
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 671 


30 Μαΐου 2002 


ΑΠΟΦΑΣΕΙ Σ 

Αριθ. 13035/Β1 

Έγκριση του εσωτερικού κανονισμού λειτουργίας του 
Οικονομικού Παν/μίου Αθηνών. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 5παρ. 1 και4του Ν. 2083/1992 (Α’ 159) και 

2. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του προϋπολογισμού του Οικονομικού Πανεπιστημίου Αθη¬ 
νών (άρθρο 29Ατου Ν. 1558/85) όπως αυτό προσετέθη με 
το άρθρο 27του Ν. 2081/92 καιτροποποιήθηκε με το άρθρο 
1 παρ. 2ατου Ν. 2469/97 (Α’ 38), αποφασίζουμε: 

Εγκρίνουμε τον εσωτερικό κανονισμό λειτουργίαςτου Οι¬ 
κονομικού Πανεπιστημίου Αθηνών τον οποίο κατάρτισε η 
Σύγκλητος του Ιδρύματος και ο οποίος έχει ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Η Σύγκλητος του Οικονομικού Πανεπιστημίου Αθηνών 
στην 16η συνεδρίασή της τις 18ης.5.2001 αφού έλαβε υπό¬ 
ψη της. 

«Τις διατάξεις των άρθρων 2 παρ. 2 (γ) 5 και 12 παρ. 8 και 
9 του Ν. 2083/92 καταρτίζει τον εσωτερικό κανονισμό λει¬ 
τουργίας του ιδρύματος ως ακολούθως: 

ΚΕΦΑΛΑΙΟ Α' 

Άρθρο 1 

Γ ενικές Αρχές 

Η λειτουργία του Οικονομικού Πανεπιστημίου Αθηνών 
(Ο.Π.Α.) βασίζεται στη δημιουργική συνεργασία όλων των 
μελώντης ακαδημαϊκής κοινότητας. Η δραστηριότητα κάθε 
μέλους και φορέα της πανεπιστημιακής κοινότητας ασκεί¬ 
ται στο πλαίσιο των ορισμών του Συντάγματος, των νόμων 
που αφορούν τα Α.Ε.Ι., των διατάξεων του Εσωτερικού Κα¬ 
νονισμού του Πανεπιστημίου, και στηρίζεται σε ένα σύνολο 
αξιών, όπως είναι: 

I. η προαγωγή της επιστήμης. Η λειτουργία του Πανεπι¬ 
στημίου έχει ύψιστο σκοπό τη διδασκαλία και την έρευνα. Η 
εκπαίδευση και η έρευνα αποτελούν αδιάσπαστη ενότητα 


για το Πανεπιστήμιο. Η δραστηριότητα όλων των φορέων 
της ακαδημαϊκής κοινότητας πρέπει να κατατείνει στη βελ¬ 
τίωση της εκπαίδευσης, στην ανάπτυξη και στην ποιοτική 
αναβάθμιση της έρευνας, καθώς και στην αποτελεσματική 
προσαρμογή του Πανεπιστημίου τόσο στις σύγχρονες επι¬ 
στημονικές και τεχνολογικές εξελίξεις, όσο και στις κοινω¬ 
νικές και οικονομικές ανάγκες ( και σε καμία περίπτωση 
στην εξυπηρέτηση ιδιωτικών συμφερόντων. Το Οικονομικό 
Πανεπιστήμιο Αθηνών υποστηρίζει τη δημιουργία και την 
εφαρμογή ενός εθνικού συστήματος αξιολόγησης, 

II. η διασφάλιση της αξιοκρατίας, των δημοκρατικών θε¬ 
σμών και των δικαιωμάτων του πολίτη. Οι διαδικασίες λή¬ 
ψης αποφάσεων και τα κριτήρια τα οποία εφαρμόζονται 
από τα διάφορα όργανα και τους θεσμούς του Πανεπιστη¬ 
μίου χαρακτηρίζονται από διαφάνεια και αποβλέπουν στη 
διαμόρφωση κλίματος αξιοκρατίας και δικαιοσύνης για 
όλους τους φορείς της ακαδημαϊκής κοινότητας στο πλαί¬ 
σιο των κειμένων διατάξεων. Η ακαδημαϊκή κοινότητα λει¬ 
τουργεί με διαδικασίες σύμφωνες με τους δημοκρατικούς 
θεσμούς, τις αρχές του Κράτους Δικαίου και τους νόμους 
της Πολιτείας. Η λειτουργία του Πανεπιστημίου και οι δρα¬ 
στηριότητες της ακαδημαϊκής κοινότητας ασκούνται με τέ¬ 
τοιο τρόπο ώστε να σέβονται τα συνταγματικά δικαιώματα 
του πολίτη. Διακρίσεις με βάση τη φυλή, το φύλο, το πα- 
ρουσιαστικό, την ιδεολογία, την κοινωνική θέση ή τη θρη¬ 
σκεία θεωρούνται μη αποδεκτές. Επιπλέον, το Πανεπιστή¬ 
μιο μεριμνά για τα άτομα με ειδικές ανάγκες, τόσο σε σχέ¬ 
ση με τη φυσική πρόσβαση στο Πανεπιστήμιο, όσο και σε 
σχέση με την εκπαιδευτική διαδικασία (άρθρο 77 του πα¬ 
ρόντος Κανονισμού), 

III. η προστασία του ακαδημαϊκού ασύλου. Το ακαδημαϊκό 
άσυλο προστατεύει όλους τους φορείς της ακαδημαϊκής 
κοινότητας. Κατοχυρώνει την ελευθερία διδασκαλίας, 
έρευνας και διακίνησης ιδεών στο πλαίσιο που ορίζουν το 
Σύνταγμα και οι νόμοι της Πολιτείας, 

IV. ο σεβασμός του Πανεπιστημίου και η προαγωγή ακα¬ 
δημαϊκών και ηθικών αξιών. Όλα τα μέλη της ακαδημαϊκής 
κοινότητας έχουν υποχρέωση να διαφυλάσσουν και να προ¬ 
στατεύουν την τιμή του Πανεπιστημίου, τα κτίρια, τα μέσα 
διδασκαλίας και έρευνας, και γενικότερα τους πόρους και 
την περιουσία του, και με τη συμπεριφορά τους να συμβάλ¬ 
λουν στην προαγωγή αξιών όπως είναι η αφοσίωση στο κα¬ 
θήκον, η προσφορά στο κοινωνικό σύνολο, η ανιδιοτέλεια 
και ο σεβασμός στην προσωπικότητα κάθε ατόμου. 

Άρθρο 2 

Σφραγίδα του Πανεπιστημίου 

Η επίσημη στρογγυλή σφραγίδα του Πανεπιστημίου, η 
οποία φέρει το έμβλημα του Πανεπιστημίου -την κεφαλή 
του Ερμή-, την επωνυμία και το έτος ίδρυσης του Ιδρύμα¬ 
τος, έχει καθοριστεί με απόφαση της Συγκλήτου. 

Δικαίωμα χρήσης της σφραγίδας του Πανεπιστημίου για 
συγκεκριμένες αρμοδιότητες έχουν τα άτομα στα οποία οι 
αρμοδιότητες αυτές έχουν μεταβιβαστεί επίσημα από τον 
Πρύτανη. Τα άτομα αυτά είναι υπεύθυνα για την καλή χρή¬ 
ση και φύλαξη της σφραγίδας του Πανεπιστημίου. 

ΚΕΦΑΛΑΙΟ Β' 

ΟΡΓΑΝΩΣΗ ΤΗΣ ΑΚΑΔΗΜΑΪΚΗΣ ΚΑΙ ΤΗΣ 
ΔΙΟΙΚΗΤΙΚΗΣ ΛΕΙΤΟΥΡΓΙΑΣ 
ΤΟΥ ΠΑΝΕΠΙΣΤΗΜΙΟΥ 

Άρθρο 3 

Ακαδημαϊκές-Διοικητικές Λειτουργίες 

Οι ακαδημαϊκές λειτουργίες του Ιδρύματος (προπτυχια¬ 
κές και μεταπτυχιακές σπουδές, συνεχιζόμενη εκπαίδευση, 
βασική και εφαρμοσμένη έρευνα κ.λπ.) παρέχονται από 
τους ειδικά γι’ αυτές θεσμοθετημένους φορείς του Ιδρύμα¬ 
τος. 

Οι διοικητικές λειτουργίες του Ιδρύματος ασκούνται σύμ¬ 
φωνα με τις αρμοδιότητες που ορίζονται από τις κείμενες 
διατάξεις και τον οργανισμό του Πανεπιστημίου. 

Γιατη φύλαξη των κτιριακών εγκαταστάσεων, την τεχνική 
υποστήριξη του λειτουργικού και εκπαιδευτικού εξοπλι¬ 
σμού και την εν γένει διασφάλιση της ομαλής λειτουργίας 
όλωντων μονάδωντου Πανεπιστημίου, υπάρχει κατάλληλο 
προσωπικό επί εικοσιτετραώρου βάσεως. 

Επιπλέον, κατά τη διάρκεια των θερινών διακοπών ορίζε¬ 
ται προσωπικό ασφαλείας από το Πρυτανικό Συμβούλιο. 

I. Σύγκλητος και Πρυτανικό Συμβούλιο 
Άρθρο 4 

Σύγκληση της Συγκλήτου 

Ο Πρύτανης συγκαλείτη Σύγκλητο σε τακτική συνεδρία¬ 
ση τουλάχιστον μία (1) φορά κάθε δύο (2) μήνες. Σε επεί¬ 
γουσες περιπτώσεις ο Πρύτανης μπορεί να συγκαλείτη Σύ¬ 
γκλητο σε έκτακτη συνεδρίαση. Η τακτή ημέρα συνεδριά¬ 
σεων της Συγκλήτου ορίζεται με απόφαση της Συγκλήτου 
κατά την πρώτη συνεδρίαση του ακαδημαϊκού έτους. Σε 
περίπτωση κωλύματος του Πρύτανη, τη Σύγκλητο συγκαλεί 
ο νόμιμος αναπληρωτής του. 

Γιατυχόν θέμα που τίθεται από μέλη της Συγκλήτου, απο¬ 
φασίζει η Σύγκλητος αν θα πρέπει να ασχοληθεί με αυτό και 
έρχεται ως θέμα σε επόμενη συνεδρίαση. 

Η πρόσκληση μετά θέματα της ημερήσιας διάταξης, μα¬ 
ζί με τυχόν εισηγήσεις από τον Πρύτανη ή τα μέλη Δ.Ε.Π. 
που έχουν αναλάβει εισήγηση για συγκεκριμένα θέματα, 
καθώς και το απαραίτητο πληροφοριακό υλικό, διανέμεται 
στα μέλη της Συγκλήτου δύο (2) τουλάχιστον εργάσιμες 
ημέρες πριν από την τακτική συνεδρίαση. Η πρόσκληση με 
την ημερήσια διάταξη αποστέλλεται σε άλατα μέλη της Συ¬ 
γκλήτου μέσω του πρωτοκόλλου του Πανεπιστημίου ατομι¬ 
κά. Σε κάθε περίπτωση, η ημερήσια διάταξη διατίθεται για 
τα μέλη και οτη Γραμματείατης Συγκλήτου. Σε κατεπείγου- 
σα περίπτωση, η πρόσκληση μπορεί να αποστέλλεται και 
χωρίς εισηγήσεις στα μέλη της Συγκλήτου και την προη¬ 
γούμενη ημέρα από εκείνη της συνεδρίασης ή ακόμη και 
την ίδια, αλλά ακολουθεί και τηλεφωνική ειδοποίηση από το 


Γραμματέατης Συγκλήτου, η οποία πρέπει να αποδεικνύε- 
ται με σχετική υπογεγραμμένη σημείωση του τελευταίου σε 
ειδικό προς τούτο βιβλίο. 

Η Σύγκλητος συνεδριάζει στην Αίθουσα Συγκλήτου του 
Πανεπιστημίου, εκτός εξαιρετικών περιπτώσεων, κατά τις 
οποίες συνεδριάζει σε χώρο που καθορίζεται από τον Πρύ¬ 
τανη. 

Σε περίπτωση καθυστέρησης, σε σχέση με την τακτή 
ώρα, των μελών της Συγκλήτου να προσέλθουν στον προ- 
βλεπόμενοχώρο συνεδρίασηςτου οργάνου αυτού, δύναται 
να αποφασιστεί η ματαίωση της συνεδρίασης της Συγκλή¬ 
του. 

Η Σύγκλητος έχει τις ακόλουθες αρμοδιότητες και όσες 
άλλες προβλέπονται από ειδικότερες διατάξεις του Νόμου: 

I) γενική εποπτεία της λειτουργίας του Α.Ε.Ι. και της τή¬ 
ρησης των νόμων και του Εσωτερικού Κανονισμού του, 

II) καθορισμό της γενικής εκπαιδευτικής και ερευνητικής 
πολιτικής του Α.Ε.Ι., προγραμματισμό και οργάνωση της 
πορείας καιτηςανάπτυξήςτου, καιτακτικόαπολογισμότων 
σχετικών δραστηριοτήτων, 

III) υποβολή προτάσεων ή και ανάληψη πρωτοβουλιών για 
τη σύνδεση του Α.Ε.Ι. με το κοινωνικό του περιβάλλον και 
την παραγωγή, για τη συμβολή του στην περιφερειακή ανά¬ 
πτυξη και στη διαρκή εκπαίδευση και επιμόρφωση του λα¬ 
ού, καθώς και για τη συνεργασία με ελληνικά ή ξένα Εκπαι¬ 
δευτικά ή Μορφωτικά Ιδρύματα και με επιστημονικούς και 
κοινωνικούς φορείς, 

IV) διατύπωση γνώμης για την κατάτμηση, τη συγχώνευ¬ 
ση ή τη μετονομασία του Α.Ε.Ι. και για την ίδρυση, την κα¬ 
τάργηση, τη συγχώνευση, την κατάτμηση ή τη μετονομασία 
Σχολών ή Τμημάτων, 

V) κατάρτιση και τροποποίηση του εσωτερικού κανονι¬ 
σμού και του οργανισμού διοικητικών υπηρεσιών, 

VI) λήψη απόφασης για σύσταση συμβουλίων και επιτρο¬ 
πών και καθορισμό της σύνθεσης, των αρμοδιοτήτων και 
κάθε λεπτομέρειας που αφορά τη λειτουργία των συλλογι¬ 
κών οργάνωντου Α.Ε.Ι., 

VII) κατάρτιση και αναμόρφωση του ετήσιου τακτικού 
προϋπολογισμού του Α.Ε.Ι. και του προγράμματος δημό¬ 
σιων επενδύσεων, και έγκριση του ετήσιου απολογισμού 
τους, 

VIII) διοίκηση και διαχείριση της περιουσίας του Α.Ε.Ι., κα¬ 
θώς και υποβολή προτάσεων προς το Υπουργείο Εθνικής 
Παιδείας και Θρησκευμάτων για την ίδρυση νομικών προ¬ 
σώπων με σκοπό την αξιοποίηση και τη διαχείριση της περι¬ 
ουσίας του, 

IX) λήψη απόφασης για διακοπή της λειτουργίας και του 
εκπαιδευτικού έργου του Α.Ε.Ι., για έναρξη και λήξη εξάμη¬ 
νων σπουδών και για οργάνωση διασχολικών προγραμμά¬ 
των, 

X) επίλυση διαφωνίας των μελών της αρμόδιας επιτροπής 
για άρση του πανεπιστημιακού ασύλου, 

XI) λήψη απόφασης για τη λειτουργία συλλογικών οργά¬ 
νων των Σχολών και των Τμημάτων κατά τη διάρκεια των 
διακοπών, για την αύξηση των μελών της Συγκλήτου και για 
τη συμπλήρωση του Γ.Σ. Τμήματος όταν τα μέλη Δ.Ε.Π. αυ¬ 
τού είναι λιγότερα από πέντε (5), 

XII) διορισμό Προέδρου Τμήματος, όταν δεν υπάρχουν 
υποψηφιότητες, 

XIII) ορισμό Αντιπρύτανη ως Αναπληρωτή Πρύτανη και 
Προέδρου Τμήματος ως Αναπληρωτή Αντιπρύτανη, καθώς 
και επιλογή Προϊσταμένου Γραμματείας και Γενικών Διευ¬ 
θυντών, 

XIV) έγκριση για λήψη συγκεκριμένων μέτρων από τον 
Πρύτανη προς αντιμετώπιση επειγόντων ζητημάτων, 

XV) ετήσια έκδοση των δραστηριοτήτων των Τμημάτων 
του Α.Ε.Ι. και της Πρυτανείας, 

XVI) διατύπωση γνώμης για την ίδρυση Ερευνητικών Πα¬ 
νεπιστημιακών Ινστιτούτων, έγκριση μεταπτυχιακού προ¬ 
γράμματος σπουδών στα Α.Ε.Ι., 

XVII) απονομή τίτλου Ομότιμου και Επίτιμου Καθηγητή, 

XVIII) ανάθεση αρμοδιοτήτων της στο Πρυτανικό Συμ¬ 
βούλιο ή σε άλλα πανεπιστημιακά όργανα. 

Η Σύγκλητος έχει, ακόμη, όσες αρμοδιότητες δεν αναθέ¬ 
τει ο Νόμος ειδικώς σε άλλα όργανα του Πανεπιστημίου. 

Άρθρο 5 

Απαρτία και Διεξαγωγή Συνεδριάσεων 

Η Σύγκλητος τελεί σε απαρτία εφόσον είναι παρόντα τα 
μισό συν ένα τουλάχιστον από τα μέλη της που έχουν δικαί¬ 
ωμα ψήφου. Σε περίπτωση που η συνεδρίαση ματαιώνεται 
λόγω έλλειψης απαρτίας, η Σύγκλητος συνέρχεται εκ νέου 
το αργότερο μέσα σε δέκα (10) ημέρες απάτη μεθεπομένη 
τηςπρόσκλησηςτου Πρύτανη, μετά ίδια θέματαημερήσιας 
διάταξης. Στην περίπτωση αυτή, η Σύγκλητος βρίσκεται σε 
απαρτία οσαδήποτε μέλη της κι αν είναι παρόντα, (σε κάθε 
περίπτωση, όχιλιγότερα από 3) 

Τα θέματα της ημερήσιας διάταξης συζητούνται με τη 
σειρά που αναγράφονται σε αυτή. Με απόφαση της πλειο- 
ψηφίας των παρόντων μελών η σειρά μπορεί να μεταβληθεί. 
Θέματα με επείγοντα χαρακτήρα μπορεί να συζητηθούν 
εκτός ημερήσιας διάταξης με απόφαση των δύο τρίτων 
(2/3) των παρόντων μελών ύστερα από πρόταση οποιουδή- 
ποτε μέλους της Συγκλήτου. 

Εισηγητής των θεμάτων της ημερήσιας διάταξης είναι ο 
Πρύτανης ή, για κάποιο συγκεκριμένο θέμα, μέλος της Συ¬ 
γκλήτου ή εξωτερικός εμπειρογνώμονας που έχει οριστεί 
από τον Πρύτανη ως εισηγητής. Ο Πρύτανης μπορεί να κα- 
λείστη συνεδρίαση, γιαπαροχή διευκρινίσεων, οποιοδήπο- 
τε μέλος της πανεπιστημιακής κοινότητας ή άλλο άτομο 
εκτός πανεπιστημίου, το οποίο και αποχωρεί κατόπιν. 

Η συζήτηση των θεμάτων είναι ελεύθερη για όλα τα μέλη 
της Συγκλήτου. Ο εύλογος χρόνος της ομιλίας κάθε μέ¬ 
λους, καθώς και ο συνολικός χρόνος της συνεδρίασης, ορί¬ 
ζεται από τον Πρύτανη στην αρχή της συνεδρίασης. Ο Πρύ¬ 
τανης μπορεί να διακόπτει τη συνεδρίαση για σύντομο διά¬ 
λειμμα. Με σύμφωνη γνώμη της Συγκλήτου, η συνεδρίαση 
μπορεί να διακοπεί για μεγαλύτερο διάστημα, πρέπει να συ¬ 
νεχιστεί όμως την ίδια ημέρα ή την επομένη. 

Με πρόταση του Πρύτανη και σύμφωνη γνώμη της Συ¬ 
γκλήτου μπορεί να ανατίθεται η εξέταση θεμάτων γενικότε¬ 
ρου ενδιαφέροντος στην Επιτροπή Προέδρων, όπως αυτή 
ορίζεται στο σχετικό άρθρο του παρόντος Κανονισμού. Επί¬ 
σης, μπορούν να ορίζονται από τη Σύγκλητο επιτροπές για 
την αντιμετώπιση συγκεκριμένων θεμάτων, οι οποίες να 
αποτελούνται από άλλα μέλη της Συγκλήτου και του Πανε¬ 
πιστημίου γενικότερα. Οι επιτροπές οφείλουν να υποβάλ¬ 
λουν τις εισηγήσεις τους στη Σύγκλητο μέσα σε καθορι¬ 
σμένο χρονικό διάστημα. 

Άρθρο 6 

Αποφάσεις, Πρακτικά 

Οι αποφάσεις λαμβάνονται με απόλυτη πλειοψηφία των 
παρόντων μελών, εκτός αν ορίζεται διαφορετικά από το Νό¬ 
μο. Η ψηφοφορία γίνεται με ανάταση του χεριού. Ονομα¬ 
στική ψηφοφορία γίνεται όταν ζητηθεί από μέλος της Συ¬ 
γκλήτου ή ότανπροβλέπεται ρητώς από το Νόμο. Στην ονο¬ 
μαστική ψηφοφορία ακολουθείται η αλφαβητική σειρά, με 
κλήρωση του γράμματος έναρξης. Μυστική ψηφοφορία γί¬ 


νεται μόνο στις περιπτώσεις που αυτό προβλέπεται από το 
Νόμο. 

Για τη λήψη απόφασης, το άθροισμα θετικών και αρνητι¬ 
κών ψήφων πρέπει να είναι ανώτερο των τριών τετάρτων 
(3/4) των φυσικά παρόντων. Τα μέλη που απέχουν από την 
ψηφοφορία ή δίνουν λευκή ψήφο θεωρούνται απάντα και δε 
συγκαταλέγονται στον αριθμό των παρόντων, χωρίς όμως 
αυτό να έχει επίπτωση στην απαρτία. Σε περίπτωση ισοψη- 
φίας, υπερισχύει η πρόταση υπέρ της οποίας έχει ταχθεί ο 
Πρύτανης. Σε περίπτωση που τίθενται σε ψηφοφορία πε¬ 
ρισσότερες από δύο προτάσεις, δίχως κάποια από αυτές να 
εξασφαλίσει την απόλυτη πλειοψηφία των παρόντων, τότε 
η ψηφοφορία επαναλαμβάνεται ανάμεσα στις δύο πρώτες. 

Σε κάθε συνεδρίαση της Συγκλήτου τηρούνται πρακτικά 
με ευθύνη του Προϊσταμένου Γραμματείας ή του Γραμμα- 
τέα Συγκλήτου του Πανεπιστημίου. Τα πρακτικά τηρούνται 
συνοπτικά, χωρίς τη χρήση ηλεκτρονικών μέσων. Σε περί¬ 
πτωση που κάποιο μέλος επιθυμεί να καταχωριστεί η άπο¬ 
ψή του στα πρακτικά, τη δίνει εγγράφως. Στα πρακτικά κα¬ 
ταχωρίζονται οι εισηγήσεις, οι προτάσεις, οι συζητήσεις και 
η αιτιολόγηση της ψήφου, και αποδίδονται με ακρίβεια οι 
αποφάσεις. Στα πρακτικά καταχωρίζεται, επίσης, και η γνώ¬ 
μη της μειοψηφίας. 

Ο Προϊστάμενος Γ ραμματείας του Πανεπιστημίου τηρεί 
τα πρακτικά των συνεδριάσεων της Συγκλήτου. Τα Πρακτι¬ 
κά των Συνεδριάσεων της Συγκλήτου είναι έγκυρα μόνο 
όταν υπογράφονται από τον Πρύτανη ή τον αναπληρωτή 
του και μπορούν να τεθούν στη διάθεση όλων των μελών 
του οργάνου, ύστερα από αίτησή τους. 

Η υποχρέωση υπογραφής της εκάστοτε απόφασης πανε¬ 
πιστημιακού οργάνου εκπληρώνεται με την υπογραφή των 
πρακτικών της συνεδρίασης του συλλογικού οργάνου, χω¬ 
ρίς να είναι απαραίτητη η υπογραφή όλων των επιμέρους 
πράξεων και αποφάσεων. 

Οι αποφάσεις της Συγκλήτου εκτελούνται και πριν από 
την καθαρογραφή και την υπογραφή των πρακτικών. 

Όποιο μέλος επιθυμεί με ρητό τρόπο να περιληφθούν στα 
πρακτικά θέσεις του για κάποιο θέμα πρέπει να τις καταθέ¬ 
τει γραπτώς. 

Άρθρο 7 

Πρυτανικό Συμβούλιο 

Ο Πρύτανης συγκαλείτο Πρυτανικό Συμβούλιο τουλάχι¬ 
στον μία (1) φορά το μήνα, όταν υπάρχουν θέματα προς 
εξέταση, αλλά και εκτάκτως όποτε κριθεί αναγκαίο. Η πρό¬ 
σκληση με τα θέματα της ημερήσιας διάταξης διανέμεται 
στα μέλη του Συμβουλίου το βραδύτερο την ημέρα που 
προηγείται της συνεδρίασης. Σε επείγουσες περιπτώσεις η 
πρόσκληση των μελών γίνεται με τηλεφωνική ειδοποίηση. 

Γιατη συζήτηση, τη λήψη αποφάσεων καιτηντήρησητων 
πρακτικών εφαρμόζεται ανάλογα ό,τι ισχύει για τη Σύγκλη¬ 
το. Σε περίπτωση ισοψηφίας, υπερισχύει η πρόταση υπέρ 
της οποίας έχει ταχθεί ο Πρύτανης, θέματα εκτός ημερή¬ 
σιας διάταξης μπορεί να συζητούνται, ύστερα από απόφα¬ 
ση των τριών πέμπτων (3/5) του συνόλου των παρόντων με¬ 
λών, εφόσον το θέμα έχει επείγοντα χαρακτήρα. Σε εξαιρε¬ 
τικές περιπτώσεις, για θέματα κατεπείγοντα ή ασυνήθη, ο 
Πρύτανης μπορεί να προκαλέσει απόφαση του Πρυτανικού 
Συμβουλίου με αποστολή των θεμάτων προς τα μέλη για 
υπογραφή. Στην περίπτωση αυτή, η απόφαση λαμβάνεται 
όταν οι καταφατικές απαντήσεις συγκεντρώσουν τη νόμιμη 
πλειοψηφία, διαφορετικά το θέμα έρχεται σε κανονική συ¬ 
νεδρίαση του Πρυτανικού Συμβουλίου. Η απόφαση αυτή 
αναγράφεται στα πρακτικά ως ιδιαίτερη συνεδρίαση. 

Το Πρυτανικό Συμβούλιο: (ί) εισηγείται ατη Σύγκλητο τον 
προϋπολογισμό του Α.Ε.Ι. και το πρόγραμμα έργων του 
Α.Ε.Ι., και εποπτεύει την εφαρμογή των σχετικών αποφάσε¬ 
ων της Συγκλήτου, (ϋ) αποφασίζει για τις προτάσεις των 
Σχολών σχετικά με τη δημιουργία νέων θέσεων προσωπι¬ 
κού και εισηγείται σχετικά στο Σ.Α.Π. και στο Υπουργείο 
Εθνικής Παιδείας και Θρησκευμάτων, (ίϋ) μεριμνά για την 
οργάνωση των υπηρεσιών της Κεντρικής Διοίκησης του 
Α.Ε.Ι., καθώς και για την τοποθέτηση μελώντου Ε.Τ.Ε.Π. και 
του Διοικητικού Προσωπικού σε αυτές, και (ιν)ασκεί όσες 
αρμοδιότητες του αναθέτει η Σύγκλητος με απόφασή της. 

Το Πρυτανικό Συμβούλιο αποφασίζει, σύμφωνα με το Νό¬ 
μο, γιατουςτρόπους δημοσιοποίησης κάθε απόφασήςτου, 
συμπεριλαμβανομένων και των ηλεκτρονικών. 

II. Συλλογικά Όργανα σε Επίπεδο Τμήματος 
Άρθρο 8 

Γενική Συνέλευση Τμήματος 

Η Γενική Συνέλευση Τμήματος συνεδριάζει τακτικά τέσ¬ 
σερις (4) φορές το χρόνο και εκτάκτως εφόσον υπάρξουν 
θέματα. Ο Πρόεδρος του Τμήματος υποχρεώνεται να συ- 
γκαλέσει τη Γ ενική Συνέλευση σε έκτακτη συνεδρίαση μέ¬ 
σα σε δέκα (10) ημέρες, εφόσον ζητηθεί τούτο για συγκε¬ 
κριμένο λόγο από το ένα τρίτο (1/3) των μελών της. Η αίτη¬ 
ση θεωρείται ότι αποσύρεται αν κατά τη συζήτηση του 
θέματος δεν είναι παρόντα τουλάχιστον τα μισά από τα μέ¬ 
λη που υπέγραψαν. Σε περίπτωση που ο Πρόεδρος αρνηθεί 
να συγκαλέσει τη Γενική Συνέλευση, εφαρμόζονται οι δια¬ 
τάξεις του άρθρου 8 του Ν. 1268/1982, όπως ισχύει μετά την 
τροποποίηση του άρθρου 28 του Ν. 1824/1988. 

Η πρόσκληση με τα θέματα της ημερήσιας διάταξης, το 
πληροφοριακό υλικό και τις εισηγήσεις διανέμεται στα μέ¬ 
λη της Γ ενικής Συνέλευσης τουλάχιστον τρεις (3) εργάσι¬ 
μες ημέρες πριν από τη συνεδρίαση, εκτός αν προβλέπεται 
διαφορετικά από το Νόμο. Η πρόσκληση αποστέλλεται στα 
μέλη ατομικά. 

Κάθε Τμήμα του Πανεπιστημίου υποβάλλει έκθεση πε¬ 
πραγμένων προς την Πρυτανεία, σχετικά με την εκπαιδευ¬ 
τική και την ερευνητική δραστηριότητα που έχει αναπτύξει 
στο ακαδημαϊκό έτος που λήγει. Η έκθεση αυτή συντάσσε- 
ται βάσει υποδείγματος που προτείνεται από τη Σύγκλητο. 
Η έκθεση εγκρίνεται από τη Γενική Συνέλευση του Τμήμα¬ 
τος στην τελευταία συνεδρίασή της. Δεν είναι αναγκαίο η 
έκθεση αυτή να επεκτείνεται σε εξατομικευμένο απολογι¬ 
σμό του έργου των μελών Δ.Ε.Π. 

Άρθρο 9 

Αποφάσεις, Πρακτικά της Γ.Σ. Τμήματος 

Γ ιατη συζήτηση, τη λήψη των αποφάσεων και την τήρηση 
πρακτικών των συνεδριάσεων εφαρμόζεται ό,τι ισχύει για 
τη Σύγκλητο. 

Ο Πρόεδρος μπορεί να καλεί στη συνεδρίαση για παροχή 
διευκρινίσεων οποιοδήποτε μέλος του Τμήματος ή εξωτε¬ 
ρικό εμπειρογνώμονα, ο οποίος στη συνέχεια αποχωρεί. 

Ο Πρόεδρος μπορεί να διακόπτει τη συνεδρίαση για σύ¬ 
ντομο διάλειμμα και για μεγαλύτερο χρονικό διάστημα. 
Στην περίπτωση αυτή, η συνεδρίαση πρέπει να συνεχιστεί 
την ίδια ημέρα ή την επομένη. Τα πρακτικά υπογράφονται 
από τον Πρόεδρο και το Γραμματέα του Τμήματος. Οι απο¬ 
φάσεις εκτελούνται και πριν από την ολοκλήρωση των πρα¬ 
κτικών. 

Κατά τις συνεδριάσεις των Γενικών Συνελεύσεων των 
Τμημάτων και των οικείων εκλεκτορικών σωμάτων, τα πρα¬ 


κτικά τηρούνται συνοπτικά, χωρίς τη χρήση ηλεκτρονικών 
μέσων. Σε περίπτωση που κάποιο μέλος επιθυμεί να κατα¬ 
χωριστεί η άποψή του στα πρακτικά, τη δίνει εγγράφως. Ο 
γραμματέας του Τμήματος έχει την επιμέλεια και την από 
κοινού με τον Πρόεδρο του Τ μήματος ευθύνη της τήρησης 
και σύνταξης των οικείων πρακτικών, τα οποία μετά την κα- 
θαρογραφή τους υπογράφονται από αυτούς και επικυρώ¬ 
νονται από επόμενη Γ ενική Συνέλευση. 

Η υποχρέωση υπογραφής της εκάστοτε απόφασης πανε¬ 
πιστημιακού οργάνου εκπληρώνεται με την υπογραφή των 
πρακτικών της συνεδρίασης του συλλογικού οργάνου, χω¬ 
ρίς να είναι απαραίτητη η υπογραφή όλων των επιμέρους 
πράξεων και αποφάσεων. 

III. Άλλοι Θεσμοί του Πανεπιστημίου 
Άρθρο 10 

Επιτροπές και Άλλοι Θεσμοί 

Το Πανεπιστήμιο, προκειμένου να διασφαλίσει την εύ¬ 
ρυθμη λειτουργία του, συγκροτεί επιμέρους επιτροπές και 
όργανα για το χειρισμό ειδικών θεμάτων με αποφάσεις της 
Συγκλήτου σύμφωνα με τις διατάξεις του άρθρου 9 του 
ν.2083/1992 (Α? 159). Τέτοιοι θεσμοί είναι: 

Α. Επιτροπές 

Επιτροπή Προέδρων 

Οι Πρόεδροι συναποτελούν επιτροπή η οποία επιφορτί¬ 
ζεται με συμβουλευτικές αρμοδιότητες που καθορίζονται 
από τη Σύγκλητο, ιδίως με εξέταση ζητημάτων γενικότε¬ 
ρου ενδιαφέροντος για το Πανεπιστήμιο, διαχείρισης πό¬ 
ρων, επίλυσης πρακτικών θεμάτων που ανακύπτουν, συ¬ 
ντονισμού δραστηριοτήτων κ.ά. Συγκαλείται και προε¬ 
δρεύεται από τον Πρύτανη ή από έναν εκ των δύο 
Αντιπρυτάνεων, ανάλογα με τις αρμοδιότητες τους. Η 
επιτροπή μπορεί να καλεί και άλλα μέλη της πανεπιστη¬ 
μιακής κοινότητας προς υποβοήθηση του έργου της, 
ανάλογα με το προς εξέταση θέμα. 

Επιτροπή Προπτυχιακών Σπουδών 

Σκοπός της επιτροπής είναι ο συντονισμός και η επο- 
πτεία των προπτυχιακών προγραμμάτων. Η επιτροπή 
αποτελείται από τους εκπροσώπους-μέλη Δ.Ε.Π. των 
Τ μημάτωντους οποίους ορίζει η Γ ενική Συνέλευση του οι¬ 
κείου Τμήματος και από δύο (2) εκπροσώπους των φοιτη¬ 
τών. Πρόεδρος της Επιτροπής είναι ο Αντιπρύτανης Ακα¬ 
δημαϊκών Υποθέσεων και Προσωπικού. Η Σύγκλητος του 
Πανεπιστημίου ορίζει και Αναπληρωτή Πρόεδρο. Η Επι¬ 
τροπή συνεργάζεται με τις αντίστοιχες επιτροπές των 
Τμημάτων, με τους Προέδρους των Τμημάτων και συνε¬ 
δριάζει τουλάχιστον τρεις (3) φορές το χρόνο. 

Επιτροπή Κέντρου Ηλεκτρονικών Υπολογιστών 

Την επιτροπή συναποτελούν οι εκπρόσωποι-μέλη 
Δ.Ε.Π. των Τμημάτων οι οποίοι ορίζονται από τη Γενική 
Συνέλευση του οικείου Τμήματος, ο Επιστημονικός Υπεύ¬ 
θυνος του Κέντρου Υπολογιστών και Πρόεδρος της επι¬ 
τροπής, ο οποίος ορίζεται από τη Σύγκλητο, και δύο (2) 
εκπρόσωποι των φοιτητών. Η Επιτροπή συνεδριάζει του¬ 
λάχιστον δύο (2) φορές το χρόνο. 

Επιτροπή Δικτύων 

Την επιτροπή συναποτελούν οι εκπρόσωποι-μέλη 
Δ.Ε.Π. των Τμημάτων οι οποίοι ορίζονται από τη Γενική 
Συνέλευση του οικείου Τμήματος, ο Επιστημονικός Υπεύ¬ 
θυνος του Κέντρου Διαχείρισης Δικτύων και Πρόεδρος 
της επιτροπής, ο οποίος ορίζεται από τη Σύγκλητο, και 

δύο (2) εκπρόσωποι των φοιτητών. Η Επιτροπή συνεδριά¬ 
ζει τουλάχιστον δύο (2) φορές το χρόνο. 

Επιτροπή Βιβλιοθήκης 

Την επιτροπή συναποτελούν οι εκπρόσωποι-μέλη 
Δ.Ε.Π. των Τμημάτων οι οποίοι ορίζονται από τη Γενική 
Συνέλευση του οικείου Τμήματος και δύο (2) εκπρόσωποι 
των φοιτητών. Πρόεδρος της επιτροπής είναι ο Έφορος 
της Βιβλιοθήκης, ο οποίος ορίζεται από τη Σύγκλητο. Η 
επιτροπή συνεδριάζει τουλάχιστον δύο (2) φορές το χρό¬ 
νο. 

Επιτροπή Παραπόνων και Διευθέτησης Διαφορών 

Η επιτροπή αποτελείται από τους πέντε (5) αρχαιότε¬ 
ρους καθηγητές Α' Βαθμίδας. Επιλαμβάνεται της διευθέ¬ 
τησης διαφορών μεταξύ μελών της πανεπιστημιακής κοι¬ 
νότητας ύστερα από σχετική αίτηση κάθε ενδιαφερομέ¬ 
νου ή του Πρύτανη. Για το σκοπό αυτό απευθύνει 
συστάσεις είτε απευθείας προς τα εμπλεκόμενα μέρη εί¬ 
τε μέσω της Πρυτανικής Αρχής. Η Επιτροπή μπορεί να 
επικουρείται στο έργο της, έπειτα από σχετική πρόσκλη¬ 
σή της, από μέλη Δ.Ε.Π. που έχουν γνώσεις και πείρα στη 
μεσολάβηση και στην επίλυση διαφορών. Ο Πρύτανης 
μπορεί να ζητήσει τη γνώμη της Επιτροπής για θέματα 
σχετικά με πειθαρχικά αδικήματα. 

Β. Υπεύθυνος Διεθνών Σχέσεων του Πανεπιστημίου 

Προκειμένου το Οικονομικό Πανεπιστήμιο Αθηνών να 
ενισχύσειτο ρόλο του στο διεθνή χώρο, και ιδιαίτερα στην 
Ευρωπαϊκή Ένωση, θεσμοθετεί ειδική θέση υπευθύνου 
διεθνών σχέσεων του Πανεπιστημίου με αρμοδιότητες 
την ανάπτυξη σχέσεων με άλλα Πανεπιστήμια και την εκ¬ 
προσώπηση του Πανεπιστημίου σε διεθνείς συναντήσεις. 
Στη θέση αυτή ορίζεται μέλος της Συγκλήτου της βαθμί¬ 
δας του Καθηγητή ή του Αναπληρωτή Καθηγητή. Το ορι¬ 
ζόμενο μέλος συμμετέχει χωρίς δικαίωμα ψήφου στο 
Πρυτανικό Συμβούλιο όταν συζητούνται θέματα διεθνών 
σχέσεων. 

Άρθρο 11 

Σύγκληση και Απαρτία 

Η λειτουργία των συμβουλίων και των επιτροπών του Πα¬ 
νεπιστημίου διέπεται από τους ακόλουθους κανόνες, εκτός 
αν υπάρχει διαφορετική νομική ρύθμιση: 

Ο Πρόεδρος ή ο νόμιμος αναπληρωτής του συγκαλεί το 
όργανο με έγγραφη πρόσκλησή του, οτην οποία αναγρά¬ 
φονται ο χρόνος, ο τόπος και τα θέματα της ημερήσιας διά¬ 
ταξης της συνεδρίασης. 

Η πρόσκληση με το απαραίτητο πληροφοριακό υλικό δια¬ 
νέμεται στα μέλη τουλάχιστον τρεις (3) εργάσιμες ημέρες 
πριν από τη συνεδρίαση. 

Το όργανο βρίσκεται σε απαρτία όταν είναι παρόντα τα μι¬ 
σό από τα μέλη του που έχουν δικαίωμα ψήφου. Διαφορετι¬ 
κά το όργανο μπορεί να συγκληθεί εκ νέου μέσα σε δέκα 
(10) ημέρες (όχι όμως την επομένη(, οπότε τελεί σε απαρ¬ 
τία οσαδήποτε μέλη κι αν είναι παρόντα. 

Άρθρο 12 

Συζήτηση και Πρακτικά 

Τα θέματα της ημερήσιας διάταξης συζητούνται με τη 
σειρά που αναγράφονται. Με απόφαση της πλειοψηφίας 
των παρόντων η σειρά μπορεί να μεταβληθεί. Θέματα με 
επείγοντα χαρακτήρα μπορεί να συζητηθούν εκτός ημερή¬ 
σιας διάταξης ύστερα από απόφαση της Επιτροπής. 


Η συζήτηση είναι ελεύθερη για όλα τα μέλη του οργάνου, 
τα οποία δικαιούνται εύλογο χρόνο για την ανάπτυξη των 
απόψεώντους. Εισηγητήςτων θεμάτωντης ημερήσιας διά¬ 
ταξης είναι ο Πρόεδρος ή μέλος του οργάνου που έχει ορι¬ 
στεί εισηγητής. Για την εκτέλεση των αποφάσεων μεριμνά 
ο Πρόεδρος. 

Σε κάθε συνεδρίαση τηρούνται πρακτικά, στα οποία κα¬ 
ταχωρίζονται συνοπτικά ή και αυτούσια, αν συντρέχει λό¬ 
γος, οι εισηγήσεις, οι προτάσεις και οι αποφάσεις. Σε αυτά 
καταχωρίζεται υποχρεωτικά και η γνώμη της μειοψηφίας. Ο 
Γ ραμματέας, εφόσον υπάρχει, έχει την επιμέλεια καιτην ευ¬ 
θύνη από κοινού με τον Πρόεδρο για την τήρηση των πρα¬ 
κτικών. 

Τα πρακτικά μετά την καθαρογραφή τους υπογράφονται 
από τον Πρόεδρο και το Γραμματέα, δίχως άλλη επικύρω¬ 
ση, και γνωστοποιούνται στα μέλη της επιτροπής. 

Άρθρο 13 
Γ ενική Διάταξη 

Οι αποφάσεις των συλλογικών οργάνων λαμβάνονται με 
απόλυτη πλειοψηφία των έγκυρων ψήφων των παρόντων 
μελών τους, εκτός αν ρητά προβλέπεται διαφορετικά από 
το Νόμο. Τα μέλη των συλλογικών οργάνων που απέχουν ή 
δίνουν λευκή ψήφο θεωρούνται απάντα και δε συγκαταλέ¬ 
γονται στον αριθμό των παρόντων, χωρίς όμως αυτό να έχει 
επίπτωση στην απαρτία. 

Για τη λήψη απόφασης οι ψήφοι οι οποίες εκφράζονται 
υπέρ ή κατά της υπό ψήφιση πρότασης πρέπει να είναι πε¬ 
ρισσότερες από το 50% των φυσικά παρόντων μελών. 

Άρθρο 14 

Παρουσία του Πρύτανη στα Συλλογικά Όργανα 

Ο Πρύτανης και οι Αντιπρυτάνεις, ως εκπρόσωποι του, 
μπορούν να συμμετέχουν στις συνεδριάσεις των συλλογι¬ 
κών οργάνων του Πανεπιστημίου με σκοπό τη διευκόλυνση 
του έργου τους καιτην καλύτερη συνεργασία των Πανεπι¬ 
στημιακών Αρχών. 

IV. Εκλογή Πρυτανικών Αρχών 

Άρθρο 15 

Προκήρυξη, Υποψηφιότητες 

Η προκήρυξη των εκλογών γίνεται με απόφαση του Πρυ- 
τανικού Συμβουλίου κατά κανόνα το πρώτο δεκαπενθήμερο 
του Ιουνίου και γνωστοποιείται σε όλους τους πανεπιστη¬ 
μιακούς φορείς. 

Την ευθύνη διεξαγωγής της ψηφοφορίας έχει το Πρυτα¬ 
νικό Συμβούλιο, το οποίο για το σκοπό αυτό διορίζει πεντα¬ 
μελή Εφορευτική Επιτροπή από μέλη Δ.Ε.Π. του Πανεπι¬ 
στημίου. 

Υποψηφιότητες για το αξίωμα του Πρύτανη και των Αντι- 
πρυτάνεων υποβάλλονται στο Πρυτανικό Συμβούλιο μέσω 
του γενικού πρωτοκόλλου του Πανεπιστημίου μέχρι και 
τρεις (3) εργάσιμες ημέρες πριν από την ημέρα της εκλο¬ 
γής, είτε με αίτησή των ίδιων των ενδιαφερομένων είτε με 
αίτηση που υπογράφεται από το ένα δέκατο (1/10) τουλάχι¬ 
στον των μελών του εκλεκτορικού σώματος. Οι υποψηφιό¬ 
τητες αποσύρονται εγγράφως μέσω του γενικού πρωτο¬ 
κόλλου του Πανεπιστημίου. Οι υποψηφιότητες που έχουν 
αποσυρθεί θεωρείται ότι δεν έχουν υποβληθεί. 

Οι υποψήφιοι υποβάλλουν συγχρόνως υπεύθυνη δήλω¬ 
ση οτην οποία βεβαιώνεται ότι δε συντρέχουν ασυμβίβαστα 
στο πρόσωπό τους και ότι δεν καταλαμβάνονται από το όριο 
ηλικίας για έξοδο από την υπηρεσία. 

Γιατην εκλογή Πρύτανη και Αντιπρυτάνεων καταρτίζεται 
ενιαίο ψηφοδέλτιο για κάθε συνδυασμό, στον οποίο περι¬ 
λαμβάνονται ο υποψήφιος Πρύτανης και οι υποψήφιοι Αντι- 
πρυτάνεις, τους οποίους επιλέγει και προτείνει για εκλογή 
ο υποψήφιος Πρύτανης. Συγκροτούνται χωριστά ψηφοδέλ¬ 
τια για κάθε υποψήφιο Πρύτανη με τους επιλεγμένους από 
αυτόν Αντιπρυτάνεις. 

Στο φάκελο τοποθετείται ένα μόνο ψηφοδέλτιο, χωρίς να 
υπάρχει επ’ αυτού καμία ειδικότερη ένδειξη (σταυρός, δια¬ 
γραφή κ.λπ.) 

Η ψηφοφορία είναι μυστική. Αν κατά την πρώτη ψηφοφο¬ 
ρία κανείς από τους συνδυασμούς δε συγκεντρώσει την 
απόλυτη πλειοψηφία των ψηφισάντων μελών του εκλεκτο- 
ρικού σώματος ή αν υπάρξει ισοψηφία, η ψηφοφορία επα¬ 
ναλαμβάνεται την επομένηημέρα, στονίδιοτόπο και χρόνο, 
μεταξύ των δύο συνδυασμών που πλειοψήφησαν, οπότε 
εκλέγεται όποιος συγκεντρώσει τις περισσότερες ψήφους. 
Σε περίπτωση νέας ισοψηφίας διενεργείται κλήρωση από 
την Εφορευτική Επιτροπή. 

Άρθρο 16 

Ανακήρυξη Υποψηφίων 

Η ανακήρυξη των υποψηφίων γίνεται από τον Πρύτανη 
μετά τη λήξη της προθεσμίας υποβολής υποψηφιοτήτων. 
Με τη λήξη της προθεσμίας υποβολής των υποψηφιοτήτων 
ενστάσεις μπορούν να υποβληθούν εντός είκοσι τεσσάρων 
(24) ωρών, οι οποίες κρίνονται από το Πρυτανικό Συμβού¬ 
λιο, που ανακοινώνει τις τελικές υποψηφιότητες. Στη συνέ¬ 
χεια, με φροντίδα του απερχόμενου Πρύτανη, τυπώνεται 
ικανός αριθμός ψηφοδελτίων, που περιλαμβάνουν τους 
υποψήφιους Πρυτάνεις και Αντιπρυτάνεις, και εξασφαλίζε¬ 
ται ίσος αριθμός λευκών ψηφοδελτίων. 

Άρθρο 17 

Κατάλογοι Εκλεκτόρων 

Το εκλεκτορικό σώμα για την εκλογή Πρυτανικών Αρχών 
συγκαλείται από τον Πρύτανη. 

Οι καταστάσεις με τα ονόματα των εκπροσώπων κάθε 
ομάδας που μετέχει στο εκλεκτορικό σώμα υποβάλλονται 
στο Τμήμα Πανεπιστημιακών Αρχών και Οργάνων τέσσερις 
(4) ημέρες πριν από την εκλογή, με ευθύνη του αρμόδιου 
οργάνου, σύμφωνα με τα παρακάτω: 

Η Διεύθυνση Διοικητικού του Πανεπιστημίου έχει την ευ¬ 
θύνη της σύνταξης της κατάστασης των μελών Δ.Ε.Π. και 
του αριθμού των μελών Ε.Δ.Π., Ε.Ε.ΔΙ.Π. καιΕ.Τ.Ε.Π. 

Η Διεύθυνση Εκπαίδευσης έχει την ευθύνη σύνταξης της 
κατάστασηςτων φοιτητώντων μεταπτυχιακών προγραμμά¬ 
των σπουδών. 

Το Διοικητικό Συμβούλιο του Συλλόγου των φοιτητών έχει 
την ευθύνη να υποδείξει τους εκπροσώπους των φοιτητών, 
σύμφωνα με τα αποτελέσματα των τελευταίων φοιτητικών 
εκλογών, σύμφωνα με τη διαδικασία που αποφασίζουν τα 
αντίστοιχα φοιτητικά συνδιακλιστικά όργανα κατά τις εκά- 
στοτε ισχύουσες διατάξεις. 

Οι εκπρόσωποι των λοιπών κατηγοριών εκλέγονται με τη 
φροντίδα των συνδικαλιστικών οργάνων και οι σχετικοί κα¬ 
τάλογοι υποβάλλονται εγκαίρως, σύμφωνα με το Νόμο. 

Για όποιες κατηγορίες δεν υπάρχουν τέτοια όργανα, τα 
μέλη κάθε κατηγορίας συγκαλούνται από τον Πρύτανη ή 
τον αναπληρωτή του σε ειδική συνέλευση προκειμένου να 
γίνει η εκλογή των εκλεκτόρων. 

Μετά την κατάθεση των καταλόγωντων εκλεκτόρων όλων 
των κατηγοριών στην Πρυτανεία και την επικύρωσή τους 
δεν επιτρέπεται πλέον οποιαδήποτε μετατροπή τους. Οι κα¬ 


τάλογοι μαζί με το υπόλοιπο εκλογικό υλικό παραδίδονται 
στον Πρόεδρο της Εφορευτικής Επιτροπής την ημέρα των 
εκλογών. 

Άρθρο 18 

Διεξαγωγή της Ψηφοφορίας 

Η ψηφοφορία αρχίζει στις ΙΟ.ΟΟ' και λήγει όχι νωρίτερα 
από τις 14.00'. Οι ώρες διεξαγωγής της ψηφοφορίας ανα¬ 
κοινώνονται τέσσερις (4) ημέρες νωρίτερα, με απόφαση 
της Εφορευτικής Επιτροπής. Πριν από την έναρξή της, η 
Εφορευτική Επιτροπή ελέγχει αν η κάλπη είναι κενή και τη 
σφραγίζει. 

Οι εκλέκτορες προσέρχονται και ψηφίζουν. Η Εφορευτι¬ 
κή Επιτροπή αναγνωρίζει τα στοιχεία της ταυτότητας των 
εκλογέων και επαληθεύει την εγγραφή τους στον εκλογικό 
κατάλογο. Στη συνέχεια διαγράφει το οικείο όνομα και ανα¬ 
γράφει τον αριθμό του δελτίου αστυνομικής ταυτότητας ή 
άλλου εγγράφου αναγνωριστικού της ταυτότητας των 
εκλογέων. Ακολούθως οι εκλογείς υπογράφουν παραπλεύ- 
ρως από το όνομά τους, σε αντίτυπο του εκλογικού κατα¬ 
λόγου. 

Σε κάθε εκλογέα η Επιτροπή παραδίδει φάκελο και πλήρη 
σειρά ψηφοδελτίων. Οι φάκελοι πρέπει να φέρουν τη σφρα¬ 
γίδα του Πανεπιστημίου και μονογραφή του Προέδρου της 
Εφορευτικής Επιτροπής. Ο εκλογέας αποσύρεται σε ιδιαί¬ 
τερο χώρο και εκεί κλείνειτο ψηφοδέλτιο μέσα στο φάκελο, 
τον οποίο ρίχνει ιδιοχείρως στην κάλπη. 

Άρθρο 19 
Διαλογή Ψήφων 

Μετά τη λήξη της ψηφοφορίας η επιτροπή κηρύσσει την 
περάτωσή της και αρχίζει η διαδικασία καταμέτρησης των 
ψηφοδελτίων. 

Μετά το άνοιγμα της κάλπης από τον Πρόεδρο της Εφο¬ 
ρευτικής Επιτροπής, αριθμούνται οι φάκελοι και αποσφρα¬ 
γίζονται. Στη συνέχεια αριθμούνται τα ψηφοδέλτια, ελέγχε¬ 
ται η εγκυρότητά τους και μονογράφονται από τον Πρόε¬ 
δρο. 

Τα ψηφοδέλτια είναι άκυρα στις εξής περιπτώσεις: 
α) όταν περιέχονται σε φάκελο που φέρει στίγματα, ση¬ 
μεία ή λέξεις, εφόσον αυτά κριθούν ως διακριτικά γνωρί¬ 
σματα που προφανώς παραβιάζουν το απόρρητο της ψη¬ 
φοφορίας, 

β) όταντα ψηφοδέλτια είναι διαφορετικά από εκείνα μετά 
οποία το Πανεπιστήμιο εφόδιασε τα εκλογικά τμήματα, 
γ) όταν υπάρχει αλλοίωση στη μορφή ή στο περιεχόμενό 
τους, ή παρατηρούνται λέξεις, υπογραμμίσεις, στίγματα 
και εν γένει σημεία που παραβιάζουν το απόρρητο της ψη¬ 
φοφορίας, ως διακριτικά γνωρίσματα, 
δ) όταν βρεθούν στον ίδιο φάκελο περισσότερα ψηφο¬ 
δέλτια, λευκά, έγκυρα ή μη, της ίδιας ή άλλης υποψηφιότη¬ 
τας. 

Άρθρο 20 

Τήρηση και Παράδοση Πρακτικών 

Η Εφορευτική Επιτροπή τηρεί σχετικό πρακτικό, στο 
οποίο αναγράφονται εκτός των άλλων στοιχείων και: 

α) ο αριθμός των εγγεγραμμένων, των ψηφισάντων, των 
έγκυρων, των άκυρων και των λευκών ψηφοδελτίων, 
β) ο αριθμός των έγκυρων ψηφοδελτίων κατά υποψηφιό¬ 
τητες, 

Ως πρωτόκολλο ψηφοφορίας η επιτροπή χρησιμοποιούν 
ένα αντίτυπο του εκλογικού καταλόγου, στο οποίο θα υπο- 

γράφουν οι εκλογείς. Το πρακτικό και το πρωτόκολλο ψη¬ 
φοφορίας υπογράφονται από τον Πρόεδρο και τα μέλη της 
επιτροπής. 

Μετά το πέρας της διαλογής η επιτροπή διαβιβάζει αμέ¬ 
σως στον απερχόμενο Πρύτανη το πρακτικό εκλογής, στο 
οποίο περιέχονται ο ολικός αριθμός των εκλεκτόρων, οι 
αριθμοί των άκυρων, των λευκών και των έγκυρων ψηφο¬ 
δελτίων, και ο αριθμός των ψήφων που έλαβε κάθε υποψή¬ 
φιος, καθώς και όλο το φάκελο της εκλογής. Το πρακτικό 
υπογράφεται από όλα τα μέλη της επιτροπής. 

Άρθρο 21 
Ενστάσεις 

Αρμόδια για να αποφανθεί επί ενστάσεων είναι η Εφο¬ 
ρευτική Επιτροπή. Οι ενστάσεις ως προς την ψηφοφορία 
υποβάλλονται εγγράφως στην Εφορευτική Επιτροπή, δί¬ 
χως όμως να διακόπτεται η ψηφοφορία. 

V. Εκλογή Προέδρου Τμήματος 
Άρθρο 22 
Υποψηφιότητες 

Η προκήρυξη των εκλογών γίνεται με απόφαση του Πρυ- 
τανικού Συμβουλίου και κοινοποιείται σε όλους τους πανε¬ 
πιστημιακούς φορείς. 

Το εκλεκτορικό σώμα για την εκλογή Προέδρου και Ανα¬ 
πληρωτή Προέδρου Τμήματος συγκαλείται από τον Πρύτα¬ 
νη πριν από τη λήξη της θητείας του προηγούμενου Προέ¬ 
δρου κατά προτίμηση το πρώτο δεκαπενθήμερο του Ιουνί¬ 
ου για τις θητείες που λήγουντον Αύγουστο του ίδιου έτους 
ή το αργότερο δεκαπέντε (15) ημέρες μετά τη με οποιονδή- 
ποτε τρόπο κένωση της θέσης. 

Την ευθύνη διεξαγωγής των εκλογών έχει πενταμελής 
Εφορευτική Επιτροπή από μέλη Δ.Ε.Π., την οποία διορίζει 
το Πρυτανικό Συμβούλιο. 

Πρόεδρος και Αναπληρωτής Πρόεδρος Τμήματος εκλέ¬ 
γεται από τη βαθμίδα του Καθηγητή ή του Αναπληρωτή Κα¬ 
θηγητή. 

Οι υποψηφιότητες υποβάλλονται στο Πρυτανικό Συμβού¬ 
λιο μέσω του γενικού πρωτοκόλλου με πρόταση οποιουδή- 
ποτε μέλους του σώματος των εκλεκτόρων ή και του ίδιου 
του ενδιαφερομένου μέχρι τρεις (3) ημέρες πριν από την 
ημερομηνία διεξαγωγής της εκλογής. 

Η ψηφοφορία γίνεται σε καθορισμένο χώρο και χρόνο. 
Αρχίζει στις ΙΟ.ΟΟ' και τελειώνει όχι νωρίτερα από τις 14.00'. 
Οι ώρες διεξαγωγής της ψηφοφορίας ανακοινώνονται 
τρεις (3) ημέρες νωρίτερα, με απόφαση της Εφορευτικής 
Επιτροπής. 

Σε περίπτωση επαναληπτικής ψηφοφορίας, αυτή διεξά¬ 
γεται την επόμενη ημέρα, στον ίδιο τόπο και χρόνο. 

Τα ψηφοδέλτια είναι χωριστά για κάθε υποψήφιο Πρόε¬ 
δρο και Αναπληρωτή Πρόεδρο. 

Στο φάκελο τοποθετούνται δύο ψηφοδέλτια, του υποψή¬ 
φιου Προέδρου και του υποψήφιου Αναπληρωτή Προέ¬ 
δρου του Τμήματος, χωρίς να υπάρχει επ’ αυτού καμία ειδι¬ 
κότερη ένδειξη (σταυρός, διαγραφή κ.λπ.). 

Η ψηφοφορία είναι μυστική και εκλέγεται ο υποψήφιος 
που συγκέντρωσε την απόλυτη πλειοψηφία των παρόντων 
εκλεκτόρων. 

Αν κανένας υποψήφιος δε συγκεντρώνει την απαιτούμενη 
πλειοψηφία, η ψηφοφορία επαναλαμβάνεται μεταξύ των 
δύο πρώτων σε ψήφους. 

Στην περίπτωση αυτή, θεωρείται ότι έχει εκλεγεί αυτός 
που συγκέντρωσε τις περισσότερες ψήφους. 


Αν υπάρχει μόνο ένας υποψήφιος Πρόεδρος, τότε δεν 
εκλέγεται αν δε συγκεντρώσει τουλάχιστον το ένα τρίτο 
(1/3) των ψήφων του εκλεκτορικού σώματος. 

Σε περίπτωση αδυναμίας εκλογής Προέδρου για οποιον- 
δήποτελόγο, διορίζεται προσωρινός Πρόεδρος για ένα (1) 
χρόνο με απόφαση της Συγκλήτου. 

Όταν δεν υπάρχουν υποψηφιότητες, η Σύγκλητος έχει 
αρμοδιότητα διορισμού Προέδρου Τμήματος. 

Τα μέλη του εκλεκτορικού σώματος πρέπει να έχουν την 
αστυνομική τους ταυτότητα ή άλλο στοιχείο αποδεικτικό 
της ταυτότητάς τους. 

Άρθρο 23 

Ανακήρυξη Υποψηφίων 

Η ανακήρυξη των υποψηφίων γίνεται από τον Πρύτανη 
μετά τη λήξη της προθεσμίας υποβολής υποψηφιοτήτων. 
Στη συνέχεια, με φροντίδα του Πρύτανη, τυπώνεται ικανός 
αριθμός ψηφοδελτίων, που περιλαμβάνουν τους υποψήφι¬ 
ους Προέδρους και Αναπληρωτές Προέδρους, και εξασφα¬ 
λίζεται ίσος αριθμός λευκών ψηφοδελτίων. 

Άρθρο 24 

Κατάλογοι Εκλεκτόρων 

Το εκλεκτορικό σώμα απαρτίζεται από εκπροσώπους 
όλων των ομάδων του Τμήματος σύμφωνα με τις κείμενες 
διατάξεις. 

Οι καταστάσεις με τα ονόματα των εκπροσώπων κάθε 
ομάδας που μετέχει στο εκλεκτορικό σώμα υποβάλλονται 
στο Τμήμα Πανεπιστημιακών Αρχών και Οργάνων μέχρι 
τέσσερις (4) ημέρες πριν απάτην εκλογή, με ευθύνη του αρ¬ 
μόδιου οργάνου, σύμφωνα μετά παρακάτω: 

Η Διεύθυνση Διοικητικού του Πανεπιστημίου έχει την ευ¬ 
θύνη της σύνταξης της κατάστασης των μελών Δ.Ε.Π. και 
του αριθμού των μελών Ε.Δ.Π., Ε.Ε.ΔΙ.Π. και Ε.Τ.Ε.Π. του 
Τμήματος, σύμφωνα με το Νόμο. 

Η Διεύθυνση Εκπαίδευσης έχει την ευθύνη σύνταξης της 
κατάστασηςτων φοιτητώντων μεταπτυχιακών προγραμμά¬ 
των σπουδών του Τμήματος. 

Το Διοικητικό Συμβούλιο του Συλλόγου των Φοιτητών έχει 
την ευθύνη να υποδείξει τους εκπροσώπους των φοιτητών, 
σύμφωνα με τα αποτελέσματα των τελευταίων φοιτητικών 
εκλογών. 

Οι εκπρόσωποι των λοιπών κατηγοριών εκλέγονται με τη 
φροντίδα των συνδικαλιστικών οργάνων και οι σχετικοί κα¬ 
τάλογοι υποβάλλονται εγκαίρως στο Τμήμα Πανεπιστημια¬ 
κών Αρχών και Οργάνων. Την ευθύνη γνωστοποίησης των 
ονομάτων έχουν οι σύλλογοι. 

Αν για κάποιες κατηγορίες δεν υπάρχουν τέτοια όργανα, 
τα μέλη κάθε κατηγορίας συγκαλούνται από τον Πρύτανη ή 
τον αναπληρωτή του σε ειδική συνέλευση προκειμένου να 
γίνει η εκλογή των εκλεκτόρων. 

Μετά την κατάθεση των καταλόγωντων εκλεκτόρων όλων 
των κατηγοριών στην Πρυτανεία, δεν επιτρέπεται πλέον 
οποιαδήποτε μετατροπή τους. Οι κατάλογοι μαζί με το υπό¬ 
λοιπο εκλογικό υλικό παραδίδονται στον Πρόεδροτης Εφο¬ 
ρευτικής Επιτροπής την ημέρα των εκλογών. 

Άρθρο 25 

Διεξαγωγή της Ψηφοφορίας, Διαλογή Ψήφων, 
Τήρηση και Παράδοση Πρακτικών, Ενστάσεις 

Σύμφωνα με τις κείμενες διατάξεις και τα αντίστοιχα άρ¬ 
θρα του παρόντος Κανονισμού που αναφέρονται στην 
εκλογή Πρυτανικών Αρχών. 

ΚΕΦΑΛΑΙΟ Γ’ 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ 
ΤΟΥ ΔΙΔΑΚΤΙΚΟΥ ΚΑΙ ΤΟΥ ΛΟΙΠΟΥ ΠΡΟΣΩΠΙΚΟΥ 
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

I. Δικαιώματα και Υποχρεώσεις των Μελών του 
Διδακτικού Ερευνητικού Προσωπικού (Δ.Ε.Π.) 

Άρθρο 26 

Ορκωμοσία Μελών Δ.Ε.Π. 

Ο διορισμός και η μονιμοποίηση μέλους Δ.Ε.Π. γίνεται με 
πράξη του Πρύτανη σύμφωνα με το Νόμο. Η ανάληψη κα¬ 
θηκόντων από το μέλος Δ.Ε.Π. γίνεται κατά το Νόμο αφού 
δοθεί ο όρκος. Όποιος δεν επιθυμεί να δώσει όρκο θρη¬ 
σκευτικού τύπου μπορεί να επικαλεστεί την τιμή και τη συ¬ 
νείδησή του. 

Άρθρο 27 

Δικαιώματα Μελών Δ.Ε.Π. 

Τα μέλη Δ.Ε.Π. δικαιούνται να κάνουν χρήση όλων των 
εγκαταστάσεων του Πανεπιστημίου σύμφωνα με τις απο¬ 
φάσεις των οικείων πανεπιστημιακών οργάνων και τους κα¬ 
νονισμούς λειτουργίας των επιμέρους μονάδων. 

Η διοίκηση του Τμήματος και του Πανεπιστημίου οφείλει 
να εξασφαλίζειτην εγκατάσταση (στέγαση, εξοπλισμό γρα¬ 
φείων) σε όλα τα μέλη Δ.Ε.Π. 

Όλα τα μέλη Δ.Ε.Π. έχουν δικαίωμα να συμμετέχουν ελεύ¬ 
θερα και ανεμπόδιστα στα συλλογικά όργανα του Τμήμα¬ 
τος και του Πανεπιστημίου σύμφωνα με τις εκάστοτε ισχύ- 
ουσες διατάξεις. 

Τα μέλη Δ.Ε.Π. έχουν το δικαίωμα να λαμβάνουν γνώση 
όλων των αποφάσεων των πανεπιστημιακών οργάνων. Το 
δικαίωμά τους αυτό ασκείται με σχετική αίτηση προς τον 
Πρόεδρο του οικείου οργάνου. 

Άρθρο 28 

Υποχρεώσεις Μελών Δ.Ε.Π. 

α) Κάθε μέλος Δ.Ε.Π. υποχρεούται στη διδασκαλία μαθη¬ 
μάτων, σύμφωνα μετά ειδικότερα οριζόμενα ατο Νόμο ανά¬ 
λογα με την ένταξη του μέλους Δ.Ε.Π. στην κατηγορία πλή¬ 
ρους ή μερικής απασχόλησης. Κάθε μέλος Δ.Ε.Π. ασκεί εκ¬ 
παιδευτικό έργο όπως ο Νόμος ορίζει σύμφωνα με τις 
ανάγκες κάθε Τμήματος, σε προπτυχιακό ή και σε μεταπτυ¬ 
χιακό επίπεδο. Το εκπαιδευτικό έργο συνίσταται όχι μόνο 
στην ανάληψη συγκεκριμένων ωρών διδασκαλίας σε μαθή¬ 
ματα και φροντιστήρια, αλλά και σε ουσιαστική καθοδήγη¬ 
ση των φοιτητών για εκπόνηση εργασιών, διπλωματικών ερ¬ 
γασιών, διδακτορικών διατριβών, οι οποίες έχουν ανατεθεί 
με απόφαση της Γ.Σ. του οικείου Τμήματος. Στο ευρύτερο 
εκπαιδευτικό έργο των μελών Δ.Ε.Π. εμπίπτει και η διόρθω¬ 
ση κάθε είδους εργασιών των φοιτητών, καθώς και η επί¬ 
βλεψη ή παρακολούθηση διδακτορικών διατριβών. 

Σε περιπτώσεις μαθημάτων ειδικών απαιτήσεων (όπως, 
για παράδειγμα, μαθημάτωντου μεταπτυχιακού κύκλου), η 
Γενική Συνέλευση του Τμήματος έχειτη δυνατότητα να ανα- 
γάγει καταλλήλως τις ώρες διδακτικών υποχρεώσεων σε 
αντίστοιχες ώρες προπτυχιακού μαθήματος. Σε καμία περί¬ 
πτωση όμως μία διδακτική ώρα ιδιαίτερων απαιτήσεων δεν 
μπορεί να ανάγεται κατά συντελεστή που υπερβαίνει το 1,5 
της ώρας του κανονικού προπτυχιακού μαθήματος. Σε εξαι¬ 
ρετικές περιπτώσεις μπορεί να συγκεντρώνεται το εκπαι¬ 
δευτικό έργο ενός μέλους Δ.Ε.Π. σε ένα εξάμηνο. Ο αριθ¬ 
μός των μελών Δ.Ε.Π. τα οποία υπάγονται σε αυτή την κα¬ 


τηγορία δεν μπορεί να υπερβαίνει το ένα δέκατο (1/10) των 
μελών Δ.Ε.Π. του Τμήματος. 

Σε περίπτωση απώλειας μαθήματος, ο διδάσκων πρέπει 
να ενημερώνει τη Γραμματεία και να συνεργάζεται μαζί της 
για την αναπλήρωσή του. Επίσης, αν σε ένα μάθημα ο αριθ¬ 
μός των φοιτητών είναι συστηματικά μικρότερος των δέκα 
(10), ο διδάσκων πρέπει να ενημερώνει τη Γραμματεία του 
Τμήματος. 

β) Κάθε μέλος Δ.Ε.Π. είναι υποχρεωμένο να εργάζεται 
στο χώρο του Πανεπιστημίου σύμφωνα με τα ειδικότερα 
οριζόμενα ατο Νόμο ανάλογα με την ένταξη του μέλους 
Δ.Ε.Π. στην κατηγορία πλήρους ή μερικής απασχόλησης. 

γ) Το μέλος Δ.Ε.Π. υποχρεούται να διαθέτει τουλάχιστον 
δύο (2) ώρες εβδομαδιαίως ανά μάθημα διδασκαλίας για 
την επίσκεψη φοιτητών προς συζήτηση και επίλυση θεμά¬ 
των που σχετίζονται με την εκπαιδευτική και την ερευνητική 
διαδικασία, σε ώρες που πρέπει να ανακοινώνονται, να μην 
είναι μόνο απογευματινές ούτε συγκεντρωμένες σε μία (1) 
ημέρα. Οι ημέρες και οι ώρες της υποδοχής των φοιτητών 
πρέπει να αναρτώνται κατά την έναρξη κάθε εξαμήνου έξω 
από το Γ ραφείο του μέλους Δ.Ε.Π. και να ανακοινώνονται 
στη Γ ραμματεία του οικείου Τμήματος. 

Υπεύθυνος για την τήρηση των ως άνω υποχρεώσεων εί¬ 
ναι ο Πρόεδρος του Τμήματος. Σε περίπτωση κατά την 
οποία παραβιάζονται κατ’ εξακολούθηση οι ως άνω υπο¬ 
χρεώσεις, ο Πρόεδροςτου Τμήματος φέρει το θέμα στη Γε¬ 
νική Συνέλευση, η οποία αποφασίζει επ’ αυτού. 

δ) Το μέλος Δ.Ε.Π. οφείλει να συμμετέχει ενεργά στις δι¬ 
οικητικές δραστηριότητες των συλλογικών οργάνων και να 
συμβάλλει στην οργάνωση και ατη σωστή λειτουργία των 
εκπαιδευτικών και των ερευνητικών δραστηριοτήτων του 
Τμήματος και του Πανεπιστημίου. 

ε) Το μέλος Δ.Ε.Π. διεξάγει και ερευνητικό έργο. Σε δημο¬ 
σιεύσεις, παρουσιάσεις, συνέδρια κ.λπ. των μελών Δ.Ε.Π. 
και γενικότερα του Επιστημονικού Προσωπικού του Πανεπι¬ 
στημίου αναγράφεται υποχρεωτικά ο τίτλος του Πανεπιστη¬ 
μίου και του Τμήματος στο οποίο ανήκει το μέλος Δ.Ε.Π. 

στ) Όλα τα Τμήματα πρέπει να μεριμνούν για την προώ¬ 
θηση της διδασκαλίας και της έρευνας από όλα τα μέλη 
Δ.Ε.Π. Η εκπαίδευση και η έρευνα αποτελούν μια αδιάσπα¬ 
στη ενότητα για το Πανεπιστήμιο. Αν και η σχετική επίδοση 
στον έναν ή στον άλλο τομέα είναι δύσκολο να καθοριστεί 
για κάθε συγκεκριμένο Τμήμα, θα πρέπει να υπάρχει σαφής 
προσπάθεια βελτίωσης και των δύο τομέων, τόσο ατομικά 
όσο και συνολικά ανά Τμήμα. Η επίδοση σε έναν έκτων δύο 
δεν αποτελεί λόγο παραγνώρισης του άλλου. Υψηλές ερευ¬ 
νητικές επιδόσεις δε δικαιολογούν παραμέληση της εκπαι¬ 
δευτικής διαδικασίας και η αποκλειστική αφοσίωση στο εκ¬ 
παιδευτικό έργο δε συνιστά υποκατάστατο της έρευνας. 

ζ) Τα μέλη Δ.Ε.Π. υποχρεούνται να μετέχουν σε επιτροπές 
που ορίζει η Γ ενική Συνέλευση του Τμήματος, η Σύγκλητος 
ή ο Πρύτανης, για την προώθηση διάφορων θεμάτων του 
Πανεπιστημίου. 

η) Οι επιστήμονες που προσλαμβάνονται με σύμβαση ερ¬ 
γασίας ορισμένου χρόνου για συμμετοχή στην εκπαιδευτι¬ 
κή διαδικασία σύμφωνα με το εκάστοτε ισχύον νομικό πλαί¬ 
σιο έχουν δικαιώματα και υποχρεώσεις ανάλογες προς 
εκείνες των μελών Δ.Ε.Π., με τους περιορισμούς που θέτει 
η κείμενη νομοθεσία. 

θ) Τα μέλη Δ.Ε.Π., και ιδιαίτερα εκείνα της πρώτης βαθμί¬ 
δας, έχουν αυξημένες υποχρεώσεις όσο αφορά την οργά¬ 
νωση εργαστηρίων, τη συμμετοχή σε ερευνητικά προγράμ¬ 
ματα, καθώς και την υποστήριξη της εκπαιδευτικής και της 
ερευνητικής προσπάθειας των μελών Δ.Ε.Π. χαμηλότερων 
βαθμιδών. 

Άρθρο 29 

Άλλες Υποχρεώσεις 

Η εξωπανεπιστημιακή απασχόληση των μελών Δ.Ε.Π. 
(π.χ., κατοχή δεύτερης θέσης, ανάθεση εντολής διδασκα¬ 
λίας σε άλλο Α.Ε.Ι., μερική άσκηση επαγγελματικής δρα¬ 
στηριότητας κ.λπ.) επιτρέπεται μόνο βάσει της εκάστοτε 
κείμενης νομοθεσίας, κατά τη διάκριση του Νόμου σε μέλη 
Δ.Ε.Π. πλήρους ή μερικής απασχόλησης. Σε κάθε περίπτω¬ 
ση, το μέλος Δ.Ε.Π. ενημερώνει εγγράφως τον Πρόεδρο 
του Τμήματος για το είδος των επιτρεπτών εξωπανεπιστη- 
μιακών δραστηριοτήτων του και την εβδομαδιαία επιβά¬ 
ρυνσή του από αυτές. 

Τα μέλη Δ.Ε.Π. που ορίζονται μέλη Εισηγητικής Επιτρο¬ 
πής και εκλεκτορικού σώματος στο ίδιο ή σε άλλο Α.Ε.Ι. 
οφείλουν να αποδέχονται την αρμοδιότητα αυτή και να εκ¬ 
πληρώνουν τις διοικητικές και τις λοιπές υποχρεώσεις τους 
στο Τμήμα, συμβάλλοντας στην εύρυθμη λειτουργία του. 
Εφόσον μετέχουν σε συλλογικά όργανα, έχουν καθήκον να 
παρίστανται σε όλη τη διάρκεια των συνεδριάσεων. Απου¬ 
σία ή αποχώρηση πριν από τη λήξη της συνεδρίασης επι¬ 
τρέπεται μόνο για πολύ σοβαρό λόγο, που γνωστοποιείται 
στον Προεδρεύοντα. 

Η προθεσμία ανάληψης καθηκόντων από όσους διορίζο¬ 
νται ή εξελίσσονται σε θέσεις Δ.Ε.Π. αρχίζει από την κοινο¬ 
ποίηση της δημοσίευσης της πράξης διορισμού στην Εφη¬ 
μερίδα της Κυβέρνησης. Αν αποδεχθούν την εκλογή σε θέ¬ 
ση Δ.Ε.Π. σεάλλοΤμήματου ίδιου Πανεπιστημίου ή σε άλλο 
Α.Ε.Ι., θεωρείται ότι παραιτήθηκαν αυτοδικαίως από τη θέ¬ 
ση που κατείχαν μέχρι τούδε. Η παραίτηση ισχύει από την 
ημερομηνία ανάληψης νέων καθηκόντων. 

Μέλη Δ.Ε.Π. που αποχωρούν από την υπηρεσία αποδί¬ 
δουν τη χρήση του γραφείου στο οποίο στεγάζονταν και πα¬ 
ραδίδουν στο Πανεπιστήμιο εντός ενός (1) μηνός τα όργα¬ 
να, τα βιβλία και τα υλικά που είχαν στη διάθεσή τους. 

Άρθρο 30 

Επιμόρφωση Μελών Δ.Ε.Π. 

Ο εμπλουτισμός των γνώσεων των μελών Δ.Ε.Π. σε θέμα¬ 
τα που αφορούν διοικητικό, διδακτικό και ερευνητικό έργο 
στην Ελλάδα και στο εξωτερικό γίνεται στα πλαίσια της 
ισχύουσας νομοθεσίας και των οργάνων του Πανεπιστημί¬ 
ου. Οι όροι συμμετοχής των μελών Δ.Ε.Π. σε προγράμματα 
επιμόρφωσης κάθε μορφής καθορίζονται με αποφάσεις 
της Συγκλήτου ή του Πρυτανικού Συμβουλίου, ύστερα από 
πρόταση της Γενικής Συνέλευσης κάθε Τμήματος, εφόσον 
δεν παρακωλύεται ουσιωδώς το διδακτικό και το λοιπό έρ¬ 
γο του Τμήματος. Ο κατά τα ανωτέρω εμπλουτισμός γνώ¬ 
σεων θεωρείται ότι αποτελεί μέρος της προετοιμασίας του 
εκπαιδευτικού έργου των μελών Δ.Ε.Π. 

Άρθρο 31 

Αξιολόγηση Διδακτικού Έργου 

Το διδακτικό έργο που επιτελείται σε κάθε μάθημα του 
προπτυχιακού ή του μεταπτυχιακού κύκλου σπουδών αξιο¬ 
λογείται στο τέλος κάθε εξαμήνου από τους φοιτητές που 
έχουν δηλώσει και παρακολουθήσει το μάθημα, σύμφωνα 
με τις αποφάσεις της Γενικής Συνέλευσης του οικείου Τμή- 
ματος και τις σχετικές κατευθύνσεις της Επιτροπής Προ¬ 
πτυχιακών Σπουδών. 

Η αξιολόγηση γίνεται με την ανώνυμη συμπλήρωση ερω¬ 
τηματολογίου από τους φοιτητές, η μορφή του οποίου έχει 
εγκριθεί από τη Γενική Συνέλευση του Τμήματος. Η συ¬ 
μπλήρωση του ερωτηματολογίου γίνεται κατά το δεύτερο 


μισό του εξαμήνου και οπωσδήποτε πριν από την ημερομη¬ 
νία διεξαγωγής εξετάσεων του μαθήματος. 

Τα ερωτηματολόγια μοιράζονται και συλλέγονται με ευ¬ 
θύνη του Προέδρου του Τμήματος, ο οποίος, για την εκτέ¬ 
λεση του έργου αυτού, επικουρείταιαπότη Γραμματείαχω- 
ρίς την παρουσία του διδάσκοντος. 

Τα ερωτηματολόγια φυλάσσονται στη Γραμματεία του 
Τμήματος. 

Τα συμπληρωμένα ερωτηματολόγια εξετάζονται μόνο 
από το διδάσκοντα, τον Πρόεδρο του Τμήματος και τον 
Αντιπρύτανη Ακαδημαϊκών Υποθέσεων και Προσωπικού. 
Απαγορεύεται η αναπαραγωγή, η διανομή ή η χρήση τους 
ως αποδεικτικών στοιχείων για οποιονδήποτε σκοπό πέραν 
της διδακτικής αξιολόγησης. 

Η επεξεργασία του ερωτηματολογίου γίνεται με ευθύνη 
του Προέδρου του Τμήματος μετά τη διενέργεια των εξε¬ 
τάσεων και τη δημοσίευση των αποτελεσμάτων βαθμολο¬ 
γίας, ώστε να μην υπάρξει άμεση ή έμμεση προσπάθεια 
επηρεασμού της εξεταστικής διαδικασίας. 

Ο Πρόεδρος του Τμήματος ενημερώνει το διδάσκοντα 
για τα αποτελέσματα του ερωτηματολογίου. Έπειτα από ει¬ 
σήγηση του Προέδρου του Τμήματος, τα αποτελέσματα 
του ερωτηματολογίου μπορούν να ληφθούν υπόψη για κά¬ 
θε μάθημα σε όλα τα εξάμηνα από τη Γ ενική Συνέλευση του 
Τμήματος κατά την ανάθεση των διδακτικών καθηκόντων 
της επόμενης περιόδου. 

Ο Πρόεδρος του Τμήματος μπορεί να κρίνει τη συχνότη¬ 
τα συμπλήρωσης των ερωτηματολογίων. Τα ερωτηματολό¬ 
για πρέπει να συμπληρώνονται συστηματικά κάθε εξάμηνο 
για τα μαθήματα που διδάσκονται από τα νέα μέλη Δ.Ε.Π. 
του Τμήματος ανεξαρτήτως βαθμίδας, τουλάχιστον για τα 
τρία (3) πρώτα έτη παρουσίας τους στο Τμήμα. Για τα πα- 
λαιότερα και πλέον έμπειρα μέλη Δ.Ε.Π. η αξιολόγηση γίνε¬ 
ται κατά αραιότερα διαστήματα, όχι όμως σε συχνότητα μι¬ 
κρότερη του ενός (1) μαθήματος τουλάχιστον ανά δύο (2) 
έτη. 

Άρθρο 32 

Ετήσια Έκθεση Δραστηριότητας 

Κάθε μέλος Δ.Ε.Π. υποβάλλει τον Ιούνιο κάθε έτους έκθε¬ 
ση δραστηριότητας προς τον Πρόεδρο του Τμήματος, η 
οποία κοινοποιείται στα μέλη της Γ ενικής Συνέλευσης του 
Τμήματος και στην οποία αναγράφονται οι δραστηριότητες 
στους εξής τομείς: 

α) εκπαίδευση Διδαχθέντα μαθήματα (στο σύνολο ή εν 
μέρει), επίβλεψη εργασιών φοιτητών, φροντιστήρια, 

β) έρευνα Δημοσιεύσεις σε επιστημονικά περιοδικά, βι¬ 
βλία, μονογραφίες, δοκίμια εργασίας, συμμετοχή σε συνέ¬ 
δρια και σεμινάρια, συμμετοχή σε ερευνητικά προγράμμα¬ 
τα, 

γ) διοίκηση Συμμετοχή σε θέσεις και επιτροπές του Πανε¬ 
πιστημίου, και (προαιρετικά) 

δ) άλλες δραστηριότητες Δημόσιες θέσεις, συμμετοχή 
σε συμβούλια και Οργανισμούς, δημοσιεύσεις γενικού εν¬ 
διαφέροντος κ.ά. 

Παρόμοιες εκθέσεις δραστηριότητας υποβάλλουν και τα 
μέλη Ε.Δ.Π., Ε.Ε.ΔΙ.Π. και Ε.Τ.Ε.Π. Τα μέλη Ε.Ε.ΔΙ.Π. και 
Ε.Τ.Ε.Π., που ανήκουν στη γενική ευθύνη του Πανεπιστημί¬ 
ου, υποβάλλουν τις εκθέσεις δραστηριότητας στον Αντι- 
πρύτανη Ακαδημαϊκών Υποθέσεων και Προσωπικού. 

Οι εκθέσεις αυτές τηρούνται στη Γραμματεία του οικείου 
Τ μήματος. Με αυτό τον τρόπο όλα τα μέλη της Γ ενικής Συ¬ 
νέλευσης του Τ μήματος μπορούν να λαμβάνουν γνώση του 
περιεχομένου τους. 

Κάθε Τμήμα συγκεντρώνει τις ατομικές εκθέσεις δραστη¬ 
ριότητας και συντάσσει την έκθεση δραστηριότητας του 
Τμήματος, η οποία κοινοποιείται στη Συνέλευση του Τμή¬ 
ματος. Η έκθεση του Τμήματος χρησιμοποιείται ως βάση 
για την έκδοση της επετηρίδας του Πανεπιστημίου. 

Εκθέσεις δραστηριότητας υποβάλλουν και τα μέλη 
Δ.Ε.Π., Ε.Δ.Π., Ε.Ε.ΔΙ.Π. και Ε.Τ.Ε.Π. τα οποία ευρίσκονται 
σε εκπαιδευτική άδεια, όπου περιγράφουν την αντίστοιχη 
δραστηριότητά τους στο Εκπαιδευτικό Ίδρυμα ή στον Ορ¬ 
γανισμό όπου απασχολούνται. 

Οι εκθέσεις δραστηριότητας και η εκπλήρωση των υπο¬ 
χρεώσεων του κάθε μέλους προς το Πανεπιστήμιο εξετά¬ 
ζονται και αξιολογούνται σε κάθε περίπτωση χορήγησης 
άδειας παράλληλης απασχόλησης ή εκπαιδευτικής άδειας 
από τα αρμόδια όργανα του Πανεπιστημίου. 

II. Δικαιώματα και Υποχρεώσεις Λοιπών 
Κατηγοριών Προσωπικού 

Άρθρο 33 
Μέλη Ε.Δ.Π. 

(Βοηθοί, Επιστημονικοί Συνεργάτες) 

Το ελάχιστο όριο εβδομαδιαίας απασχόλησης των μελών 
Ε.Δ.Π. στο Πανεπιστήμιο είναι είκοσι τέσσερις (24) ώρες, 
συμπεριλαμβανομένων μαθημάτων, φροντιστηρίων και λοι¬ 
πής εκπαιδευτικής και διοικητικής δραστηριότητας. 

Η κατανομή του χρόνου παρουσίαςτων μελών Ε.Δ.Π. στο 
Πανεπιστήμιο, καθώς και η εξέταση της δυνατότητας για 
εξωπανεπιστημιακή απασχόληση, γίνεται κατ’ αναλογίαν με 
τα όσα προβλέπονται για τα μέλη Δ.Ε.Π. 

Ο συγκεκριμένος τρόπος απασχόλησης των μελών Ε.Δ.Π. 
αποφασίζεται από τη Γενική Συνέλευση του Τμήματος για 
κάθε μέλος Ε.Δ.Π. ανάλογα με τις ανάγκες του Τμήματος 
και του Πανεπιστημίου. Υπεύθυνος για την εκπλήρωση των 
καθηκόντων που τους έχουν ανατεθεί είναι ο Πρόεδρος του 
Τμήματος. 

Σε περίπτωση κατά την οποία τα συγκεκριμένα καθήκο¬ 
ντα υπολείπονται του προβλεπόμενου χρόνου απασχόλη¬ 
σης, ο Πρύτανης μπορεί να αναθέτει σε μέλη Ε.Δ.Π. καθή¬ 
κοντα και εργασίες που αφορούν τις ευρύτερες δραστη¬ 
ριότητες του Πανεπιστημίου. 

Τα καθήκοντα τα οποία μπορούν να ασκούν τα μέλη 
Ε.Δ.Π. είναι τα εξής: 

διεξαγωγή φροντιστηριακών ασκήσεων. Οι φροντιστη¬ 
ριακές ασκήσεις διεξάγονται σε συνεννόηση με το διδά¬ 
σκοντα (ο οποίος έχει και την ευθύνη(, ώστε να εξασφαλίζε¬ 
ται ο αναγκαίος συντονισμός τόσο ως προς το χρόνο όσο 
και ως προς το περιεχόμενο των ασκήσεων, 
διδασκαλία υπό την εποπτεία μελών Δ.Ε.Π. Με απόφαση 
της Γενικής Συνέλευσης του Τμήματος, μέλη Ε.Δ.Π. μπο¬ 
ρούν να επικουρούν μέλη Δ.Ε.Π. στη διδασκαλία των μαθη¬ 
μάτων. Ανάθεση διδακτικού έργου σε μέλος Ε.Δ.Π. με προ¬ 
σωπική πρωτοβουλία του διδάσκοντος απαγορεύεται, 
αυτοδύναμο διδακτικό έργο. Στους βοηθούς και στους 
επιστημονικούς συνεργάτες που έχουν διδακτορικό δίπλω¬ 
μα μπορεί να ανατίθεται, με απόφαση του αρμόδιου οργά¬ 
νου, αυτοδύναμο διδακτικό έργο, 
επιτήρηση εξετάσεων. Τα μέλη Ε.Δ.Π. μετέχουν στο έργο 
της επιτήρησης των τμηματικών εξετάσεων, των προόδων 
προπτυχιακών και μεταπτυχιακών μαθημάτων. Επίσης, ει- 
σηγούνται στον Πρόεδρο του Τμήματοςτο προγραμμάτων 
επιτηρήσεων των τμηματικών εξετάσεων, των προόδων 
προπτυχιακών και μεταπτυχιακών μαθημάτων. Οι μετέχο¬ 
ντας στο έργο της επιτήρησης υπογράφουν σε φύλλο διε¬ 


νέργειας της εξέτασης του μαθήματος, το οποίο τηρείται με 
ευθύνη του εκάστοτε εξεταστή του μαθήματος και υποβάλ¬ 
λεται στη Διεύθυνση Εκπαίδευσης, 
προδιόρθωση γραπτών. Σε συνεργασία με τον αρμόδιο 
διδάσκοντα και με ενημέρωση του Προέδρου του Τμήμα¬ 
τος, μπορεί να ανατεθεί από τη Γενική Συνέλευση σε μέλη 
Ε.Δ.Π. η προδιόρθωση γραπτών των εξεταστικών περιό¬ 
δων, καθώς και των προόδων, 
προετοιμασία εξετάσεων και ανακοίνωση αποτελεσμά¬ 
των. Σε συνεργασία με το μέλος Δ.Ε.Π. που έχει την ευθύνη 
του εξεταζόμενου μαθήματος, τα μέλη Ε.Δ.Π. στα οποία 
έχει ανατεθεί το έργο αυτό από τη Γ ενική Συνέλευση του οι¬ 
κείου Τμήματος προετοιμάζουντις εξετάσεις. Μεταφέρουν 
την τελική βαθμολογία στους ονομαστικούς καταλόγους 
και φροντίζουν για την ανακοίνωσή τους, 
προετοιμασία φροντιστηρίων και μαθημάτων. Σε συνερ¬ 
γασία με το διδάσκοντα προετοιμάζονται οι φροντιστηρια¬ 
κές ώρες και η διδασκαλία του μαθήματος (βιβλιογραφία, 
διαφάνειες, παραδείγματα, ασκήσεις, φωτοτυπίες κ.λπ.), 
επίλυση αποριών σχετικά με τη βαθμολογία γραπτών. Μετά 
την ανακοίνωση των αποτελεσμάτων, τα μέλη Ε.Δ.Π. που 
έχουν προδιορθώσει τα γραπτά επιλύουν σχετικές με αυτά 
απορίες των φοιτητών, 

ακρόαση και συνεργασία με τους φοιτητές. Τα μέλη 
Ε.Δ.Π. δέχονται τους φοιτητές για επίλυση αποριών σχετι¬ 
κών με το μάθημα, τις φροντιστηριακές ασκήσεις και τα γε¬ 
νικότερα εκπαιδευτικά ζητήματα, 
επίβλεψη φοιτητικών εργασιών. Τα μέλη Ε.Δ.Π. αναλαμ¬ 
βάνουν την επίβλεψη και την αξιολόγηση των εργασιών 
(οδηγίες για συλλογή υλικού, εξεύρεση βιβλιογραφίας, σύ¬ 
νταξη κειμένου, χρήση κατάλληλης μεθόδου κ.λπ.), 
ετοιμασία εγγράφων. Τα μέλη του Ε.Δ.Π. συντάσσουν και 
επιμελούνται την τελική έκδοση και τη διεκπεραίωση διά¬ 
φορων εγγράφων που σχετίζονται με την εκπαιδευτική δια¬ 
δικασία (συστατικές επιστολές, ανακοινώσεις μαθημάτων, 
θέματα εξετάσεων και ασκήσεις), 
συνεργασία με τη Βιβλιοθήκη. Τα μέλη Ε.Δ.Π. ενημερώ¬ 
νονται για τις νέες εκδόσεις βιβλίων και περιοδικών, και ανα¬ 
ζητούν συγκεκριμένα συγγράμματα και άρθρα προς υπο¬ 
βοήθηση του διδακτικού και του ερευνητικού έργου του 
Τμήματος, 

συμμετοχή σε ερευνητικό έργο. Τα μέλη Ε.Δ.Π. μπορούν 
να μετέχουν ως βοηθοί ερευνητές και ως ερευνητές σε 
ερευνητικά προγράμματα. Η ανάθεση σε μέλη Ε.Δ.Π. επι¬ 
στημονικής ευθύνης για ερευνητικό ή για εκπαιδευτικό πρό¬ 
γραμμα του Πανεπιστημίου γίνεται από τη Σύγκλητο με ει¬ 
σήγηση του οικείου Τμήματος, 
συγγραφή σημειώσεων. Αν θεωρηθεί αναγκαίο από το δι¬ 
δάσκοντα, μέλη Ε.Δ.Π., σε συμφωνία με το διδάσκοντα και 
με έγκριση της Γ ενικής Συνέλευσης του Τ μήματος, συντάσ¬ 
σουν σημειώσεις για κεφάλαια της διδασκόμενης ύλης που 
δεν αναφέρονται στα διανεμόμενα συγγράμματα ή δεν κα¬ 
λύπτονται επαρκώς από αυτά, 
επιμέλεια εκδόσεων, οργανωτική προετοιμασία σεμινα¬ 
ρίων, συνεδρίων κ.λπ. Με απόφαση Γενικής Συνέλευσης, 
μέλη Ε.Δ.Π. επιμελούνται την έκδοση βιβλίων και διάφορων 
περιοδικών, όπως και άλλων εντύπων (τα οποία συνήθως 
περιέχουν συγκεντρωμένα στοιχεία ή παρατηρήσεις), και 
ασχολούνται με την οργανωτική προετοιμασία σεμιναρίων 
και συνεδρίων του Πανεπιστημίου, 
συμμετοχή στα συλλογικά όργανα του Πανεπιστημίου και 
σε επιτροπές. Τα μέλη Ε.Δ.Π. μπορούν να μετέχουν σε διά¬ 
φορες επιτροπές που αφορούν τη διοικητική και την εκπαι¬ 
δευτική λειτουργία του Πανεπιστημίου. Οι εκπρόσωποι του 
Ε.Δ.Π. έχουν δικαίωμα να συμμετέχουν ελεύθερα και ανε- 

μπόδιστα στα συλλογικά όργανα του Τμήματος και του Πα¬ 
νεπιστημίου, και να λαμβάνουν γνώση όλων των αποφάσε¬ 
ων των πανεπιστημιακών οργάνων. Το δικαίωμά τους αυτό 
ασκείται ύστερα από αίτηση προς τον Πρόεδρο του οικείου 
οργάνου. Επίσης, τα μέλη Ε.Δ.Π. μπορούν να συμμετέχουν 
σε εκπαιδευτικά προγράμματα και σεμινάρια που οργανώ¬ 
νονται στον κύκλο των ενδιαφερόντων τους, 
μετακίνηση των μελών Ε.Δ.Π. Ισχύουν οι αντίστοιχες δια¬ 
τάξεις που αφορούν τα μέλη Δ.Ε.Π., 
ειδικά καθήκοντα. Υπάρχει δυνατότητα απασχόλησης 
του Ε.Δ.Π. σε μονάδες του Πανεπιστημίου (Επιτροπή Ερευ¬ 
νών, εργαστήρια, Κέντρο Υπολογιστών), και σε καθήκοντα 
που απαιτούν εξειδικευμένη ακαδημαϊκή γνώση και εμπει¬ 
ρία προκειμένου να εξυπηρετηθούν ο εκπαιδευτικός και ο 
ερευνητικός ρόλος του Πανεπιστημίου. 

Επίσης: 

Κάθε μέλος Ε.Δ.Π. υποβάλλει τον Ιούνιο έκθεση δραστη¬ 
ριότητας προς τον Πρόεδρο του Τμήματος (ισχύει ό,τι και 
στην περίπτωση των μελώνΔ.Ε.Π.). 

Τα μέλη Ε.Δ.Π. δικαιούνται να κάνουν χρήση όλων των 
εγκαταστάσεων του Πανεπιστημίου σύμφωνα με τις απο¬ 
φάσεις των οικείων πανεπιστημιακών οργάνων και τους κα¬ 
νονισμούς των επιμέρους μονάδων. 

Η διοίκηση του Πανεπιστημίου οφείλει να εξασφαλίζει την 
αρμόζουσα υποδομή σε άλατα μέλη Ε.Δ.Π. 

Άρθρο 34 
Μέλη Ε.Ε.ΔΙ.Π. 

Τα μέλη του Ειδικού και Εργαστηριακού Διδακτικού Προσω¬ 
πικού (Ε.Ε.ΔΙ.Π.) επιτελούν ειδικό ή και εργαστηριακό /εφαρ¬ 
μοσμένο διδακτικό έργο και διακρίνονται σε δύο κλάδους: 

α) στον κλάδο του Ειδικού Διδακτικού Προσωπικού (Κλά¬ 
δος I), τα μέλη του οποίου επιτελούν ειδικό διδακτικό έργο, 
που συνίσταται στη διδασκαλία των ξένων γλωσσών, του 
χορού και της φυσικής αγωγής, και 
β) στον κλάδο του Εργαστηριακού Διδακτικού Προσωπι¬ 
κού (Κλάδος II), τα μέλη του οποίου επιτελούν εργαστηρια- 
κό/εφαρμοσμένο διδακτικό έργο. 

Για τον κλάδο του Ειδικού Διδακτικού Προσωπικού ισχύ¬ 
ουν τα κάτωθι: 

α) Κάθε μέλος Ε.Ε.ΔΙ.Π. υποχρεούται σε διδασκαλία ή/και 
διεξαγωγή φροντιστηρίων και πρακτικών ασκήσεων τουλά¬ 
χιστον επί δέκα (10) ώρες εβδομαδιαίως κάθε εξάμηνο του 
ακαδημαϊκού έτους. 

β) Οφείλει, επιπλέον, να διαθέτει τουλάχιστον δύο (2) 
ώρες εβδομαδιαίως ανά διδασκόμενο μάθημα για ακρόαση 
των φοιτητών σχετικά με θέματα που άπτονται της εκπαι¬ 
δευτικής διαδικασίας. Οι ώρες αυτές πρέπει να ανακοινώ¬ 
νονται και να μην είναι μόνο απογευματινές ούτε συγκε¬ 
ντρωμένες σε μία (1) ημέρα. Οι ημέρες και οι ώρες της υπο¬ 
δοχής των φοιτητών πρέπει να αναρτώνται στην αρχή κάθε 
εξαμήνου έξω από το γραφείο του μέλους Ε.Ε.ΔΙ.Π. 

γ) Συμμετέχει σε διοικητικά όργανα και επιτροπές που 
έχουν σχέση με το αντικείμενό του. 

δ) Ο ελάχιστος χρόνος παρουσίας στο Πανεπιστήμιο εί¬ 
ναι είκοσι τέσσερις (24) ώρες εβδομαδιαίως, συμπεριλαμ¬ 
βανομένων των ωρών διδασκαλίας, ακρόασης και λοιπής 
εκπαιδευτικής δραστηριότητας. 

ε) Κάθε μέλος Ε.Ε.ΔΙ.Π. μπορεί να συμμετάσχει σε εκπαι¬ 
δευτικά προγράμματα και σεμινάρια που οργανώνονται 
στον κύκλο των ενδιαφερόντων του. Μπορεί, επίσης, στο 
πλαίσιο των αποφάσεων του Πανεπιστημίου, να κάνει χρή¬ 
ση των εργαστηρίων, της Βιβλιοθήκης και των λοιπών εγκα¬ 
ταστάσεων για τη διευκόλυνση του εκπαιδευτικού και του 
ερευνητικού έργου του. 


στ) Η διοίκηση του Πανεπιστημίου οφείλει να εξασφαλίζει 
την υποδομή (στέγαση, εξοπλισμό γραφείων) που χρειάζο¬ 
νται άλατα μέλη Ε.Ε.ΔΙ.Π. Τα μέλη Ε.Ε.ΔΙ.Π. συμμετέχουν 
στα συλλογικά όργανα του Πανεπιστημίου, σύμφωνα προς 
τις εκάστοτε ισχύουσες διατάξεις. Επίσης, έχουντο δικαίω¬ 
μα να λαμβάνουν γνώση των αποφάσεων των πανεπιστη¬ 
μιακών οργάνων, ιδίως αυτών που αφορούν το διδακτικό 
και το ερευνητικό τους έργο. 

Τα μέλη Ε.Ε.ΔΙ.Π. που είναι υπεύθυνα για τη φυσική αγω¬ 
γή και για τις καλλιτεχνικές δραστηριότητες ορίζουν εβδο¬ 
μαδιαίο πρόγραμμα για τους φοιτητές, όπως επίσης και ει¬ 
δικό πρόγραμμα για το προσωπικό του Πανεπιστημίου που 
επιθυμεί να συμμετάσχει. 

Γ ια τον κλάδο του Εργαστηριακού Διδακτικού Προσωπι¬ 
κού εφαρμόζεται αναλογικώς ό,τι ισχύει για τα μέλη Ε.Δ.Π. 
(άρθρο 33του παρόντος Κανονισμού). 

Μετη λήξη του ακαδημαϊκού έτους, κάθε μέλος Ε.Ε.ΔΙ.Π. 
υποβάλλει έκθεση δραστηριότητας σύμφωνα με τα αναφε- 
ρόμενα στο άρθρο 32 του παρόντος Κανονισμού. 

Άρθρο 35 

Επιμόρφωση του Ε.Δ.Π. και του Ε.Ε.ΔΙ.Π. 

Γ ια την επιμόρφωση του προσωπικού των άρθρων 33 και 
34 εφαρμόζεται αναλογικώς ό,τι ισχύει για τα μέλη Δ.Ε.Π., 
στο πλαίσιο των αποφάσεων των αρμόδιων οργάνων που 
αφορούν τις κατηγορίες αυτές. 

Άρθρο 36 
Μέλη Ε.Τ.Ε.Π. 

Τα μέλη του Ειδικού Τεχνικού Εργαστηριακού Προσωπι¬ 
κού (Ε.Τ.Ε.Π.) παρέχουν έργο υποδομής στην εν γένει λει¬ 
τουργία του Πανεπιστημίου για την αρτιότερη εκτέλεση του 
εκπαιδευτικού, του ερευνητικού και του εφαρμοσμένου έρ¬ 
γου του, στο πλαίσιο της ισχύουσας νομοθεσίας. 

Η διάρκεια εβδομαδιαίας απασχόλησης των μελών του 
Ειδικού Τεχνικού Εργαστηριακού Προσωπικού (Ε.Τ.Ε.Π.) 
είναι τριάντα (30) ώρες. Ο συγκεκριμένος τρόπος απασχό¬ 
λησης κάθε μέλους του Ε.Τ.Ε.Π. αποφασίζεται από τη Γενι¬ 
κή Συνέλευση του Τμήματος στο οποίο ανήκουν, ανάλογα 
με τις ανάγκες του Τμήματος και του Πανεπιστημίου. Υπεύ¬ 
θυνος για την εκπλήρωση των καθηκόντων και την οργάνω¬ 
ση της απασχόλησης είναι ο Πρόεδρος του Τμήματος. 

Στα μέλη Ε.Τ.Ε.Π. που ανήκουν στη γενική ευθύνη του 
Πανεπιστημίου οι αρμοδιότητες ανατίθενται από τη Σύ¬ 
γκλητο και η τοποθέτησή τους καθορίζεται από το Πρυτανι- 
κό Συμβούλιο. 

Τα καθήκοντα τα οποία μπορεί να ασκεί το μέλος 
Ε.Τ.Ε.Π. πρέπει να αντιστοιχούν στα προσόντα τα οποία 
έχει και να ανταποκρίνονται στο εκπαιδευτικό, στο ερευ¬ 
νητικό και στο εφαρμοσμένο έργο, του Τμήματος και του 
Πανεπιστημίου. 

Οι εργασίες οι οποίες ανατίθενται στα μέλη Ε.Τ.Ε.Π. ανά¬ 
λογα με τα προσόντα τους από τη Γ ενική Συνέλευση του 
Τμήματος μπορούν να περιλαμβάνουν τα εξής: 

τεχνικές εργαστηριακές υπηρεσίες. Τα καθήκοντα αυτά 
εξειδικεύονται από το αρμόδιο όργανο της οικείας ακαδη¬ 
μαϊκής μονάδας στην οποία ανήκουντα μέλη Ε.Τ.Ε.Π., ανά¬ 
λογα με τις ανάγκες της, 

επιτήρηση εξετάσεων. Τα μέλη Ε.Τ.Ε.Π. μετέχουν στο έρ¬ 
γο της επιτήρησης κατά τη διάρκεια των εξεταστικών πε¬ 
ριόδων. Οι μετέχοντες στο έργο της επιτήρησης υπογρά¬ 
φουν σε φύλλο διενέργειας της εξέτασης του μαθήματος, 
το οποίο τηρείται με ευθύνη του εκάστοτε εξεταστή του μα¬ 
θήματος, 

προετοιμασία φροντιστηρίων και μαθημάτων. Με την επί¬ 
βλεψη του διδάσκοντος, τα μέλη Ε.Τ.Ε.Π. προετοιμάζουν 
τις φροντιστηριακές ασκήσεις (βιβλιογραφία, διαφάνειες, 
παραδείγματα, ασκήσεις, φωτοτυπίες κ.λπ.). Μπορούν, επί¬ 
σης, να ασχολούνται με την επεξεργασία στοιχείων στον 
Η/Υ για την υποβοήθηση των φοιτητών και της διδασκαλίας 
του μαθήματος, 

εκπαιδευτικό εργαστηριακό έργο. Στα μέλη Ε.Τ.Ε.Π. με 
ειδικά προσόντα (που προέρχονται από ένταξή τους από 
τον κλάδο του Ε.Δ.Τ.Π.) μπορεί να ανατεθεί εκπαιδευτικό 
εργαστηριακό έργο που εξειδικεύεται από το αρμόδιο όρ¬ 
γανο της οικείας ακαδημαϊκής μονάδας στην οποία ανή¬ 
κουν, ανάλογα με τις ανάγκες της, 
ετοιμασία εργασιών και εγγράφων. Τα μέλη Ε.Τ.Ε.Π. επι¬ 
μελούνται εργασίες μελών Δ.Ε.Π. και διάφορα έγγραφα 
σχετικά με την εκπαιδευτική διαδικασία (συστατικές επι¬ 
στολές, ανακοινώσεις μαθημάτων, θέματα εξετάσεων και 
ασκήσεις κ.λπ.), τα οποία στη συνέχεια διεκπεραιώνονται, 
συνεργασία με τη Βιβλιοθήκη. Τα μέλη Ε.Τ.Ε.Π. ενημερώ¬ 
νονται γιατις νέες εκδόσεις βιβλίων και περιοδικών, και ανα¬ 
ζητούν συγκεκριμένα συγγράμματα και άρθρα προς υπο¬ 
βοήθηση του διδακτικού, του ερευνητικού και του εφαρμο¬ 
σμένου έργου του Τμήματος, 
συμμετοχή σε ερευνητικό έργο. Τα μέλη Ε.Τ.Ε.Π. μπο¬ 
ρούν να μετέχουν ως βοηθοί-ερευνητές ή ως ερευνητές σε 
ερευνητικά προγράμματα, 

επιμέλεια εκδόσεων, οργανωτική προετοιμασία σεμινα¬ 
ρίων, συνεδρίων κ.λπ. Τα μέλη Ε.Τ.Ε.Π. επιμελούνταιτην έκ¬ 
δοση βιβλίων και διάφορων περιοδικών, όπως και άλλων 
εντύπων (τα οποία συνήθως περιέχουν συγκεντρωμένα 
στοιχεία ή παρατηρήσεις), κάνουν μεταφράσεις και φρο¬ 
ντίζουν για την οργανωτική προετοιμασία σεμιναρίων και 
συνεδρίων του Πανεπιστημίου, καθώς και ευρύτερου χα¬ 
ρακτήρα εκδηλώσεων του Πανεπιστημίου, 
συμμετοχή στα συλλογικά όργανα του Πανεπιστημίου και 
σε επιτροπές. Τα μέλη Ε.Τ.Ε.Π. μετέχουν στα συλλογικά όρ¬ 
γανα του Τμήματος και του Πανεπιστημίου, σύμφωνα μετά 
οριζόμενα από το Νόμο. Τα μέλη Ε.Τ.Ε.Π. μπορούν να μετέ¬ 
χουν σε διάφορες επιτροπές που αφορούν τη διοικητική και 
την εκπαιδευτική λειτουργία του Πανεπιστημίου, 
συνεργασία με το γραφείο εργασίας και ανταλλαγής φοι¬ 
τητών. Τα μέλη Ε.Τ.Ε.Π. μπορούν να συνεργάζονται με το 
Τμήμα Διεθνών Σχέσεων και το Γραφείο Διασύνδεσης για 
την παρακολούθηση προγραμμάτων εργασίας φοιτητών 
και ανταλλαγής φοιτητών, 

επίβλεψη φοιτητικών εργασιών. Τα μέλη Ε.Τ.Ε.Π. μπο¬ 
ρούν, σε συνεννόηση με το διδάσκοντα, να αναλαμβάνουν 
την επίβλεψη των εργασιών (οδηγίες για συλλογή υλικού, 
εξεύρεση βιβλιογραφίας, σύνταξη κειμένου, χρήση κατάλ¬ 
ληλης μεθόδου κ.λπ.), 

προετοιμασία εξετάσεων και ανακοίνωση αποτελεσμά¬ 
των. Σε συνεργασία με το μέλος Δ.Ε.Π. που έχει την ευθύνη 
του εξεταζόμενου μαθήματος, τα μέλη Ε.Τ.Ε.Π. βοηθούν 
στην προετοιμασία των εξετάσεων και φροντίζουν για την 
ανακοίνωση της τελικής βαθμολογίας. 

Η συμμετοχή των μελών Ε.Τ.Ε.Π. σε εκπαιδευτικά προ¬ 
γράμματα ή σεμινάρια, και σε συνέδρια στο εσωτερικό ή 
στο εξωτερικό γίνεται στο πλαίσιο των αποφάσεων της Συ¬ 
γκλήτου ή του Πρυτανικού Συμβουλίου, ύστερα από πρό¬ 
ταση της Γ ενικής Συνέλευσης του Τ μήματος και εφόσον δεν 
παρακωλύεται η λειτουργία του Τμήματος. 

Τα μέλη Ε.Τ.Ε.Π. δικαιούνται να κάνουν χρήση όλων των 
εγκαταστάσεων του Πανεπιστημίου σύμφωνα με τις απο¬ 
φάσεις των οικείων πανεπιστημιακών οργάνων και τους κα¬ 
νονισμούς των επιμέρους μονάδων. 


Κάθε μέλος Ε.Τ.Ε.Π. υποβάλλειτον Ιούνιο κάθε έτους ετή¬ 
σια έκθεση δραστηριότητας σύμφωνα με τα αναφερόμενα 
στο άρθρο 22 του παρόντος κανονισμού. 

Για τα μέλη Ε.Τ.Ε.Π. με ειδικά προσόντα (που προέρχο¬ 
νται από ένταξή τους από τον κλάδο του Ε.Δ.Τ.Π.), τα οποία 
επιτελούν κατά κύριο λόγο εργαστηριακό διδακτικό έργο 
και καλύπτουν τις προϋποθέσεις κατάληψης θέσης της κα¬ 
τηγορίας Ε.Ε.ΔΙ.Π. κλάδου II, εφαρμόζεται ό,τι ισχύει για 
την παραπάνω κατηγορία (άρθρο 34 του παρόντος Κανονι¬ 
σμού). 

Άρθρο 37 

Διοικητικό Προσωπικό 

Το Διοικητικό Προσωπικό διέπεται από την κείμενη νομο¬ 
θεσία και τον Υπαλληλικό Κώδικα, και ακολουθείτο ωράριο 
εργασίας των δημοσίων υπαλλήλων. 

Το Πρυτανικό Συμβούλιο μπορεί με απόφασή του να αλ¬ 
λάζει την ώρα έναρξης και λήξης του ωραρίου, για την κά¬ 
λυψη ειδικών αναγκών. 

Στο Διοικητικό Προσωπικό ανατίθενται καθήκοντα ανάλο¬ 
γα με τις ανάγκες της υπηρεσίας, με απόφαση του αρμόδι¬ 
ου προς τούτο οργάνου. 

Το Διοικητικό Προσωπικό μπορεί να συμμετέχει στη 
γραμματειακή υποστήριξη και στην οικονομική διαχείριση 
ερευνητικών προγραμμάτων. 

Άρθρο 38 

Εκπαίδευση και Επιμόρφωση του Ε.Τ.Ε.Π. 
και του Διοικητικού Προσωπικού 

Με απόφαση του Πρυτανικού Συμβουλίου μπορούν να 
οργανώνονται προγράμματα εισαγωγικής εκπαίδευσης, δι¬ 
δασκαλίας ξένων γλωσσών, επιμόρφωσης και εξειδίκευσης 
των μελώντου Διοικητικού Προσωπικού καιτου Ε.Τ.Ε.Π. αυ¬ 
τόνομα ή σε συνεργασία με το Εθνικό Κέντρο Δημόσιας Δι¬ 
οίκησης, στο πλαίσιο των διατάξεων της κείμενης νομοθε¬ 
σίας. 

Με απόφαση του Πρυτανικού Συμβουλίου και ύστερα από 
πρόταση των συνδικαλιστικών φορέων του Διοικητικού 
Προσωπικού και του Ε.Τ.Ε.Π., μπορούν να οργανώνονται 
σεμινάρια όπως τα προαναφερθέντα, επιδοτούμενα ή όχι. 

Με την ίδια απόφαση εγκρίνεται η σχετική πίστωση, ορί¬ 
ζονται οι εισηγητές και η Οργανωτική Επιτροπή, και ρυθμί¬ 
ζεται κάθε άλλη λεπτομέρεια. 

Με πρωτοβουλία μελών του Διοικητικού Προσωπικού 
μπορούν να οργανώνονται συναντήσεις κατά τη διάρκεια 
του νόμιμου ωραρίου, για ενημέρωση και συζήτηση θεμά¬ 
των σχετικών με το αντικείμενό τους μέχρι τρεις (3) φορές 
το χρόνο και ύστερα από σχετική συνεννόηση με τη Πρυτα¬ 
νεία, χωρίς να παρακωλύεται το εκπαιδευτικό έργο του Πα¬ 
νεπιστημίου. 

Τα ίδια ισχύουν και για το Ε.Τ.Ε.Π. 

Άρθρο 39 

Άδειες Απουσίας Προσωπικού 

Οι άδειες του Διδακτικού Προσωπικού αρχίζουν τη 15η 
Ιουλίου και λήγουν το δεύτερο δεκαπενθήμερο του Αυγού- 
στου κάθε έτους. Η ημερομηνία έναρξης είναι δυνατόν να 
μετατίθεται με απόφαση της Συγκλήτου, ανάλογα με το 
χρόνο περάτωσης των εξετάσεων του εαρινού εξαμήνου. 

Τα μέλη Ε.Δ.Π. και Ε.Ε.ΔΙ.Π. μπορούν να απουσιάσουν 
ύστερα από αίτησή τους στο Τμήμα και εφόσον δεν παρα¬ 
κωλύεται η λειτουργία του Τμήματος κατά το συγκεκριμένο 
χρονικό διάστημα των θερινών διακοπών. 

Τα μέλη Ε.Τ.Ε.Π. δικαιούνται, κατά το χρονικό διάστημα 
από την 1η Ιουλίου ως το δεύτερο δεκαπενθήμερο του Αυ- 

γούστου, άδεια θερινών διακοπών έξι (6) εβδομάδων, ύστε¬ 
ρα από αίτησή τους στο οικείο Τμήμα και με την προϋπόθε¬ 
ση ότι δεν παρακωλύεται η λειτουργία του. 

Το Διοικητικό Προσωπικό δικαιούται κανονική άδεια 
απουσίας, σύμφωνα με τις διατάξεις του Υπαλληλικού Κώ¬ 
δικα ή τις διατάξεις που κάθε φορά ισχύουν για το προσω¬ 
πικό που συνδέεται με το Πανεπιστήμιο με σχέση εργασίας 
ιδιωτικού δικαίου. Κατά το διάστημα των θερινών διακοπών, 
από τη 15 Ιουλίου ως το δεύτερο δεκαπενθήμερο του Αυ- 
γούστου, επιβάλλεται το Διοικητικό Προσωπικό του Ιδρύ¬ 
ματος να λάβει το μεγαλύτερο τμήμα της κανονικής άδειάς 
του. Επίσης, κατά το διάστημα αυτό διακόπτεται και η λει- 
τουργίατων συλλογικών οργάνωντου Πανεπιστημίου, πλην 
του Πρυτανικού Συμβουλίου, που λειτουργεί και ως Σύ¬ 
γκλητος και αποφασίζει, ανάλογα με τις ανάγκες, για την 
εύρυθμη λειτουργία του Πανεπιστημίου. 

Σε περίπτωση που δε χορηγήθηκε ή δε χρησιμοποιήθηκε 
ολόκληρη η κανονική άδεια κατά τη διάρκεια των θερινών 
διακοπών, τότε προγραμματίζεται η χορήγηση του υπολοί¬ 
που της άδειας υποχρεωτικά, μέχρι το τέλος του έτους. Σε 
ειδικές περιπτώσεις και έπειτα από απόφαση της διοίκη¬ 
σης, μπορεί να χορηγηθείτο υπόλοιπο της άδειας μέσα στο 
πρώτο τρίμηνο του επόμενου έτους, κατά τα ειδικότερα 
οριζόμενα στις σχετικές διατάξεις του Νόμου. 

Για έκτακτους προσωπικούς ή οικογενειακούς λόγους εί¬ 
ναι δυνατή η χορήγηση άδειας με αποδοχές για διάστημα 
μέχρι δέκα (10) ημερών από τον Πρύτανη στα μέλη Δ.Ε.Π. 
και από το Πρυτανικό Συμβούλιο σε όλα τα λοιπά μέλη της 
πανεπιστημιακής κοινότητας. 

Οι άλλες άδειες (εκπαιδευτικές κ.λπ.) χορηγούνται όπως 
ορίζει η ισχύουσα νομοθεσία και στο Διοικητικό Προσωπικό 
όπως ορίζει ο Υπαλληλικός Κώδικας. Γ ια τις άδειες του προ¬ 
σωπικού των ΓραμματειώντωνΤμημάτων ενημερώνεται και 
ο Πρόεδροςτου Τμήματος. 

Σε κάθε περίπτωση, ανεξάρτητα από τις άδειες, υπάρχει 
προσωπικό ασφαλείας στο Πανεπιστήμιο, η σύνθεση του 
οποίου καθορίζεται από το Πρυτανικό Συμβούλιο. 

Ταμέλη Ε.Ε.ΔΙ.Π. καιΕ.Τ.Ε.Π. δικαιούνται άδεια απουσίας 
άνευ αποδοχών συνολικής διάρκειας μέχρι δύο (2) έτη για 
προσωπικούς λόγους, ύστερα από αίτησή τους και τη σύμ¬ 
φωνη γνώμη του αρμόδιου κατά περίπτωση οργάνου και 
εφόσον οι ανάγκες του Τμήματος και του Πανεπιστημίου το 
επιτρέπουν. 

Μπορεί, ακόμη, να χορηγηθεί σε μέλη Δ.Ε.Π., με εισήγη¬ 
ση του Προέδρου και έγκριση του Πρυτανικού Συμβουλίου, 
άδεια ως και είκοσι (20) ημερών. 

ΚΕΦΑΛΑΙΟ Δ' 

ΠΕΙΘΑΡΧΙΚΕΣ ΔΙΑΤΑΞΕΙΣ 
Άρθρο 40 

Πειθαρχικές Διατάξεις για τα Μέλη Δ.Ε.Π. 

Η παραβίαση των υποχρεώσεων των μελών Δ.Ε.Π., όπως 
αυτές καθορίζονται στην εκάστοτε ισχύουσα νομοθεσία, 
αποτελεί πειθαρχικό αδίκημα. Πειθαρχικό αδίκημα αποτε¬ 
λεί, επίσης, η παραβίαση των υποχρεώσεων των μελών 
Δ.Ε.Π., ιδιαίτερα η επίδειξη διαγωγής που δεν αρμόζει στην 
αξιοπρέπεια του πανεπιστημιακού λειτουργού ή συμπερι¬ 
φοράς αντίθετης προς τις γενικές αρχές του άρθρου 1, 
όπως αυτή εξειδικεύεται στον κώδικα δεοντολογίας που κα¬ 
ταρτίζει η Σύγκλητος του Πανεπιστημίου. Πειθαρχικό αδί¬ 
κημα αποτελεί η τέλεση ποινικού αδικήματος εντός του Πα¬ 
νεπιστημίου και εφόσον η πράξη σχετίζεται με τις λειτουρ¬ 
γίες του. 


Σύμφωνα με το Νόμο, πειθαρχικές ποινές είναι η έγγραφη 
επίπληξη, η περικοπή αποδοχών μέχρι τριών (3) μηνών και, 
σε περίπτωση υποτροπής, μέχρι έξι (6) μηνών, καθώς και η 
προσωρινή ή οριστική παύση. 

Οι επιβαλλόμενες πειθαρχικές ποινές πρέπει να είναι ανά¬ 
λογες προς τη βαρύτητα του παραπτώματος, τις ειδικές 
συνθήκες τέλεσής του και το βαθμό της υπαιτιότητας. 

Η πειθαρχική δίωξη ως προς τα μέλη Δ.Ε.Π. ασκείται από 
τον Πρύτανη ή από τον Υπουργό Εθνικής Παιδείας και Θρη¬ 
σκευμάτων, στην τελευταία περίπτωση έπειτα από γνώμη 
της Συγκλήτου, κατά τα ειδικότερα οριζόμενα στο Νόμο. 

Η παραβίαση του δικαιώματος του υπαιτίου για προηγού¬ 
μενη απολογία επιφέρει ακυρότητα της πράξης που επι¬ 
βάλλει πειθαρχική ποινή. Τέτοια παραβίαση δεν υπάρχει 
εφόσον ο υπαίτιος κλητεύτηκε εγγράφως και δεν παρέστη. 

Η ποινή της προσωρινής εξάμηνης και πέραν παύσης, ως 
και την οριστική παύση του πειθαρχικά διωκόμενου μέλους 
Δ.Ε.Π., επιβάλλεται από το Πειθαρχικό Συμβούλιο βάσει 
του άρθρου 2του Ν. 249/1976. 

Η ποινή της έγγραφης επίπληξης και περικοπής μισθού 
μέχρις ενός (1) μηνός επιβάλλεται από τον Πρύτανη με αι¬ 
τιολογημένη απόφαση ύστερα από κλήση του πειθαρχικά 
διωκομένου σε απολογία και προηγούμενη σύμφωνη γνώ¬ 
μη της Επιτροπής Παραπόνων και Διευθέτησης Διαφορών. 

Αναφορικά μετηντηρητέαπειθαρχική διαδικασία, τηνπα- 
ραγραφή των πειθαρχικών αδικημάτων, καθώς και με κάθε 
άλλο σχετικό θέμα (για παράδειγμα, σχέση της πειθαρχικής 
προς την ποινική δίκη), εφαρμόζονται αναλογικώς οι διατά¬ 
ξεις του Υπαλληλικού Κώδικα μόνο στηνπερίπτωση που δεν 
υφίστανται ειδικές διατάξεις ως προς την πειθαρχική διαδι¬ 
κασία που κινείται κατά των μελών Δ.Ε.Π. 

Άρθρο 41 

Πειθαρχικές Διατάξεις για το Λοιπό Διδακτικό 
Προσωπικό και τα Μέλη Ε.Τ.Ε.Π. 

Σε περίπτωση παραβίασης των καθηκόντων και των υπο¬ 
χρεώσεων επιμελητών, βοηθών, επιστημονικών συνεργα¬ 
τών, ειδικών επιστημόνων, Ε.Ε.ΔΙ.Π. και Ε.Τ.Ε.Π., εφαρμό¬ 
ζονται αναλογικώς οι διατάξεις που ισχύουν για τους λοι¬ 
πούς υπαλλήλους του Πανεπιστημίου σε συνάρτηση και με 
την οργανική τους ένταξη σε Τμήμα του Ιδρύματος ή συνο¬ 
λικά στο Ίδρυμα. Όλες οι ποινές επιβάλλονται μόνο ύστερα 
από προηγούμενη κλήση σε απολογία του υπαιτίου, ενώ η 
ποινή της απόλυσης επιβάλλεται και με ειδικώς αιτιολογη¬ 
μένη απόφαση του Υπηρεσιακού Συμβουλίου του Προσω¬ 
πικού του Πανεπιστημίου, το οποίο, στην περίπτωση αυτή, 
λειτουργεί ως Πειθαρχικό Συμβούλιο. 

Άρθρο 42 

Πειθαρχικές Διατάξεις για το Διοικητικό Προσωπικό 

Γ ια τα μέλη του Διοικητικού Προσωπικού του Πανεπιστη¬ 
μίου εφαρμόζονται οι οικείες διατάξεις του Υπαλληλικού 
Κώδικα ή οι εκάστοτε ειδικές διατάξεις που αφορούν το 
προσωπικό που συνδέεται με σχέση εργασίας ιδιωτικού δι¬ 
καίου με το Πανεπιστήμιο και τις υπηρεσίες του. 

Άρθρο 43 

Πειθαρχικές Διατάξεις για τους Φοιτητές 

Η παράβαση των διατάξεων των νόμων ή του Εσωτερικού 
Κανονισμούτου Πανεπιστημίου, η διατάραξητηςεύρυθμης 
λειτουργίας του Πανεπιστημίου και κάθε συμπεριφορά 
αντίθετη με τον οφειλόμενο σεβασμό προς τις αρχές του 
Πανεπιστημίου, καθώς και συμπεριφορά που προσβάλλει 

την αξιοπρέπεια του Ιδρύματος και των μελών της πανεπι¬ 
στημιακής κοινότητας, όπως η αντιγραφή κατά τις εξετά¬ 
σεις ή τις πάσης φύσεως γραπτές εργασίες, αποτελούν πει¬ 
θαρχικό αδίκημα. Η πειθαρχική ευθύνη είναι διακριτή από 
τυχόν ποινική ευθύνη που απορρέει από την τέλεση ποινι¬ 
κού αδικήματος του Πανεπιστημίου και εφόσον η πράξη 
σχετίζεται με τις λειτουργίες του. 

Πειθαρχικές ποινές είναι: 

α) η επίπληξη, β) η αποβολή από το διδάσκοντα κατά τη 
διάρκεια του μαθήματος για παράπτωμα κατά την ώρα της 
διδασκαλίας, γ) η γραπτή επίπληξη, δ) η έγγραφη προειδο¬ 
ποίηση προσωρινής ή διαρκούς αποβολής, ε) η αποβολή 
από τρεις (3) ημέρες μέχρι έξι (6) μήνες, στ) η αποβολή για 
ένα (1) ακαδημαϊκό έτος, και ζ) η διαρκής αποβολή. 

Οι επιβαλλόμενες πειθαρχικές ποινές πρέπει να είναι ανά¬ 
λογες προς τη βαρύτητα του παραπτώματος, τις ειδικές 
συνθήκες τέλεσής του και το βαθμό της υπαιτιότητας. 

Οι πειθαρχικές ποινές της γραπτής επίπληξης και της 
γραπτής προειδοποίησης επιβάλλονται από τον Πρύτανη, 
ενώ όλες οι υπόλοιπες από τη Σύγκλητο, η οποία λειτουργεί 
ως Πειθαρχικό Συμβούλιο στη συγκεκριμένη περίπτωση. 
Την πειθαρχική ποινή της επίπληξης και της αποβολής από 
μάθημα δικαιούνται να επιβάλουν οι διδάσκοντες. 

ΚΕΦΑΛΑΙΟ Ε' 

ΦΟΙΤΗΤΙΚΑ ΘΕΜΑΤΑ 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΤΩΝ ΦΟΙΤΗΤΩΝ 
Άρθρο 44 
Φοιτητική Ιδιότητα 

Η ιδιότητα του φοιτητή αποκτάται με την εγγραφή του στο 
Πανεπιστήμιο και αποβάλλεται με τη λήψη του αντίστοιχου 
πτυχίου ή τη διαγραφή του για οποιονδήποτε λόγο. Αυτός 
που έχει διαγράφει και ως εκ τούτου έχει απολέσει τη φοι¬ 
τητική του ιδιότητα δύναται να την ανακτήσει έπειτα από 
απόφαση της Γενικής Συνέλευσης του οικείου Τμήματος, 
υπό τον όρο ότι θα προσκομίσει την πράξη διαγραφής του 
και θα υποβάλει στη Γραμματεία του οικείου Τμήματος 
υπεύθυνη δήλωση του άρθρου 8 του Ν. 1599/1986 ότι δεν 
έχει κάνει χρήση της φοιτητικής ιδιότητας σε οποιοδήποτε 
Ίδρυμα Ανώτατης Εκπαίδευσης της Ελλάδας. Είναι δυνατή 
η αναστολή της φοίτησης με αίτηση του ενδιαφερομένου 
προς το αντίστοιχο Τμήμα και έπειτα από έγκριση του Διοι¬ 
κητικού Συμβουλίου του Τ μήματος ή, όπου δε λειτουργεί Δι¬ 
οικητικό Συμβούλιο, έπειτα από έγκριση της Γενικής Συνέ- 
λευσηςτου Τμήματος. Κατά τη διάρκεια της αναστολής της 
φοίτησης, αίρεται η φοιτητική ιδιότητα και αναστέλλονται 
άλατα σχετικά δικαιώματα. Η φοιτητική ιδιότητα αποκτάται 
με νέα αίτηση του ενδιαφερομένου. 

Άρθρο 45 

Εγγραφή (φοιτητική ταυτότητα, βιβλιάριο 
υγειονομικής περίθαλψης, φοιτητικό εισιτήριο) 

Η εγγραφή των εισαγόμενων προπτυχιακών φοιτητών γί¬ 
νεται με την κατάθεση στη Γ ραμματεία του οικείου Τ μήμα¬ 
τος, μέσα στις νόμιμες προθεσμίες, της αίτησης εγγραφής 
και των δικαιολογητικών που προβλέπει ο Νόμος. Το συ¬ 
ντονισμό των εγγραφών έχει το Πρυτανικό Συμβούλιο του 
Πανεπιστημίου. Η Γ ραμματεία ελέγχει τα στοιχεία του εν¬ 
διαφερομένου με το ατομικό δελτίο επιτυχίας και το αντί¬ 
γραφο του ονομαστικού πίνακα. Η εγγραφή συγχρόνως σε 
δύο Τμήματα του Πανεπιστημίου ή σε Τμήμα του Πανεπι¬ 
στημίου και σε άλλη ανώτερη/ανώτατη Σχολή ή Τμήμα δεν 
επιτρέπεται. Σε κάθε φοιτητή παραδίδεται από τη Γ ραμμα¬ 


τεία του Τμήματος η φοιτητική ταυτότητα, ο οδηγός σπου¬ 
δών, βιβλιάριο υγειονομικής περίθαλψης, εφόσον ζητηθεί, 
και δελτίο φοιτητικού εισιτηρίου. Για την εγγραφή των αλ¬ 
λοδαπών φοιτητών προϋπόθεση είναι η προσκόμιση, πέραν 
των υπόλοιπων δικαιολογητικών, αντιγράφου κατάθεσης 
των διδάκτρων στη Τράπεζα για κάθε ακαδημαϊκό έτος. 

Η Γ ραμματεία του οικείου Τμήματος τηρεί ιδιαίτερο φά¬ 
κελο για κάθε φοιτητή, που περιέχει: α) τους τίτλους και τα 
δικαιολογητικά που προσκόμισε ο φοιτητής κατά την εγ¬ 
γραφή, β) τα σχέδια των πιστοποιητικών που του έχουν χο¬ 
ρηγηθεί, γ) τις τυχόν υποτροφίες ή τα βραβεία που έχει λά¬ 
βει, δ) το χρόνο της εγγραφής και της ανανέωσης, ε) τις 
δηλώσεις των εξαμηνιαίων μαθημάτων, στ) τα αποτελέσμα¬ 
τα των τμηματικών και των πτυχιακών εξετάσεων, ζ) τις ποι¬ 
νές που τυχόν έχουν επιβληθεί στο φοιτητή. Δικαίωμα πρό¬ 
σβασης στο περιεχόμενο του ατομικού φακέλου του φοιτη¬ 
τή έχει μόνο η αρμόδια υπηρεσία, ο ίδιος ο φοιτητής και τα 
μέλη Δ.Ε.Π., εκτός από τα στοιχεία που συνιστούν προσω¬ 
πικά δεδομένα. 

Η εγγραφή των μεταπτυχιακών φοιτητών των εγκεκριμέ¬ 
νων προγραμμάτων μεταπτυχιακών σπουδών γίνεται στις 
προθεσμίες που ορίζει το οικείο Τμήμα. Κατά τα λοιπά 
εφαρμόζεται αναλόγως ό,τι ισχύει για την εγγραφή και την 
παρακολούθηση στο προπτυχιακό επίπεδο. 

Άρθρο 46 

Παρακολούθηση της Εκπαιδευτικής Διαδικασίας 

Οι φοιτητές διεκπεραιώνουν τις σπουδαστικές και τις εξε¬ 
ταστικές υποχρεώσεις τους σύμφωνα με το πρόγραμμα και 
τον εσωτερικό κανονισμό του οικείου Τμήματος. Οι φοιτη¬ 
τές είναι υποχρεωμένοι να παρακολουθούν την εκπαιδευτι¬ 
κή διαδικασία σύμφωνα με τις διατάξειςτων άρθρων 5,6 και 
10 , και σύμφωνα με άλλες σχετικές διατάξεις. 

Άρθρο 47 

Εκπροσώπηση των Φοιτητών στα Πανεπιστημιακά 
Όργανα 

Οι προπτυχιακοί και οι μεταπτυχιακοί φοιτητές συμμετέ¬ 
χουν με εκπροσώπους τους σε όλα τα πανεπιστημιακά όρ¬ 
γανα στα οποία προβλέπεται από το Νόμο η συμμετοχή 
τους, καθώς και στα εκλεκτορικά σώματα για την ανάδειξη 
Πρυτανικών Αρχών και ΠροέδρωντωνΤμημάτων, όπως ορί¬ 
ζεται από το Νόμο. 

Η υπόδειξη των εκπροσώπων των προπτυχιακών φοιτη¬ 
τών, τακτικών και αναπληρωματικών, γίνεται εγγράφως από 
το Διοικητικό Συμβούλιο του Συλλόγου Φοιτητών του Οικο¬ 
νομικού Πανεπιστημίου Αθηνών «Σωτήρης Πέτρουλας» και 
σύμφωνα με τις κείμενες διατάξεις. Το σχετικό έγγραφο φέ¬ 
ρει πάντοτε τη σφραγίδα του συλλόγου. Αν το Διοικητικό 
Συμβούλιο δεν έχει συγκροτηθεί σε σώμα, πρέπει να υπάρ¬ 
χουν οι υπογραφές όλων των μελών του ή τουλάχιστον της 
απόλυτης πλειοψηφίας των μελώντου. Η εκπροσώπηση των 
φοιτητών στη Σύγκλητο επιμερίζεται κατά το Νόμο. 

Η υπόδειξη εκπροσώπων στα εκλεκτορικά σώματα γίνε¬ 
ται εγγράφως από το Διοικητικό Συμβούλιο του Φοιτητικού 
Συλλόγου. 

Η υπόδειξη των εκπροσώπων των μεταπτυχιακών φοιτη¬ 
τών στη Σύγκλητο γίνεται από ειδική συνέλευση των μετα¬ 
πτυχιακών φοιτητών και υποψήφιων διδακτόρων που είναι 
ενταγμένοι σε μεταπτυχιακά προγράμματα σπουδών, η 
οποία συγκαλείται από τον Πρύτανη, εφόσον δεν υπάρχει 
νομίμως συγκροτημένο συλλογικό όργανο. 

Η υπόδειξη των εκπροσώπων των μεταπτυχιακών φοιτη¬ 
τών στα συλλογικά όργανα των Τμημάτων γίνεται από ειδι- 

κή συνέλευση των μεταπτυχιακών φοιτητών και υποψήφιων 
διδακτόρων, η οποία συγκαλείται από τον Πρόεδρο, εφό¬ 
σον δεν υπάρχει νομίμως συγκροτημένο συλλογικό όργα¬ 
νο. 

Αντικατάσταση των εκπροσώπων των φοιτητών στα πα¬ 
νεπιστημιακά όργανα πριν από τη λήξη της θητείας τους γί¬ 
νεται εγγράφως από το Διοικητικό Συμβούλιο του Συλλό¬ 
γου Φοιτητών του Οικονομικού Πανεπιστημίου Αθηνών 
«Σωτήρης Πέτρουλας»το αργότερο μία (1) ημέρα πριν από 
τη συνεδρίαση της Συγκλήτου. 

Άρθρο 48 

Δικαιώματα και Υποχρεώσεις σχετικά με 
Διοικητικά Θέματα 

Οι φοιτητές συνεργάζονται με το Διδακτικό και Ερευνητι¬ 
κό Προσωπικό για τις εκπαιδευτικές και τις ερευνητικές 
τους ανάγκες, σε ημέρες και ώρες που ανακοινώνονται 
σύμφωνα με τον παρόντα Κανονισμό. Απευθύνονται στους 
Προέδρους των Τμημάτων για ζητήματα της αρμοδιότητάς 
τους. Κάθε Τμήμα έχει τη δυνατότητα να απονέμει διακρί¬ 
σεις και βραβεία σε φοιτητές βάσει αποφάσεων Γενικής Συ¬ 
νέλευσης του Τμήματος. 

Δικαιούνται, επίσης, να ζητήσουν, με αίτηση που υποβάλ¬ 
λουν στη Γραμματεία του Τμήματος, πιστοποιητικά σπου¬ 
δών, αναλυτικές βαθμολογίες, πιστοποιητικά εφορίας κ.λπ. 
Η απάντηση στις αιτήσεις αυτές δίνεται σε εύλογο χρόνο, 
γραπτώς ή προφορικώς, από τους αρμόδιους υπαλλήλους 
του Πανεπιστημίου. Οι Γραμματείες δέχονται τους φοιτη¬ 
τές τουλάχιστον τρεις (3) φορές την εβδομάδα, επί δίωρο, 
προκειμένου να παρέχουν τις αναγκαίες πληροφορίες, να 
δέχονται αιτήσεις κ.λπ. Οι φοιτητές δικαιούνται να ζητή¬ 
σουν από τη Φοιτητική Λέσχη να τους εκδώσει κάρτα σίτι¬ 
σης ή/και να τους εξασφαλίσει στέγασης εφόσον συντρέ¬ 
χουν οι προϋποθέσεις. 

Οι φοιτητές συμμετέχουν ενεργά, διά των νομίμως ορι¬ 
σμένων εκπροσώπων τους, στις διοικητικές δραστηριότη¬ 
τες των συλλογικών οργάνων, συμβάλλοντας στην οργά¬ 
νωση και στη λειτουργία των διοικητικών και των εκπαιδευ¬ 
τικών διαδικασιών των Τμημάτων και του Πανεπιστημίου 
γενικότερα, κατά τα ειδικότερα οριζόμενα στις σχετικές 
διατάξεις του Νόμου. 

Οι φοιτητές επιδεικνύουν τη φοιτητική τους ταυτότητα 
όποτε συναλλάσσονται με τη Γραμματεία και τις άλλες λει¬ 
τουργικές μονάδες του Πανεπιστημίου προκειμένου να 
έχουν πρόσβαση στις συγκεκριμένες υπηρεσίες ή στις εξε¬ 
τάσεις. Πριν από την ορκωμοσία τους ακυρώνουν στη 
Γ ραμματεία του Τμήματος τη φοιτητική τους ταυτότητα, το 
βιβλιάριο υγειονομικής περίθαλψης, το δελτίο φοιτητικού 
εισιτηρίου και σημείωμα της Βιβλιοθήκης ότι τα βιβλία που 
είχαν δανειστεί τα έχουν επιστρέφει. 

Κατά την τελετή ορκωμοσίας, οι πτυχιούχοι φορούν τή¬ 
βεννο και σχετικό διάσημο, τα οποία πρέπει να παραδίδουν 
στην αρμόδια υπηρεσία του Πανεπιστημίου μετά το πέρας 
της τελετής. Η τήβεννος δεν είναι υποχρεωτική. 

Άρθρο 49 

Υγειονομική Περίθαλψη 

Οι φοιτητές έχουν πλήρη ιατροφαρμακευτική και νοσο¬ 
κομειακή περίθαλψη, σύμφωνα μετά ειδικότερα οριζόμενα 
στο Νόμο. Όλοι οι προπτυχιακοί και οι μεταπτυχιακοί φοι¬ 
τητές του Πανεπιστημίου μας, κάτοχοι φοιτητικού βιβλιαρί¬ 
ου ασθένειας που έχει εκδοθεί από το Πανεπιστήμιο, δικαι¬ 
ούνται δωρεάν υγειονομική περίθαλψη. Όλοι οι φοιτητές, 
κατά την εγγραφή τους στο οικείο Τμήμα, μπορούν να ζη¬ 


τήσουν τη χορήγηση του φοιτητικού βιβλιαρίου ασθένειας 
συμπληρώνοντας υπεύθυνη δήλωση. Οι αλλοδαποί φοιτη¬ 
τές δικαιούνται δωρεάν υγειονομική περίθαλψη. Προκειμέ¬ 
νου να εκδοθείτο φοιτητικό βιβλιάριο ασθένειας, πρέπει να 
προσκομίσουν βεβαιώσεις και υπεύθυνη δήλωση ότι δεν εί¬ 
ναι ασφαλισμένοι σε άλλους ασφαλιστικούς φορείς. Οι φοι¬ 
τητές που σπουδάζουν στο Πανεπιστήμιο στο πλαίσιο των 
διεθνών εκπαιδευτικών προγραμμάτων δικαιούνται δωρεάν 
υγειονομική περίθαλψη από το Πανεπιστήμιο. Όλα τα μέλη 
της πανεπιστημιακής κοινότητας μπορούν να απευθύνο¬ 
νται στους ιατρούς της Σχολής. 

Άρθρο 50 

Αρμοδιότητες της Φοιτητικής Λέσχης 

Η Φοιτητική Λέσχη του Πανεπιστημίου έχει σκοπό να βελ¬ 
τιώσει τις συνθήκες διαβίωσης των φοιτητών του Ιδρύμα¬ 
τος, να μεριμνήσει για την ψυχαγωγία τους, να προαγάγει 
την κοινωνικότητά τους και να ενθαρρύνειτη διεύρυνση των 
πνευματικών τους οριζόντων. Οι δραστηριότητες της Λέ¬ 
σχης για την επίτευξη των σκοπών της διενεργούνται στο 
πλαίσιο της νομοθεσίας που διέπει την οργάνωση, τη διοί¬ 
κηση και τη λειτουργία των Φοιτητικών Λεσχών των Ανωτά- 
των Εκπαιδευτικών Ιδρυμάτων και περιλαμβάνουν, μεταξύ 
άλλων, τις παρακάτω: 

Σίτιση. Η Φοιτητική Λέσχη φροντίζει για τη δωρεάν σίτιση 
των φοιτητών σύμφωνα με τις κείμενες διατάξεις. Οι φοιτη¬ 
τές οι οποίοι πληρούν τις προϋποθέσεις που απαιτούνται 
λαμβάνουν από τη Φοιτητική Λέσχη κάρτα σίτισης, την 
οποία επιδεικνύουν κατά την είσοδό τους στο εστιατόριο 
του Πανεπιστημίου. Το εστιατόριο λειτουργεί καθ’ όλη τη 
διάρκεια του έτους, εκτός από τους μήνες Ιούλιο και Αύ¬ 
γουστο. 

Στέγαση. Δωρεάν στέγαση δικαιούνται οι φοιτητές που 
πληρούν τις προϋποθέσεις του Νόμου. Το θέμα της στέγα¬ 
σης χειρίζεται η Φοιτητική Λέσχη. Το Πανεπιστήμιο έχει 
υπογράψει συμβάσεις με Φοιτητικές Εστίες (Φ.Ε. Αθηνών, 
Φ.Ε. Ε.Μ.Π., Φ.Ε. Πανεπιστημίου Αθηνών και αρκετά οικο¬ 
τροφεία). Σε περίπτωση που ο αριθμός των φοιτητών που 
δικαιούνται δωρεάν στέγαση υπερβαίνει την κάλυψη που 
παρέχουν οι εστίες, το Πανεπιστήμιο ενοικιάζει δωμάτια σε 
ξενοδοχεία. 

Αθλητικές δραστηριότητες. Οι φοιτητές μπορούν να συμ- 
μετάσχουν σε ατομικά και σε ομαδικά αθλήματα μέσω του 
Τμήματος Φυσικής Αγωγής. Για την άσκηση των φοιτητών 
χρησιμοποιούνται οι εγκαταστάσεις που μισθώνονται κάθε 
φορά από το Πανεπιστήμιο. 

Πολιτιστικές δραστηριότητες. Στο χώρο του Πανεπιστη¬ 
μίου δραστηριοποιούνται διάφορες πολιτιστικές ομάδες, 
στις οποίες μετέχουν φοιτητές του Ιδρύματος. Οι ομάδες 
αυτές υποστηρίζονται οικονομικά με απόφαση της Φοιτητι¬ 
κής Λέσχης, για την πραγματοποίηση δραστηριοτήτων που 
εξυπηρετούν άμεσα τους σκοπούς του Πανεπιστημίου. Η 
απόφαση αυτή λαμβάνεται με πλειοψηφία των μελών της 
Φοιτητικής Λέσχης. 

Μεταξύ των δραστηριοτήτωντων πολιτιστικών ομάδων πε¬ 
ριλαμβάνονται: Χορωδία, Ορχήστρα Κλασικής Μουσικής, 
Έντεχνος Κλασικός και Μοντέρνος Χορός, Ελληνικοί Παρα¬ 
δοσιακοί Χοροί, Θεατρική Ομάδα. Νέες πολιτιστικές δρα¬ 
στηριότητες μπορούν να αναπτυχθούν ύστερα από προτά¬ 
σεις των μελών της πανεπιστημιακής κοινότητας. Γιατη στή¬ 
ριξη των δραστηριοτήτων αυτών, λειτουργεί το Κέντρο 
Πολιτιστικής Ενημέρωσης, Πληροφόρησης και Μελέτης. 

Οι υπεύθυνοι των αθλητικών και των πολιτιστικών δρα¬ 
στηριοτήτων συντάσσουν ετήσιο πρόγραμμα δραστήριο- 

τήτων, προϋπολογισμό και απολογισμό, τα οποία και υπο¬ 
βάλλουν στο Διοικητικό Συμβούλιο της Φοιτητικής Λέσχης. 
Η τελική έγκριση όλων των δαπανών για τις παραπάνω δρα¬ 
στηριότητες πραγματοποιείται από το Πρυτανικό Συμβού¬ 
λιο. 

Άρθρο 51 

Διδακτικά Βιβλία και Βοηθήματα 

Οι προπτυχιακοί φοιτητές του Πανεπιστημίου δικαιούνται 
τη δωρεάν παροχή διδακτικών βιβλίων και βοηθημάτων 
σύμφωνα με τα ειδικότερα οριζόμενα στο νόμο. Η έγκριση 
και η διανομή των διδακτικών βιβλίων και βοηθημάτων 
στους φοιτητές γίνεται με ευθύνη του Τμήματος στο οποίο 
ανήκει το μάθημα. Η σχετική απόφαση λαμβάνεται από τη 
Γενική Συνέλευση του Τμήματος. Διδακτικά βιβλία και βοη¬ 
θήματα παρέχονται και σε όσους επιλέγουν μαθήματα από 
άλλα Τμήματα, σύμφωνα με το Πρόγραμμα Σπουδών του 
Τμήματός τους. Το Τμήμα Δημοσιευμάτων μεριμνά ώστε η 
διανομή των διδακτικών βιβλίων και βοηθημάτων να γίνεται 
έγκαιρα στην αρχή του εξαμήνου. 

Με σκοπό τη στήριξη των εκδοτικών δραστηριοτήτων λει¬ 
τουργεί στο Πανεπιστήμιο Μονάδα Εκδόσεων. 

Άρθρο 52 

Χρήση Εγκαταστάσεων και Εξοπλισμού του 
Πανεπιστημίου 

Οι φοιτητές του Πανεπιστημίου μπορούν να κάνουν χρή¬ 
ση της Βιβλιοθήκης, του Αναγνωστηρίου, του Ευρωπαϊκού 
Κέντρου Τεκμηρίωσης, του Κέντρου Υπολογιστών, των ερ¬ 
γαστηρίων και γενικότερα όλων των εγκαταστάσεων και 
των μέσωντου Πανεπιστημίου, σύμφωνα με τους σχετικούς 
κανονισμούς και τις αποφάσεις των αρμόδιων οργάνωντου 
Πανεπιστημίου. Η διάθεση αιθουσών για φοιτητικές εκδη¬ 
λώσεις γίνεται ύστερα από έγγραφη αίτηση των ενδιαφε¬ 
ρομένων και έγκριση από τον Πρύτανη, εφόσον δεν παρα¬ 
κωλύεται με τη διενέργεια των εκδηλώσεων το εκπαιδευτι¬ 
κό έργο και εφόσον το περιεχόμενό τους δεν είναι αντίθετο 
με τις αρχές του Πανεπιστημίου, όπως αυτές ειδικότερα 
αναφέρονται στο άρθρο 1 του παρόντος Κανονισμού. Κατά 
την παραχώρηση αιθουσών διδασκαλίας για εκδηλώσεις 
λαμβάνεται μέριμνα ώστε τα μαθήματα των συγκεκριμένων 
αιθουσών να μεταφέρονται σε άλλες αίθουσες. 

Τα μέλη Δ.Ε.Π. δικαιούνται, επίσης, να κάνουν χρήση 
όλων των εγκαταστάσεων και των μέσων του Πανεπιστημί¬ 
ου, σύμφωνα με τους σχετικούς κανονισμούς και τις απο- 
φάσειςτων αρμόδιων οργάνωντου Πανεπιστημίου. 

Άρθρο 53 

Υποτροφίες και Δάνεια 

Το Πανεπιστήμιο υποστηρίζει ένα εκτεταμένο πρόγραμ¬ 
μα υποτροφιών προς τους φοιτητές, και ιδιαίτερα προς 
τους μεταπτυχιακούς φοιτητές, ή οικονομικής ενίσχυσής 
τους για παροχή βοηθητικών εργασιών προκειμένου να κα¬ 
λυφθούν οι ανάγκες του Πανεπιστημίου. Υποστηρίζειτο θε¬ 
σμό των υποτροφιών με δικούς του πόρους, προσπαθεί να 
βρει πόρους και από άλλες πηγές, κληροδοτήματα κ.λπ. και 
συμμετέχει στις υποτροφίες του Ιδρύματος Κρατικών Υπο¬ 
τροφιών (Ι.Κ.Υ). Γιατην οικονομική διαχείριση του συνόλου 
των υποτροφιών ισχύει κατ’ αναλογίαν ό,τι ισχύει για τις 
υποτροφίεςτου Ι.Κ.Υ. Οι πόροι που εξευρίσκονται και που η 
διάθεσή τους εξαρτάται από το Πανεπιστήμιο διανέμονται 
μεταξύ των Τμημάτων ή/και των μεταπτυχιακών προγραμ¬ 
μάτων με απόφαση του Πρυτανικού Συμβουλίου. 


Σήμερα στο Πανεπιστήμιο λειτουργούν τα ακόλουθα 
Ιδρύματα Υποτροφιών: 

• το «Ίδρυμα Γεωργίου Χαλκιοπούλου», το οποίο χορηγεί 
υποτροφίες ανάλογα με την επίδοση σπουδών και την οικο¬ 
νομική κατάσταση των υποψηφίων. Τον Οκτώβριο κάθε 
ακαδημαϊκού έτους το Ίδρυμα ανακοινώνει το ύψος της 
υποτροφίας, καθώς και τον τρόπο και το χρόνο υποβολής 
αιτήσεων από τους ενδιαφερομένους, 

• το «Ίδρυμα Ευρωπαϊκών Σπουδών Ελευθέριος Βενιζέ- 
λος», το οποίο χορηγεί υποτροφίες σε προπτυχιακούς φοι¬ 
τητές του Τμήματος Διεθνών και Ευρωπαϊκών Οικονομικών 
Σπουδών. 

Υποτροφίες και άλλα βραβεία χορηγούνται, επίσης, από 
διάφορα Ιδρύματα, Οργανισμούς, επιχειρήσεις και ιδιώτες. 
Για τη στήριξη των δραστηριοτήτων αυτών υπεύθυνο είναι 
το Τμήμα Δημοσίων Σχέσεων του Πανεπιστημίου, το οποίο 
συγκεντρώνει πληροφορίες και ενημερώνει σχετικά τα μέ¬ 
λη της πανεπιστημιακής κοινότητας. 

Οι Γραμματείες των Τμημάτων γνωστοποιούν με ανακοί¬ 
νωσή τους τα ονόματα των υποψήφιων υποτρόφων του 
Ι.Κ.Υ. και ορίζουν τις προθεσμίες εντός των οποίων οι εν¬ 
διαφερόμενοι πρέπει να προσκομίσουν τα δικαιολογητικά 
τους. 

Υποτροφίες Ιδρυμάτων και ιδιωτών που αφορούν επιμέ- 
ρους Τμήματα ή/και ειδικές κατηγορίες φοιτητών χορηγού¬ 
νται με διαδικασίες που ορίζονται από τους κανονισμούς 
των Ιδρυμάτων τα οποία τις χορηγούν και τις αποφάσεις 
των Γ ενικών Συνελεύσεωντων αντίστοιχων Τ μημάτων ή από 
τη Σύγκλητο, αν πρόκειται για υποτροφίες που αφορούν 
τους φοιτητές του Πανεπιστημίου στο σύνολό τους. 

Με αποφάσεις των Γ ενικών Συνελεύσεων των αντίστοι¬ 
χων Τ μημάτων ή με απόφαση της Συγκλήτου είναι δυνατή η 
συγκέντρωση χρημάτων για τη χρηματοδότηση εκπαιδευ¬ 
τικών ή ερευνητικών δραστηριοτήτων. 

Άρθρο 54 

Διευκολύνσεις για τις Μετακινήσεις 

των Προπτυχιακών και των Μεταπτυχιακών Φοιτητών 

Σύμφωνα με τις κείμενες διατάξεις, στους προπτυχια¬ 
κούς και στους μεταπτυχιακούς φοιτητές παρέχεται δελτίο 
φοιτητικού εισιτηρίου. Δελτίο φοιτητικού εισιτηρίου χορη¬ 
γείται και στους αλλοδαπούς φοιτητές που επισκέπτονται 
το Πανεπιστήμιο στο πλαίσιο των διεθνών προγραμμάτων 
ανταλλαγών και συνεργασίας. Τα δελτία αυτά χορηγούνται 
στην αρχή κάθε ακαδημαϊκού έτους απάτη Γραμματείατου 
οικείου Τμήματος, η οποία έχει και την ευθύνη για τον έλεγ¬ 
χο των νόμιμων προϋποθέσεων. 

Άρθρο 55 

Γ ραφείο Διασύνδεσης 

Στο Πανεπιστήμιο λειτουργεί υπηρεσία αρμόδια για την 
παροχή στους φοιτητές πληροφοριών σχετικών με τον 
επαγγελματικό προσανατολισμό και τη διευκόλυνσή τους 
στην εξεύρεση εργασίας. Στο πλαίσιο δραστηριοποίησης 
για την επίτευξη των στόχων του, το Γ ραφείο Διασύνδεσης 
πραγματοποιεί εκδηλώσεις που έχουν σκοπό να φέρουν σε 
επαφή τους αποφοίτους και τους τελειόφοιτους του Πανε¬ 
πιστημίου με την αγορά εργασίας. Προκειμένου να εξυπη¬ 
ρετήσει αυτό το σκοπό, το Γ ραφείο Διασύνδεσης διοργα- 
νώνει σεμινάρια προετοιμασίας των τελειόφοιτων για την 
αγορά εργασίας, παρουσιάσεις εταιρειών που δραστηριο¬ 
ποιούνται στον ελλαδικό χώρο, την ετήσια εκδήλωση με τίτ¬ 
λο «Ημέρες Επαγγελματικού Προσανατολισμού» και άλλες 
συναφείς εκδηλώσεις. 




ΦΕΚ671 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


8823 


Το Γραφείο Διασύνδεσης λειτουργεί, επίσης, και ως γρα¬ 
φείο πληροφόρησης όσο αφορά υποτροφίες, κληροδοτή¬ 
ματα, μεταπτυχιακές σπουδές στην Ελλάδα και στο εξωτε¬ 
ρικό, αλλά και επιχειρήσεις που δραστηριοποιούνται στον 
ελλαδικό χώρο. 

Άρθρο 56 

Διακίνηση Φοιτητών 

Στο πλαίσιο των Διεθνών Σχέσεωντου Πανεπιστημίου λει¬ 
τουργεί το Τμήμα Ευρωπαϊκών Εκπαιδευτικών Προγραμ¬ 
μάτων Κινητικότητας Φοιτητών. Μέσω αυτής της υπηρε¬ 
σίας επιτυγχάνεται η διακίνηση μεγάλου αριθμού φοιτητών, 
εισερχόμενων και εξερχόμενων. Έπειτα από παρακολού¬ 
θηση μαθημάτων στα Πανεπιστήμια υποδοχής και επιτυ¬ 
χείς εξετάσεις, οι φοιτητές τυγχάνουν πλήρους ακαδημαϊ¬ 
κής αναγνώρισης, σύμφωνα με το Σύστημα Μεταφοράς Δι¬ 
δακτικών Μονάδων (ΕΘΤ3). 

Η διαχείριση των προγραμμάτων της Ευρωπαϊκής Ένω¬ 
σης που αφορά τη διαπανεπιστημιακή συνεργασία με στό¬ 
χο τη κινητικότητα των φοιτητών γίνεται από το Τμήμα Διε¬ 
θνών Σχέσεων. 

Το Πανεπιστήμιο, έπειτα από σχετική απόφαση της Συ¬ 
γκλήτου, αναζητά επιπλέον πόρους και συγκεντρώνει τα 
απαραίτητα χρηματικά ποσά για την υποστήριξη δραστη¬ 
ριοτήτων διαπανεπιστημιακής συνεργασίας. 

Άρθρο 57 

Παύση Κοινωνικών Παροχών 

Σύμφωνα με το Νόμο, μετά την πάροδο του χρονικού δια¬ 
στήματος που προβλέπεται ως ελάχιστη διάρκεια των προ¬ 
πτυχιακών σπουδών ενός Τμήματος προσαυξανόμενου κα¬ 
τά δύο (2) έτη, δε χορηγούνται πλέον οι προβλεπόμενες πό¬ 
σης φύσεως παροχές προς τους φοιτητές, όπως 
ιατροφαρμακευτική και νοσοκομειακή περίθαλψη, υποτρο¬ 
φίες επίδοσης και υποτροφίες για δάνειο ενίσχυσης, δωρε¬ 
άν σίτιση, στέγαση και παροχή διδακτικών βιβλίων ή άλλων 
βοηθημάτων, διευκόλυνση στις μετακινήσεις κ.ά. 

Άρθρο 58 
Μετεγγραφές 

Οι μετεγγραφές εσωτερικού και εξωτερικού διέπονται 
από το εκάστοτε ισχύον νομικό καθεστώς. Η απονεμόμενη 
από τις οικείες διατάξεις αρμοδιότητα υποβολής εισήγη¬ 
σης προς το Πρυτανικό Συμβούλιο επί των υποβληθεισών 
αιτήσεων περί των μετεγγραφών κάθε Τμήματος του Πανε¬ 
πιστημίου ανήκει στο Διοικητικό Συμβούλιο ή, όπου αυτό δε 
λειτουργεί, στη Γενική Συνέλευση του Τμήματος. 

Κάθε χρόνο τα Τμήματα του Πανεπιστημίου δέχονται αι¬ 
τήσεις μετεγγραφών στο διάστημα που καθορίζεται από 
τον Υπουργό Εθνικής Παιδείας και Θρησκευμάτων. Οι αιτή¬ 
σεις πρέπει να περιέχουν όλα τα απαραίτητα έγγραφα που 
δικαιολογούν την αίτηση για μετεγγραφή του υποψηφίου. 
Όλες οι αιτήσεις εξετάζονται από την Επιτροπή Μετεγγρα¬ 
φών του Τμήματος, η οποία αποτελείται από μέλη Δ.Ε.Π. 
του Τμήματος και έχει συγκροτηθεί με απόφαση της Γενι¬ 
κής Συνέλευσης του Τμήματος. Στη συνέχεια η Επιτροπή 
Μετεγγραφών του Τμήματος υποβάλλει εισηγητική έκθεση 
στη Γενική Συνέλευση, η οποία εξετάζει το θέμα των μετεγ¬ 
γραφών. Το απόσπασμα πρακτικών της Γενικής Συνέλευ¬ 
σης υποβάλλεται στο Πρυτανικό Συμβούλιο του Πανεπι¬ 
στημίου, το οποίο και αποφασίζει για τις μετεγγραφές. Οι 
αποφάσεις γνωστοποιούνται στους ενδιαφερομένους μέ¬ 
σω ανακοινώσεων στους σχετικούς πίνακες των Γραμμα¬ 


τειών των Τμημάτων. Τυχόν ενστάσεις υποβάλλονται απευ¬ 
θείας στο Πρυτανικό Συμβούλιο του Πανεπιστημίου και οι 
αποφάσεις επί των ενστάσεων ανακοινώνονται και πάλι 
στους σχετικούς πίνακες των Γραμματειών. Οι πρωτοετείς 
φοιτητές που οι αιτήσεις τους γίνονται δεκτές εγγράφονται 
στο πρώτο εξάμηνο, ενώ οι υποψήφιοι μεγαλύτερων εξα¬ 
μήνων εγγράφονται στο εξάμηνο που αποφασίζει η Γ ενική 
Συνέλευση του Τ μήματος. 

Συνολικά ο αριθμός των εισερχομένων από μετεγγραφές 
δεν μπορεί να υπερβαίνει το 20% του αριθμού των εισερχο¬ 
μένων από Γ ενικές Εξετάσεις. 

ΚΕΦΑΛΑΙΟ ΣΤ 

ΠΡΟΠΤΥΧΙΑΚΕΣ ΚΑΙ ΜΕΤΑΠΤΥΧΙΑΚΕΣ ΣΠΟΥΔΕΣ 

Άρθρο 59 

ΣκοπόςτωνΣπουδώντουΠανεπ ιστη μίο υ 

Σκοπός των σπουδών στο Οικονομικό Πανεπιστήμιο Αθη¬ 
νών, προπτυχιακών και μεταπτυχιακών, είναι να αποκτή¬ 
σουν οι φοιτητές την ικανότητα συνεχούς εμβάθυνσης στην 
επιστήμη και αξιοποίησής της, και, επιπλέον, να αναπτύ¬ 
ξουν ολόπλευρα την προσωπικότητά τους, καλλιεργώντας 
τις αρετές τους. Η παροχή σπουδών υψηλής στάθμης, κα¬ 
θώς και η συνεχής προσαρμογή των προγραμμάτων σπου¬ 
δών και των μεθόδων διδασκαλίας στις εξελίξεις της επι¬ 
στήμης και της τεχνολογίας, επιτρέπουν στο Οικονομικό 
Πανεπιστήμιο Αθηνών να καταρτίζει επιστήμονες ικανούς 
να συμβάλλουν στην παραγωγή και στη μετάδοση των εξει- 
δικευμένων γνώσεων και δεξιοτήτων που έχει ανάγκη η κοι¬ 
νωνία και να στηρίζουν την αναπτυξιακή προσπάθεια της 
χώρας. 

Για την επίτευξη των σκοπών αυτών λειτουργούν στο Οι¬ 
κονομικό Πανεπιστήμιο Αθηνών η Επιτροπή Προπτυχιακών 
Σπουδών και η Επιτροπή Μεταπτυχιακών Σπουδών που 
προβλέπεται στο άρθρο 12 παρ. 1β του ν.2083/92. Στόχος 
των επιτροπών αυτών είναι ο συντονισμός, η εποπτεία και η 
αξιολόγηση των προπτυχιακών και των μεταπτυχιακών 
σπουδών αντίστοιχα (σχετικό άρθρο του παρόντος Κανονι¬ 
σμού). 

Άρθρο 60 

Εσωτερικός Κανονισμός Τμήματος 

Κάθε Τμήμα του Πανεπιστημίου υποχρεούται στην κα¬ 
τάρτιση και έκδοση εσωτερικού κανονισμού του Τμήματος, 
με τον οποίο ρυθμίζονται το πρόγραμμα, οι κατευθύνσεις 
και ειδικότερα θέματα και διαδικασίες των προπτυχιακών 
και των μεταπτυχιακών σπουδών του Τμήματος, καθώς και 
άλλα θέματα, όπως η συγκρότηση επιτροπών, οι σχέσεις με 
επαγγελματικούς φορείς, η ανανέωση υποδομών κ.λπ. Ο 
εσωτερικός κανονισμός του Τμήματος εγκρίνεται κατ’ αρ- 
χάς από τη Γ ενική Συνέλευση του Τ μήματος και τελικά από 
τη Σύγκλητο του Πανεπιστημίου. Υπεύθυνος για την έκδο¬ 
ση και την τήρηση του εσωτερικού κανονισμού είναι ο Πρό¬ 
εδρος του Τμήματος. 

Οι εσωτερικοί κανονισμοί των Τμημάτων του Πανεπιστη¬ 
μίου δεν μπορούν να βρίσκονται σε αντίθεση με τις διατά¬ 
ξεις του παρόντος Κανονισμού. 

Άρθρο 61 
Οδηγός Σπουδών 

Ο οδηγός σπουδών καταρτίζεται και εγκρίνεται από κάθε 
Τμήμα το Μάιο κάθε έτους και διανέμεται στους φοιτητές 
στην αρχή του επόμενου ακαδημαϊκού έτους. 

Ο οδηγός σπουδών πρέπει, μεταξύ άλλων, να περιλαμβά¬ 
νει: α) το πρόγραμμα προπτυχιακών και μεταπτυχιακών 
σπουδών, β) συνοπτική περιγραφή του περιεχομένου των 
μαθημάτων, γ) τη διαδικασία χορήγησης κοινωνικών παρο¬ 
χών προς τους φοιτητές (υποτροφίες, δάνεια, διδακτικά βι¬ 
βλία και βοηθήματα κ.λπ.), δ) πληροφορίες για τη διοίκηση 
του Πανεπιστημίου και του Τμήματος, ε) το ονοματεπώνυ¬ 
μο και την ιδιότητα κάθε μέλους του Διδακτικού Προσωπι¬ 
κού του Τμήματος, και στ) πληροφορίες για τη λειτουργία 
των εργαστηρίων, της Βιβλιοθήκης κ.λπ. 

Το Τμήμα έχει τη δυνατότητα να επιλέξει μεταξύ ενός 
οδηγού σπουδών, ενιαίου για τις προπτυχιακές και τις με¬ 
ταπτυχιακές σπουδές, ή δύο οδηγών σπουδών, ενός για τις 
προπτυχιακές και ενός για τις μεταπτυχιακές σπουδές. 

I. Προπτυχιακές Σπουδές 
Άρθρο 62 

Διάρθρωση των Σπουδών 

Οι προπτυχιακές σπουδές στα Τμήματα του Οικονομικού 
Πανεπιστημίου Αθηνών διεξάγονται με βάση το σύστημα 
των εξαμηνιαίων μαθημάτων και σύμφωνα με το πρόγραμ¬ 
μα προπτυχιακών σπουδών που καταρτίζει η Γ ενική Συνέ¬ 
λευση του οικείου Τμήματος. Το εκπαιδευτικό έργο κάθε 
ακαδημαϊκού έτους διαρθρώνεται σε δύο εξάμηνα, χειμερι¬ 
νό και εαρινό. 

Στην αρχή του εξαμήνου οι φοιτητές υποβάλλουν στη 
Γραμματεία του Τμήματος, εντός των προθεσμιών που ορί¬ 
ζει κάθε Τμήμα σε συνεργασία με την Επιτροπή Π ροπτυχια- 
κών Σπουδών του Πανεπιστημίου, δήλωση η οποία περιέχει 
τα μαθήματα του προγράμματος σπουδών που επιθυμούν 
να παρακολουθήσουν κατά το συγκεκριμένο ακαδημαϊκό 
εξάμηνο. Ο αριθμός των μαθημάτων ορίζεται από το οικείο 
Τμήμα. Γιατις εκπρόθεσμες δηλώσεις αποφασίζει το οικείο 
Τμήμα. Η Γ ραμματεία του Τμήματος καταχωρίζει τις δηλώ¬ 
σεις των μαθημάτων σε ατομικό φοιτητικό φάκελο και απο¬ 
στέλλει στους διδάσκοντες κατάλογο των φοιτητών ανά μά¬ 
θημα. Εξέταση γίνεται μόνο σε μάθημα που έχει κατά τα ως 
άνω δηλωθεί για το συγκεκριμένο εξάμηνο. 

Η διδασκαλία των υποχρεωτικών μαθημάτων είναι υπο¬ 
χρεωτική. Το ίδιο ισχύει και για τα μαθήματα επιλογής, εφό¬ 
σον επιλεγούν από τουλάχιστον δέκα (10) άτομα για κάθε 
μάθημα. 

Η Γενική Συνέλευση του Τμήματος, μετά τη λήξη της προ¬ 
θεσμίας υποβολής των δηλώσεων, αποφασίζει αν θα διδα¬ 
χθεί ή όχι μάθημα επιλογής το οποίο έχουν δηλώσει λιγότε- 
ροι από δέκα (10) φοιτητές. Σε εξαιρετικές περιπτώσεις και 
με ειδικά αιτιολογημένη απόφαση της Γ ενικής Συνέλευσης 
του Τμήματος, μπορεί να αποφασιστεί να μην προσφερθεί 
κάποιο μάθημα επιλογής, ακόμη κι αν έχει δηλωθεί από τον 
κατώτερο προβλεπόμενο αριθμό φοιτητών, αν αντικειμενι¬ 
κοί λόγοι δεν το επιτρέπουν. 

Άρθρο 63 

Οργάνωση Διδασκαλίας 

Η διδασκαλία των μαθημάτων του προγράμματος προ¬ 
πτυχιακών σπουδών γίνεται σύμφωνα με το ωρολόγιο πρό¬ 
γραμμα που καταρτίζεται από τη Γ ενική Συνέλευση του οι¬ 
κείου Τμήματος, με ευθύνη του Προέδρου, έτσι ώστε οι 
ώρες διδασκαλίας των μαθημάτων να είναι συνεχείς, κατά 
το δυνατόν, και να λαμβάνουν υπόψη τους διαθέσιμους πό- 
ρουςπου καθορίζει το ΤμήμαΣπουδώντου Πανεπιστημίου. 
Στην κατάρτιση του ωρολογίου προγράμματος συνεργάζο¬ 
νται τα Τμήματα με το Τμήμα Σπουδών, στο βαθμό που έτσι 
διευκολύνεται η κατάρτιση του εν λόγω προγράμματος. 


Το ωρολόγιο πρόγραμμα περιλαμβάνει την κατανομή 
των ωρών διδασκαλίας των μαθημάτων, τους διδάσκοντες 
καιτις αίθουσες διδασκαλίας. Μετά την κατάρτιση του ωρο¬ 
λογίου προγράμματος, αυτό κατατίθεται στο Τμήμα Σπου¬ 
δών, το οποίο διαπιστώνει τυχόν ασυμβατότητες και, σε συ¬ 
νεννόηση μετά Τμήματα, επιφέρει οριακού χαρακτήρα αλ¬ 
λαγές. Το ωρολόγιο πρόγραμμα οριστικοποιείται και 
κοινοποιείται τουλάχιστον δεκαπέντε (15) ημέρες πριν από 
την έναρξη των μαθημάτων. 

Κάθε Τμήμα, έχοντας υπόψη τις αποφάσεις για την κατα¬ 
νομή του διδακτικού έργου στα μέλη Δ. Ε. Π., μπορεί να απο¬ 
φασίζει, ανάλογα με τον τύπο της διδασκαλίας των μαθη¬ 
μάτων (διαλέξεις, παραδόσεις, σεμινάρια, φροντιστήρια, 
πρόοδοι, ασκήσεις κ.λπ.), τη διαίρεση του συνόλου των φοι¬ 
τητών σε τμήματα, με κριτήρια που ορίζονται από το ίδιο το 
Τμήμα, αφού ληφθούν υπόψη η υπάρχουσα υποδομή και η 
ανάγκη ομαλής διεξαγωγής της εκπαιδευτικής διαδικα¬ 
σίας. Ομοίως καθορίζεται κάθε άλλη λεπτομέρεια της διδα¬ 
κτικής διαδικασίας, με σεβασμό στην ελευθερία της διδα¬ 
σκαλίας. 

Η παρακολούθηση σεμιναρίων, εργαστηρίων, φροντιστη¬ 
ριακών μαθημάτων και διδακτικών ασκήσεων μπορεί να εί¬ 
ναι υποχρεωτική για τους φοιτητές, με απόφαση της Γ ενι¬ 
κής Συνέλευσης του Τμήματος. Εξαιρέσεις επιτρέπονται 
εφόσον συντρέχουν σπουδαίοι λόγοι. 

Εξάλλου, η συμπεριφορά όλων των μελών της ακαδημαϊ¬ 
κής κοινότητας κατά τη διδασκαλία καιτις εξετάσεις πρέπει 
να συνάδει με τη σοβαρότητα του χώρου του Πανεπιστημί¬ 
ου. Η περιουσία και οι υλικοί πόροιτου Πανεπιστημίου, επί¬ 
σης, πρέπει να αντιμετωπίζονται με σεβασμό. 

Για την κάλυψη των αναγκών που προκύπτουν από τα 
προγράμματα ανταλλαγής φοιτητών, κάθε Τμήμα είναι δυ¬ 
νατόν να αποφασίζει να προσφέρει μαθήματα και στην αγ¬ 
γλική γλώσσα ή σε άλλες επίσημες γλώσσες της Ευρωπαϊ¬ 
κής Ένωσης. Σε αυτή την περίπτωση, οι εξετάσεις θα διε¬ 
ξάγονται και στην αντίστοιχη γλώσσα. 

Οι φοιτητές δικαιούνται να κάνουν χρήση όλων των 
εγκαταστάσεων και των μέσων με τα οποία είναι εξοπλι¬ 
σμένο το Πανεπιστήμιο προκειμένου να εκπονήσουν το 
εκπαιδευτικό και το ερευνητικό τους έργο, σύμφωνα με 
τους όρους λειτουργίας και την αποστολή των σχετικών 
μονάδων (Βιβλιοθήκη, Κέντρο Υπολογιστών, εργαστήρια 
κ.λπ.). 

Άρθρο 64 

Καθηγητής-Σύμβουλος 

Κάθε Τμήμα ορίζει, με την έναρξη του ακαδημαϊκού έτους 
και ανάλογα με τις ανάγκες του Τμήματος, τουλάχιστον 
έναν Καθηγητή-σύμβουλο σπουδών, ο οποίος είναι μέλος 
Δ.Ε.Π. του Τμήματος. Ο Καθηγητής-σύμβουλος συμβου¬ 
λεύει τους φοιτητές επί ακαδημαϊκών θεμάτων, όπως είναι 
το περιεχόμενο των μαθημάτων, η κατεύθυνση σπουδών 
κ.λπ. Για τη δραστηριότητά του αυτή ενημερώνει κατά τα¬ 
κτά χρονικά διαστήματα τη Γενική Συνέλευση του Τμήμα¬ 
τος. 

Άρθρο 65 

Διανομή Συγγραμμάτων και Σημειώσεων 

Οι αποφάσεις των Τμημάτων για τα συγγράμματα και τις 
σημειώσεις που διανέμονται στους φοιτητές λαμβάνονται 
το αργότερο δεκαπέντε (15) ημέρες πριν από το τέλος του 
εξαμήνου που προηγείται αυτού κατά το οποίο διδάσκεται 
το μάθημα. Σε περίπτωση που δεν έχουν διανεμηθεί συγ¬ 
γράμματα μέχρι την πέμπτη εβδομάδα από την έναρξη του 

εξαμήνου, ο διδάσκων καταβάλλει κάθε δυνατή προσπά¬ 
θεια ώστε να εφοδιαστούν οι φοιτητές με γραπτές σημειώ¬ 
σεις του μαθήματος μέσω του Τμήματος Συγγραμμάτων 
του Πανεπιστημίου. 

Οι πρωτοετείς φοιτητές παραλαμβάνουντα συγγράμμα¬ 
τα αμέσως μετά την εγγραφή τους. Οι φοιτητές των λοιπών 
εξαμήνων παραλαμβάνουν με την έναρξη των μαθημάτων 
τα συγγράμματα των υποχρεωτικών μαθημάτων που δικαι¬ 
ούνται με βάση το ονομαστικό εξάμηνο εγγραφής τους, 
υπογράφοντας στις σχετικές καταστάσεις συγγραμμάτων. 
Η υπογραφή τους στις καταστάσεις αυτές ισοδυναμεί με 
υπεύθυνη δήλωση. Μετά τις δηλώσεις των μαθημάτων γί¬ 
νεται έλεγχος από το Τμήμα Συγγραμμάτων και, αν ορισμέ¬ 
νοι φοιτητές έχουν πάρει συγγράμματα που δε δικαιούνται 
(για παράδειγμα, τα έχουν ξαναπάρει), υφίστανταιτις νόμι¬ 
μες κυρώσεις. 

Τα συγγράμματα των μαθημάτων επιλογής παραλαμβά- 
νονται από τους φοιτητές αμέσως μετά την υποβολή της 
δήλωσης των μαθημάτων. 

Άρθρο 66 

Διεξαγωγή του Εκπαιδευτικού Έργου 

Τα μαθή ματα διδάσκονται τουλάχιστον επί δεκατρείς (13) 
εβδομάδες κάθε εξάμηνο, προκειμένου να καλυφθεί η δι¬ 
δακτέα ύλη και να μπορούν οι σπουδαστές να κατανοήσουν 
με επάρκεια το αντικείμενο. Με την έναρξη του εξαμήνου ο 
διδάσκων ανακοινώνει γραπτώς το περιεχόμενο του μαθή¬ 
ματος, τον τρόπο διεξαγωγής των ασκήσεων, τα βοηθήμα¬ 
τα, το σχετικό κατάλογο βιβλιογραφίας και τις εν γένει απαι¬ 
τήσεις του μαθήματος. Σε περίπτωση συνδιδασκαλίας ορί¬ 
ζεται η ύλη που καλύπτει ο κάθε διδάσκων. Σε περίπτωση 
διάσπασης της διδασκαλίας ενός μαθήματος σε περισσό¬ 
τερα τμήματα, οι διδάσκοντες συνεργάζονται και από κοι¬ 
νού εισηγούνται έναν ενιαίο τρόπο διεξαγωγής του μαθή¬ 
ματος. Το ανωτέρω υλικό συγκεντρώνεται στη Γραμματεία 
του Τμήματος. 

Το ελάχιστο όριο πραγματικής διδασκαλίας ενός μαθή¬ 
ματος μπορεί να είναι έντεκα (11) εβδομάδες, με την έννοια 
ότι η περιστασιακή απώλεια δύο (2) εβδομάδων μπορεί να 
καλυφθεί χωρίς σημαντική επιβάρυνση του κανονικού ρυθ¬ 
μού διδασκαλίας. 

Αν για οποιονδήποτε λόγο (αργίες, απεργίες, επετείους, 
στάσεις εργασίας, κακοκαιρία κ.λπ.) δε συμπληρωθούν οι 
ώρες που αντιστοιχούν σε έντεκα (11) εβδομάδες πραγμα¬ 
τικής διδασκαλίας, τότε το Τ μήμα αποφασίζει κατά πόσο εί¬ 
ναι δυνατόν να γίνουν εμβόλιμα μαθήματα, τα οποία όμως 
δεν μπορούν να επιβαρύνουντο κανονικό εβδομαδιαίο πρό¬ 
γραμμα διδασκαλίας πέραν του 50%. Σε αντίθετη περίπτω¬ 
ση, το μάθημα θεωρείται μη διδαχθέν. 

Οι εξετάσεις διενεργούνται μόνο αν συμπληρωθείτο ελά¬ 
χιστο όριο ωρών διδασκαλίας, πράγμα το οποίο βεβαιώνε¬ 
ται εγγράφως από το διδάσκοντα του μαθήματος προς τη 
Γ ραμματεία του Τμήματος. [Γ ια παράδειγμα, αν ένα μάθη¬ 
μα διδάσκεται τέσσερις (4) ώρες εβδομαδιαίους, το ελάχι¬ 
στο όριο πραγματικής διδασκαλίας είναι 4(11 =44 διδα¬ 
κτικές ώρες το εξάμηνο.] 

Κάθε Ιούνιο εγκρίνεται από τη Σύγκλητο του Πανεπιστη¬ 
μίου το ακαδημαϊκό ημερολόγιο για το επόμενο ακαδημαϊ¬ 
κό έτος. Το χειμερινό εξάμηνο μαθημάτων αρχίζει στα τέλη 
Σεπτεμβρίου και διαρκεί δεκατρείς (13) εβδομάδες. Τα μα¬ 
θήματα διακόπτονται την 23η Δεκεμβρίου και συνεχίζονται 
την 7η Ιανουάριου. 

Μετά τη λήξη των μαθημάτων αρχίζουν οι εξαμηνιαίες 
εξετάσεις περιόδου Ιανουαρίου-Φεβρουαρίου, διάρκειας 


τριών (3) εβδομάδων, και ακολουθεί μία (1) εβδομάδα ελεύ¬ 
θερη πριν από την έναρξη των μαθημάτων του εαρινού εξα¬ 
μήνου. 

Τα μαθήματα του εαρινού εξαμήνου αρχίζουντο δεύτερο 
δεκαπενθήμερο του Φεβρουάριου και διαρκούν (13) εβδο¬ 
μάδες. Διακόπτονται για τις ημέρες του Πάσχα από τη Με¬ 
γάλη Δευτέρα ως και την Κυριακή του Θωμά. 

Μαθήματα δε γίνονται κατά την ημέρα των γενικών φοι¬ 
τητικών εκλογών. 

Αμέσως μετά τη λήξη των μαθημάτων του εαρινού εξαμή¬ 
νου αρχίζουν οι εξαμηνιαίες εξετάσεις περιόδου Ιουνίου, 
διάρκειας τριών (3) εβδομάδων. Εξετάσεις πάντως δε διε¬ 
ξάγονται πέραν της 30ής Ιουνίου. 

Λοιπές επίσημες αργίες είναι η 28η Οκτωβρίου, η 17η Νο¬ 
εμβρίου, η 30ή Ιανουάριου (Τριών Ιεραρχών), η Καθαρά 
Δευτέρα, η 25η Μαρτίου, η Πρωτομαγιά, ηΔευτέρατου Αγί¬ 
ου Πνεύματος. 

Άρθρο 67 

Έλεγχος των Γνώσεων, Εξετάσεις 

Οι εξετάσεις διενεργούνται γραπτώς ή προφορικώς στο 
τέλος κάθε εξαμήνου με ευθύνη τωνΤμημάτων και με το συ¬ 
ντονισμό του Τμήματος Σπουδών. Στη διαμόρφωση της τε¬ 
λικής βαθμολογίας λαμβάνονται υπόψη οι επιδόσεις σε τυ¬ 
χόν ενδιάμεσες εξετάσεις προόδου, σε εργασίες και σε 
ασκήσεις, σύμφωνα με τη διαδικασία που υιοθετείται για 
κάθε συγκεκριμένο μάθημα, οι οποίες και αναφέρονται ανα¬ 
λυτικά. Παρεκκλίσεις από τα ανωτέρω είναι δυνατές μόνο 
εφόσον προβλέπονται από τον εσωτερικό κανονισμό του 
Τμήματος, ο οποίος συντάσσεται στο πλαίσιο της αρμοδιό¬ 
τητας του Τμήματος. 

Στην περίπτωση που για τη διδασκαλία μαθήματος οι φοι¬ 
τητές έχουν κατανεμηθεί σε τμήματα, λαμβάνεται μέριμνα 
μέσω της συνεργασίας των διδασκόντων για την εξασφάλι¬ 
ση ενιαίων κριτηρίων αξιολόγησης, στο πλαίσιο της αρμο¬ 
διότητας των Τομέων, στα τμήματα που έχουν συσταθεί κα¬ 
τά τη διαδικασία που προβλέπουν οι αντίστοιχες νομοθετι¬ 
κές διατάξεις. 

Η Γ ενική Συνέλευση του Τ μήματος προσδιορίζει, στο μέ¬ 
τρο του δυνατού, το πρόγραμμα των γραπτών εξετάσεων 
δύο (2) μήνες μετά την έναρξη του εξαμήνου, προσδιορίζο¬ 
ντας τον τρόπο και τη διάρκεια εξέτασης κάθε μαθήματος. 
Η εξεταστέα ύλη αντιστοιχεί στην ύλη όπως περιγράφεται 
στον οδηγό σπουδών και ανακοινώνεται με την έναρξη του 
εξαμήνου. 

Η επίδοση στα μαθήματα εκτιμάται με βαθμούς που δίνο¬ 
νται κατά τη διαδικασία ελέγχου των γνώσεων. Ο διδάσκων 
υποχρεούται να οργανώσει κατά την κρίση του γραπτές 
ή/και προφορικές εξετάσεις ή/και να στηριχθεί κατά τη δια¬ 
μόρφωση της βαθμολογίας σε θέματα ή σε εργαστηριακές 
ασκήσεις. Οι φοιτητές πραγματοποιούν πρακτική άσκηση, 
εφόσον αυτό προβλέπεται από το πρόγραμμα σπουδώντου 
οικείου Τμήματος. Τα μαθήματα που βαθμολογούνται με 
κλίμακα βαθμολογούνται αυτοτελώς με ακέραιες ή/και μι- 
σές μονάδες. Η βαθμολογική κλίμακα, στη συνολική επίδο¬ 
ση του φοιτητή, ορίζεται από το μηδέν (0) ως το δέκα (10): 
άριστα από οκτώμισι (8,5) μέχρι δέκα (10), λίαν καλώς από 
εξίμισι (6,5) ως οκτώμισι (8,5) (μη συμπεριλαμβανομένου), 
καλώς από πέντε (5) ως εξίμισι (6,5) (μη συμπεριλαμβανο¬ 
μένου). Προβιβάσιμος βαθμός είναι το πέντε (5) και οι με¬ 
γαλύτεροι του. Η αντιστοίχιση της βαθμολογικής κλίμακας 
με την κλίμακα που χρησιμοποιείται στα Πανεπιστήμια του 
εξωτερικού εμπίπτει στα καθήκοντα της Επιτροπής Προ¬ 
πτυχιακών Σπουδών. 

Τα αποτελέσματα των εξετάσεων παραδίδονται από το δι¬ 
δάσκοντα στη Γραμματεία του Τμήματος το αργότερο σε 
ένα (1) μήνα από την ημερομηνία διεξαγωγής της εξέτασης 
του μαθήματος και ανακοινώνονται. Υπεύθυνος για την τή¬ 
ρηση των παραπάνω είναι ο Πρόεδρος του Τμήματος. Με¬ 
τά το πέρας της παράδοσης των αποτελεσμάτων γίνεται 
συζήτηση για τις εξετάσεις (διεξαγωγή, βαθμολογία, τυχόν 
προβλήματα) στη Γ ενική Συνέλευση του Τμήματος. Ο διδά¬ 
σκων μπορεί, αν θέλει, να ανακοινώνει ανεπίσημα τα αποτε¬ 
λέσματα στην προθήκη του γραφείου του πριν από την κα¬ 
τάθεσή τους στη Γ ραμματεία. 

Μαθήματα για την ίδια εξεταστική περίοδο στα οποία κά¬ 
ποιος δεν έλαβε προβιβάσιμο βαθμό είναι υποχρεωμένος 
να τα επαναλάβει ή, αν πρόκειται για μαθήματα επιλογής, 
έχει δικαίωμα να τα αντικαταστήσει με άλλα επιλογής. Ο 
αριθμός των προσφερόμενων μαθημάτων επιλογής κάθε 
Τμήματος δεν μπορεί να είναι μεγαλύτερος από το διπλάσιο 
του αριθμού των υποχρεωτικών μαθημάτων. 

Επανεξέταση ή αναθεώρηση δεν επιτρέπεται. Ο φοιτητής 
βεβαίως έχει δικαίωμα να δει το γραπτό του και ο διδάσκων 
δίνει κατά την κρίση του επεξηγήσεις για την ορθή επίλυση 
των θεμάτων. 

Η διαδικασία αυτή μπορεί να γίνεται είτε πριν από την κα¬ 
τάθεση της βαθμολογίας στη Γ ραμματεία, οπότε τα αποτε¬ 
λέσματα έχουν ανακοινωθεί στην προθήκη του διδάσκο¬ 
ντος, είτε μετά την κατάθεση στη Γ ραμματεία και την ανα¬ 
κοίνωσή τους από αυτή - σε κάθε περίπτωση, εντός 
εύλογου χρονικού διαστήματος απάτη στιγμή που ο ενδια¬ 
φερόμενος φοιτητής θα πληροφορηθείτο βαθμό του. 

Διόρθωση βαθμού μετά την ανακοίνωσή τους από τη 
Γ ραμματεία επιτρέπεται εφόσον έχει εμφιλοχωρήσει δικαι¬ 
ολογημένη παραδρομή ή αθροιστικό σφάλμα (επισυνάπτε¬ 
ται γραπτό), ύστερα από έγγραφο του διδάσκοντος και 
απόφαση της Γενικής Συνέλευσης του Τμήματος. Η σχετι¬ 
κή απόφαση της Γ ενικής Συνέλευσης του Τ μήματος πρέπει 
να περιέχει πλήρη και επαρκή αιτιολόγηση της παραδρο¬ 
μής. 

Δεν είναι δυνατή η επαναληπτική ή προνομιακή εξέταση 
μεμονωμένων φοιτητών εκτός της κανονικής εξεταστικής 
διαδικασίας, πλην των περιπτώσεων που προβλέπει ο Νό¬ 
μος και με προηγούμενη απόφαση του Τμήματος. 

Τα γραπτά φυλάσσονται με επιμέλεια του διδάσκοντος, 
τουλάχιστον για δώδεκα (12) μήνες. Τα Τμήματα δύνανται 
να τηρούν στις Γραμματείες τους αρχείο θεμάτων. 

Σε όσους μετεγγράφονται ή κατατάσσονται σε επόμενο 
του πρώτου εξάμηνο, με απόφαση της Γ ενικής Συνέλευσης 
του Τμήματος, είναι δυνατόν να αναγνωριστούν τα μαθή¬ 
ματα με ίδιο γνωστικό περιεχόμενο, εφόσον βεβαίως οι εν 
λόγω φοιτητές έχουν εξεταστεί επιτυχώς σε αυτά, ύστερα 
από απόφαση της Γ ενικής Συνέλευσης του οικείου Τ μήμα¬ 
τος, στο πλαίσιο των διατάξεων του Νόμου ή/και των γενι¬ 
κότερων αποφάσεων της Συγκλήτου περί καθορισμού της 
γενικής εκπαιδευτικής πολιτικής του Οικονομικού Πανεπι¬ 
στημίου Αθηνών. Σε όσους έχουν παρακολουθήσει διεθνή 
προγράμματα εκπαίδευσης μέσω προγραμμάτων του Πα¬ 
νεπιστημίου αναγνωρίζεται ως χρόνος πραγματικής φοίτη¬ 
σης ο χρόνος του προγράμματος και η αντίστοιχη βαθμο¬ 
λογία, η οποία μετατρέπεται στη βαθμολογική κλίμακα που 
προαναφέρεται. 

Η εποπτείατων εξετάσεων διενεργείται από μέληΔ.Ε.Π., 
προσωπικό που προσλαμβάνεται σύμφωνα με το Π.Δ. 
407/1980, μέλη Ε.Δ.Π., Ε.Ε.ΔΙ.Π,. Ε.Τ.Ε.Π., και από μετα¬ 
πτυχιακούς φοιτητές, σύμφωνα με πίνακα που καταρτίζεται 
από τον Πρόεδρο του Τμήματος το οποίο παρέχει το μάθη¬ 
μα. Το σώμα των επιτηρητών ανά Τμήμα διευρύνεται από 


άλλα Τμήματα ύστερα από απόφαση της Συγκλήτου και συ¬ 
ντονισμό μεταξύ των Προέδρων των εμπλεκόμενων Τμημά¬ 
των. 

Κατά τη διάρκεια των εξετάσεων απαγορεύεται οτιδήπο¬ 
τε δε διασφαλίζει την αντικειμενική λειτουργία της εξετα¬ 
στικής διαδικασίας, όπως, για παράδειγμα, η χρήση φορη¬ 
τών ενισχυτών (γουόκμαν), κινητών τηλεφώνων ή άλλων 
οπτικοακουστικών μέσων. 

Ο επιτηρητής φροντίζει για την ομαλή διεξαγωγή των εξε¬ 
τάσεων, λαμβάνει τα αναγκαία μέτρα και αναφέρει άμεσα 
στον υπεύθυνο του μαθήματος τυχόν άρνηση συμμόρφω¬ 
σης φοιτητή προςτις οδηγίες. Ο υπεύθυνος του μαθήματος 
έχει την ευθύνη για την ομαλή και σύμφωνα με το Νόμο και 
τον κανονισμό διεξαγωγή της εξεταστικής διαδικασίας. 

Τα θέματα ανακοινώνονται από το υπεύθυνο για τη διε¬ 
νέργεια των εξετάσεων μέλος Δ.Ε.Π. και από εκπρόσωπο ή 
αντικαταστάτη του υπευθύνου των εξετάσεων, σε έκτακτες 
περιπτώσεις, με απόφαση του Προέδρου του Τμήματος, το 
οποίο και μόνο είναι υπεύθυνο να δίνει δημοσίως διευκρινί¬ 
σεις σε τυχόνπροβλήματα ή απορίες. Οι γραπτές εξετάσεις 
διενεργούνται χωρίς τη βοήθεια βιβλίων ή σημειώσεων, 
εκτός αν το επιτρέπει ρητώς ο διδάσκων, λόγω του είδους 
των θεμάτων, έπειτα από σχετική έγγραφη ανακοίνωσή του 
σε εύλογο χρονικό διάστημα πριν από τη διεξαγωγή των 
εξετάσεων. 

Αν προκύψουν άλλα προβλήματα που δεν αναφέρονται 
στον παρόντα Κανονισμό ούτε προβλέπονται από την ισχύ- 
ουσα νομοθεσία (γιαπαράδειγμα, διακοπές ρεύματος, αιφ¬ 
νίδια ασθένεια εξεταζομένου κ.λπ.), αποφασίζει ο υπεύθυ¬ 
νος εξετάσεων του μαθήματος. 

Σε περίπτωση που κατά την εξέταση ενός μαθήματος πα¬ 
ρατηρηθεί ασυνήθης αποτυχία, τότε το θέμα συζητείται στη 
Γ ενική Συνέλευση. Ιδιαίτερη βαρύτητα δίνεται στο λόγο για 
τον οποίο δεν απέδωσε η εκπαιδευτική διαδικασία, προτεί- 
νονται δε μέτρα για τη βελτίωση της κατάστασης, έπειτα 
από σχετική εισήγηση του υπεύθυνου για το οικείο μάθημα 
διδάσκοντος ή συντονιστή. 

Άρθρο 68 

Πτυχίο, Ορκωμοσία 

Τ ο πτυχίο πιστοποιεί την επιτυχή περάτωση των σπουδών 
και αναγράφει βαθμό που υπολογίστηκε στη δεκαδική βά¬ 
ση με δύο (2) δεκαδικά ψηφία. Ο βαθμός αυτός κλιμακώνε¬ 
ται σε: άριστα από οκτώμισι (8,5) ως δέκα (10), λίαν καλώς 
από εξίμισι (6,5) ως οκτώμισι (8,5) (μη συμπεριλαμβανομέ¬ 
νου), και καλώς από πέντε (5) ως εξίμισι (6,5) (μη συμπερι¬ 
λαμβανομένου). 

Ο βαθμός στα μαθήματα της ξένης γλώσσας συνυπολο¬ 
γίζεται στο βαθμό πτυχίου, εκτός αν προβλέπεται διαφορε¬ 
τικά στον κανονισμό σπουδών του οικείου Τμήματος. 

Ο βαθμός πτυχίου προκύπτει όπως ορίζουν οι ισχύουσες 
διατάξεις, με την προϋπόθεση ότι οι φοιτητές συμπληρώ¬ 
νουν τον ελάχιστο αριθμό διδακτικών μονάδων που απαι¬ 
τείται για τη λήψη του πτυχίου και υπολογίζεται όπως ορίζει 
ο Νόμος. 

Το πτυχίο εκδίδεται από το Τμήμα σύμφωνα με το γενικό 
τύπο πτυχίου του Πανεπιστημίου. Το Τμήμα εκδίδει, επίσης, 
για κάθε φοιτητή, αναλυτική βαθμολογία σε όλα τα μαθή¬ 
ματα στα οποία προήχθη αυτός κατά τη διάρκεια των σπου¬ 
δών του. Για κάθε μάθημα αναγράφεται ρητώς: 

• ο βαθμός επιτυχίας του φοιτητή, 

• το ακαδημαϊκό έτος στο οποίο εξετάστηκε, 

• ο υπεύθυνος διδασκαλίας του μαθήματος. 

Στην αναλυτική βαθμολογία καταδεικνύεται και η κατεύ- 

θυνση την οποία ενδεχομένως επέλεξε ο φοιτητής κατά τη 
διάρκεια των σπουδών του σύμφωνα με το πρόγραμμα κά¬ 
θε Τμήματος. 

Φοιτητής που ολοκλήρωσε επιτυχώς τις σπουδές του ορ¬ 
κίζεται ενώπιον του Πρύτανη και του Προέδρου του Τμήμα¬ 
τος. Πριν από την ορκωμοσία μπορεί να χορηγείται στους 
αποφοίτους σχετική βεβαίωση επιτυχούς περάτωσης των 
σπουδώντους. Με αίτησή του προς τη Γραμματεία του Τμή¬ 
ματος κάθε απόφοιτος μπορεί να ζητήσει τη χορήγηση του 
τίτλου σπουδών χωρίς να έχει συμμετάσχει στην τελετή ορ¬ 
κωμοσίας ή να ζητήσει να συμμετάσχει σε επόμενη τελετή 
ορκωμοσίας. Η ορκωμοσία γίνεται σε τελετή, παρόντωντων 
αποφοίτων, μετά την ολοκλήρωση των αποτελεσμάτων των 
εξεταστικών περιόδων Ιανουαρίου-Φεβρουαρίου, Ιουνίου 
και Σεπτεμβρίου, σε ημέρες που ορίζονται από τον Πρύτα¬ 
νη σε συνεννόηση με τους Προέδρους των Τμημάτων. 

Σε όσους δεν επιθυμούν να δώσουν όρκο θρησκευτικού 
τύπου επιτρέπεται απλή επίκληση της τιμής και της συνεί¬ 
δησής τους. Όσοι ακολουθούν άλλο θρησκευτικό δόγμα 
πληντης Ορθοδοξίας δίνουν τον όρκο που επιβάλλει το τυ¬ 
πικό του δόγματός τους, εφόσον το επιθυμούν. 

Τοπτυχίο (μεμβράνη) υπογράφεται από τονΠρύτανη,τον 
Πρόεδρο και το Γραμματέα του Τμήματος, και σφραγίζεται 
με τη σφραγίδα του Πανεπιστημίου. Μετά την παρέλευση 
προθεσμίας δύο (2) μηνών το πτυχίο χορηγείται με μόνη την 
υπογραφή του Πρύτανη ή, σε περίπτωση κωλύματος ή 
απουσίας αυτού, από τον Αντιπρύτανη Ακαδημαϊκών Υπο¬ 
θέσεων και Προσωπικού. Προκειμένου να χορηγηθούν η 
μεμβράνη του πτυχίου, πιστοποιητικό ότι ο ενδιαφερόμε¬ 
νος είναι πτυχιούχος ή πιστοποιητικό τελικής αναλυτικής 
βαθμολογίας, πρέπει ο φοιτητής να καταθέσει στη Γ ραμμα¬ 
τεία σχετικό παράβολο της Οικονομικής Υπηρεσίας, που 
ορίζεται από το Πρυτανικό Συμβούλιο. Κάθε πτυχιούχος δι¬ 
καιούται να λάβει δωρεάν δύο (2) πιστοποιητικά πτυχίου. 

II. Μεταπτυχιακές Σπουδές 
Άρθρο 69 

Οργάνωση των Μεταπτυχιακών Σπουδών 

Οι μεταπτυχιακές σπουδές στο Οικονομικό Πανεπιστήμιο 
Αθηνών λειτουργούν με βάση Υπουργικές Αποφάσεις του 
ΥΠ.Ε.Π.Θ. που εκδίδονται για κάθε συγκεκριμένο μεταπτυ¬ 
χιακό πρόγραμμα. 

Η Σύγκλητος συντάσσει και εγκρίνει ειδικό κανονισμό με¬ 
ταπτυχιακών σπουδών για κάθε πρόγραμμα που εξειδικεύ¬ 
ει το γενικό πλαίσιο και ρυθμίζει τρέχουσες απαιτήσεις. Ο 
ειδικός κανονισμός τροποποιείται από τη Σύγκλητο ανάλο¬ 
γα με τις νέες απαιτήσεις που προκύπτουν αφενός από την 
εξέλιξη της επιστήμης και αφετέρου από τις αλλαγές στον 
αριθμό και στο χαρακτήρα των μεταπτυχιακών προγραμ¬ 
μάτων. Ο ειδικός κανονισμός μεταπτυχιακών σπουδών θε¬ 
ωρείται συμπλήρωμα του παρόντος Εσωτερικού Κανονι¬ 
σμού. 

Το Τμήμα, με απόφαση της Γενικής Συνέλευσης Ειδικής 
Σύνθεσης, καθορίζει τον τρόπο εισαγωγής, τις ημερομη¬ 
νίες και τον τρόπο εγγραφής των ενδιαφερομένων, καθώς 
και τις δηλώσειςτων μαθημάτωνπου θα επιλέγονται. Οιδη- 
λώσεις αυτές καταχωρίζονται από τη Γ ραμματεία Μεταπτυ¬ 
χιακών Σπουδών σε ατομικό φοιτητικό φάκελο. 

Τα ανωτέρω ισχύουν κατ’ αναλογίαν και για τα διατμημα- 
τικά μεταπτυχιακά προγράμματα σπουδών. 


Άρθρο 70 

Διεξαγωγή του Εκπαιδευτικού Έργου 

Η διδασκαλία σε μεταπτυχιακό επίπεδο γίνεται σύμφωνα 
με το ωρολόγιο πρόγραμμα που καταρτίζεται με ευθύνη 
του Διευθυντή κάθε μεταπτυχιακού προγράμματος και ανα¬ 
κοινώνεται από τη σχετική Γ ραμματεία. 

Η κατανομή του διδακτικού έργου γίνεται έτσι ώστε να εί¬ 
ναι γνωστά εκ των προτέρων τα χρονικά πλαίσια για τη δι¬ 
δασκαλία μαθημάτων (διαλέξεις, παραδόσεις, σεμινάρια), 
για πρακτικές ασκήσεις ή για ερευνητική απασχόληση, για 
τη συγγραφή διπλωματικής εργασίας ή διδακτορικής δια¬ 
τριβής. 

Οι διδάσκοντες μπορούν να προτείνουν για καθένα από 
τα μαθήματα της αρμοδιότητάς τους κατάλογο διδακτικών 
βιβλίων και βοηθημάτων, καθώς και κατάλληλη βιβλιογρα¬ 
φία προς διευκόλυνση των μεταπτυχιακών φοιτητών. Η δι¬ 
δασκαλία βασίζεται σε μονογραφίες και άρθρα. Τα βασικά 
από αυτά πρέπει να υπάρχουν σε επαρκή αριθμό αντιτύπων 
στο αναγνωστήριο της Βιβλιοθήκης. 

Μέρος των μαθημάτων μπορεί να διδάσκεται στην αγγλι¬ 
κή γλώσσα ή σε άλλη επίσημη γλώσσα της Ευρωπαϊκής 
Ένωσης. Η παρακολούθηση των μαθημάτων είναι υποχρε¬ 
ωτική. 

Τα ανωτέρω ισχύουν κατ’ αναλογίαν και για τα διατμημα- 
τικά μεταπτυχιακά προγράμματα σπουδών. 

Η Γενική Συνέλευση Ειδικής Σύνθεσης του Τμήματος ή, 
σε περίπτωση διατμηματικού προγράμματος μεταπτυχια¬ 
κών σπουδών, η Ειδική Διατμηματική Επιτροπή, η οποία συ¬ 
γκροτείται από μέλη των αντίστοιχων Γ ενικών Συνελεύσεων 
Ειδικής Σύνθεσης των οικείων Τμημάτων, τα οποία (μέλη) 
εκλέγονται μεταξύ όλων των μελών της Γ ενικής Συνέλευ¬ 
σης Ειδικής Σύνθεσης κάθε Τμήματος, καθώς και ζητήματα 
σχετικά με την ανάθεση διδασκαλίας και ασκήσεων στα μέ¬ 
λη Δ.Ε.Π. 

Άρθρο 71 

Έλεγχος των Γνώσεων, Εξετάσεις 

Η αξιολόγηση της επίδοσης των μεταπτυχιακών φοιτητών 
στα προβλεπόμενα από το πρόγραμμα μαθήματα στις με¬ 
ταπτυχιακές σπουδές γίνεται από τους διδάσκοντες. Η τε¬ 
λική αξιολόγηση γίνεται με προφορικές ή/και γραπτές εξε¬ 
τάσεις. 

Η αξιολόγηση της μεταπτυχιακής ερευνητικής ή συνθετι¬ 
κής διατριβής γίνεται από τουλάχιστον δύο (2) μέλη, ένα εκ 
των οποίων είναι το επιβλέπον μέλος Δ.Ε.Π. 

Η βαθμολογική κλίμακαγιατην αξιολόγηση της επίδοσης 
των μεταπτυχιακών φοιτητών ορίζεται από το μηδέν (0) ως 
το δέκα (10): άριστα εννέα (9) ή δέκα (10), λίαν καλώς επτά 
(7) ή οκτώ (8), καλώς έξι (6) ή πέντε (5), συμπεριλαμβανο¬ 
μένων και των μισών μονάδων. 

Ο βαθμός του μεταπτυχιακού διπλώματος ειδίκευσης κα¬ 
θορίζεται από τους βαθμούς των μαθημάτων του προγράμ¬ 
ματος και το βαθμό της διπλωματικής εργασίας με τρόπο 
που αποφασίζει η Γενική Συνέλευση Ειδικής Σύνθεσης, ή, 
σε περίπτωση διατμηματικού προγράμματος μεταπτυχια¬ 
κών σπουδών, η Ειδική Διατμηματική Επιτροπή. Ο βαθμός 
του μεταπτυχιακού διπλώματος ειδίκευσης, με ευθύνη της 
Γραμματείας, καταχωρίζεται στον ατομικό φάκελο του φοι¬ 
τητή. 

Ο τίτλος του μεταπτυχιακού διπλώματος ειδίκευσης απο¬ 
τελεί δημόσιο έγγραφο και υπογράφεται από τον Πρύτανη, 
τον Πρόεδρο του Τμήματος και τον Προϊστάμενο Γ ραμμα¬ 
τείας του Οικονομικού Πανεπιστημίου Αθηνών. 

Άρθρο 72 

Προϋποθέσεις Απονομής Διδακτορικού Διπλώματος 

Η κρίση του υποψήφιου διδάκτορα γίνεται μετά την ολο¬ 
κλήρωση των υποχρεώσεώντου, κατά τα ειδικότερα οριζό¬ 
μενα στο πρόγραμμα και στον κανονισμό σπουδών. Η εξε¬ 
ταστική επιτροπή κρίνει την πρωτοτυπία της διδακτορικής 
διατριβής και τη συμβολή της στην επιστήμη, στοιχεία που 
αποδεικνύονται κυρίως από προηγούμενη δημοσίευση σε 
επιστημονικό περιοδικό ή παρουσίαση σε διεθνές συνέδριο 
με κριτές. Η επιτροπή έχει, σε κάθε περίπτωση, δυνατότητα 
κρίσης της διατριβής με αιτιολογημένη απόφαση, ακόμη κι 
αν δεν έχει προηγηθείτέτοια δημοσίευση ή παρουσίαση. 

Η Συμβουλευτική Επιτροπή, πριν από τον ορισμό της Εξε¬ 
ταστικής Επιτροπής, ορίζειτηνημερομηνία, την ώρα καιτον 
τόπο της δημόσιας παρουσίασης της διατριβής. Η Γενική 
Συνέλευση Ειδικής Σύνθεσης ορίζει την Εξεταστική Επιτρο¬ 
πή και ακολουθεί η παρουσίαση της διατριβής από τον υπο¬ 
ψήφιο. 

Οι διδακτορικές διατριβές συντάσσονται στην ελληνική 
γλώσσα. 

Ο υποψήφιος αναπτύσσει περίπου επί ημίωρο το περιε¬ 
χόμενο της διατριβής του δημοσίως ενώπιον της Εξεταστι¬ 
κής Επιτροπής και απαντά στις ερωτήσεις και στις παρατη¬ 
ρήσεις των μελών της. Οι ερωτήσεις και οι απαντήσεις δεν 
πρέπει να υπερβαίνουν τη μία (1) ώρα. Ακολούθως αποχω¬ 
ρεί ο υποψήφιος, συσκέπτεται η επιτροπή και διατυπώνει 
την τελική της κρίση. 

Η έγκριση βεβαιώνεται με πρακτικό, το οποίο περιλαμβά¬ 
νει εισήγηση, υπογράφεται από άλατα μέλη της επιτροπής 
και διαβιβάζεται στη Γενική Συνέλευση Ειδικής Σύνθεσης. Η 
τελευταία αναγορεύει τον υποψήφιο σε διδάκτορα με την 
ανάγνωση του πρακτικού σε δημόσια συνεδρίαση του Τμή¬ 
ματος. 

Πριν από την καθομολόγηση των υποψήφιων διδακτό¬ 
ρων, μπορεί να δοθεί στο διδάκτορα πιστοποιητικό για την 
επιτυχή περάτωση της όλης δοκιμασίας. Το διδακτορικό δί¬ 
πλωμα (μεμβράνη) υπογράφεται από τον Πρύτανη, τον 
Πρόεδρο του Τμήματος καιτον Προϊστάμενο Γραμματείας 
του Πανεπιστημίου, και σφραγίζεται με τη σφραγίδα του 
Πανεπιστημίου. 

Τα παραπάνω ισχύουν και για τα διατμηματικά προγράμ¬ 
ματα μεταπτυχιακών σπουδών. 

ΚΕΦΑΛΑΙΟ Ζ' 

ΓΕΝΙΚΕΣ ΔΙΑΤΑΞΕΙΣ 
Άρθρο 73 

Αξιολόγηση του Πανεπιστημίου 

Το Οικονομικό Πανεπιστήμιο Αθηνών είναι υπέρ ενός 
εθνικού συστήματος αξιολόγησης. 

Το Οικονομικό Πανεπιστήμιο Αθηνών πραγματοποιεί, με 
αποφάσεις της Συγκλήτου, ανά τακτά χρονικά διαστήματα, 
με τη συμμετοχή εξωτερικών αξιολογητών, εσωτερική απο- 
τίμηση-αξιολόγησητου εκπαιδευτικού και του ερευνητικού 
έργου και των παρεχόμενων υπηρεσιών σε επίπεδο Ιδρύ¬ 
ματος. Βάση για τη διαδικασία αυτή αποτελούν μεταξύ άλ¬ 
λων οι αναφορές-εκθέσεις δραστηριότητας που περιγρά- 
φονται στα άρθρα 21 και 22. 

Άρθρο 74 

Ομότιμοι Καθηγητές 

Ο τίτλος του Ομότιμου Καθηγητή απονέμεται με απόφα¬ 
ση της Συγκλήτου, ύστερα από πρόταση του Τμήματος, σε 


όσα μέλη Δ.Ε.Π. του Πανεπιστημίου της βαθμίδας του Κα¬ 
θηγητή εξέρχονται της υπηρεσίας και έχουν διακριθεί πρω- 
τίστωςγιατην εκπαιδευτική, τη διοικητική και την ερευνητι¬ 
κή δραστηριότητά τους, ενώ συνεκτιμάται και η κοινωνική 
προσφορά και η προσήλωσή τους στους δημοκρατικούς 
θεσμούς της χώρας. 

Στους Ομότιμους Καθηγητές διατίθεται χώρος εργασίας 
στο Πανεπιστήμιο, εφόσον υπάρχει η δυνατότητα, και πα¬ 
ρέχονται διευκολύνσεις για τη συνέχιση της επιστημονικής 
τους δραστηριότητας. 

Οι Ομότιμοι Καθηγητές, στο πλαίσιο της ισχύουσας νο¬ 
μοθεσίας, τηρούν τον παρόντα Κανονισμό και τις αποφά¬ 
σεις των πανεπιστημιακών οργάνων. 

Άρθρο 75 

Επίτιμοι Διδάκτορες - Τιμητικές Διακρίσεις 

Ο τίτλος του Επίτιμου Διδάκτορα απονέμεται μέχρι δύο 
(2) ανά έτος για κάθε Τμήμα σε Έλληνες ή ξένους που διέ- 
πρεψαν στην επιστήμη, στην τέχνη ή στα γράμματα, συνέ¬ 
βαλαν στην προώθηση των ανθρωπιστικών αξιών ή προσέ- 
φερανπολύτιμες υπηρεσίες στο Πανεπιστήμιο, στο έθνος ή 
στην ανθρωπότητα. 

Οτίτλοςτου Επίτιμου Διδάκτορα είναιτιμητικός και δε δη¬ 
μιουργεί δικαιώματα ή υποχρεώσεις σε σχέση με τη διδα¬ 
σκαλία ή τη διοίκηση του Πανεπιστημίου. Αφαιρείται μόνο 
για σοβαρούς λόγους, με διαδικασία ανάλογη της απονο¬ 
μής. 

Η πρόταση απονομής του τίτλου του Επίτιμου Διδάκτορα 
υποβάλλεται γραπτώς από μέλος ή μέλη Δ.Ε.Π. του Πανε¬ 
πιστημίου προς τον Πρόεδρο του Τμήματος. Ο Πρόεδρος 
του Τμήματος θέτει το θέμα στη Γ.Σ. του Τμήματος. Η Γ.Σ. 
του Τμήματος αποφασίζει με πλειοψηφία των τριών τετάρ¬ 
των (3/4) του συνόλου των μελών της και, σε περίπτωση θε¬ 
τικής απόφασης, την αποστέλλει στον Πρύτανη. Ο Πρύτα¬ 
νης θέτει το θέμα στη Σύγκλητο για τελική έγκριση. 

Για την αναγόρευση γίνεται τιμητική εκδήλωση από το 
Πανεπιστήμιο, στην οποία συμμετέχουν οι Πρυτανικές Αρ¬ 
χές, ο Πρόεδρος και οι Καθηγητές του Τμήματος που ειση- 
γούνται για τον αναγορευόμενο. Η τελετή αρχίζει με χαιρε¬ 
τισμό του Πρύτανη και ακολουθεί παρουσίαση του έργου 
του τιμώμενου από μέλος Δ.Ε.Π. του Τμήματος που έκανε 
τη σχετική εισήγηση. Ο Πρόεδρος του Τμήματος αναγιγνώ¬ 
σκει το ψήφισμα του Τμήματος και ο Πρύτανης το κείμενο 
αναγόρευσης και το κείμενο του διδακτορικού διπλώματος. 
Ακολουθεί η περιένδυση του αναγορευομένου και η απονο¬ 
μή των διασήμων και του επίτιμου διπλώματος από τον Πρύ¬ 
τανη του Πανεπιστημίου. Η τελετή ολοκληρώνεται με την 
ομιλία του αναγορευόμενου προσώπου. 

Σε ιδιαίτερα εξέχουσες προσωπικότητες απονέμεται, με 
απόφαση της Συγκλήτου [όπου απαιτείται πλειοψηφία των 
τριών τετάρτων (3/4) των μελών της], ειδικές τιμητικές δια¬ 
κρίσεις (για παράδειγμα, αντεπιστέλλοντος μέλους, εταί¬ 
ρου κ.λπ) και μετάλλιο που φέρει το διακριτικό σύμβολο του 
Πανεπιστημίου. Στην περίπτωση αυτή, το ψήφισμα διατυ¬ 
πώνεται από τη Σύγκλητο του Πανεπιστημίου και διαβάζε¬ 
ται κατά τη διάρκεια της σχετικής τελετής από τον Πρύτα¬ 
νη. 

Άρθρο 76 

Επισκέπτες Καθηγητές - Μεταδιδακτορικοί Ερευνητές 

Για την κάλυψη ειδικών εκπαιδευτικών αναγκών δύναται 
το οικείο Τμήμα να καλέσει ως Επισκέπτες Καθηγητές Έλ¬ 
ληνες ή ξένους επιστήμονες που έχουν θέση ή ισοδύναμα 
προσόντα μέλους Δ.Ε.Π. Οι Επισκέπτες Καθηγητές καλού- 

νται με απόφαση της οικείας Γενικής Συνέλευσης, έπειτα 
από πρόταση μέλους της Γενικής Συνέλευσης ή/και του Το¬ 
μέα. Κατά τα λοιπά εφαρμόζονται οι διατάξεις του Νόμου. 

Επιπλέον, το Τμήμα χρησιμοποιεί θέσεις διδασκόντων 
που προβλέπονταιαπότο Π.Δ. 407/1980. Γιατην κατηγορία 
αυτή ισχύει κατ’ αναλογίαν, όπου αυτό έχει νόημα και στο 
μέτρο του εφικτού, ό,τι ισχύει για τις αντίστοιχες κατηγο¬ 
ρίες των μελών Δ.Ε.Π. 

Καθιερώνεται ο θεσμός των μεταδιδακτορικών ερευνη¬ 
τών, για την κάλυψη ειδικών ερευνητικών αναγκών των τμη¬ 
μάτων του Πανεπιστημίου. Οι μεταδιδακτορικοί ερευνητές 
απασχολούνται κυρίως στην έρευνα, σύμφωνα με καθήκο¬ 
ντα που τους αναθέτει το οικείο Τμήμα. Η συνολική θητεία 
τους δεν μπορεί να υπερβαίνει τα δύο (2) έτη. Οι αμοιβές 
τους προέρχονται από πόρους της Επιτροπής Ερευνών στο 
πλαίσιο της διάθεσης του πλεονάσματος, από πόρους των 
ίδιων των Τμημάτων και από πόρους που διασφαλίζονται 
μέσω της συμμετοχής σε ερευνητικά προγράμματα. 

Άρθρο 77 

Ποιότητα Ζωής στο Πανεπιστήμιο 

Οι Πανεπιστημιακές Αρχές φροντίζουν για την παροχή 
υπηρεσιών ποιότητας (υγείας, διατροφής, άθλησης κ.ά.) 
προς όλους τους φορείς της πανεπιστημιακής κοινότητας. 
Παρέχουν κίνητρα για τη βελτίωση των μεθόδων διδασκα¬ 
λίας και έρευνας, για την προαγωγή των αθλητικών, των 
καλλιτεχνικών και των άλλων πολιτιστικών δραστηριοτήτων 
στις οποίες συμμετέχουν φορείς της πανεπιστημιακής κοι¬ 
νότητας, για την απλοποίηση και τη συντόμευση των διοι¬ 
κητικών διαδικασιών και για την εγκατάσταση συστημάτων 
παροχής πληρέστερης και έγκαιρης ενημέρωσης προς 
όλους τους φορείς, με αξιοποίηση των νέων τεχνολογιών 
και με κάθε άλλη πρόσφορη μέθοδο. 

Το Πανεπιστήμιο φροντίζει για την κάλυψη των αναγκών 
των ατόμων με ειδικές ανάγκες, τόσο σε σχέση με τη φυσι¬ 
κή πρόσβαση στο Πανεπιστήμιο όσο και σε σχέση με την εκ¬ 
παιδευτική διαδικασία, υιοθετώντας τις σύγχρονες τεχνο¬ 
λογικές εξελίξεις. 

Άρθρο 78 
Δημόσιες Σχέσεις 

I.Τελετές, Εκδηλώσεις - Εθιμοτυπικό 

Οι δραστηριότητες όλωντων φορέωντου Πανεπιστημί¬ 
ου διέπονται από το σεβασμό για την τιμή του και επιδιώ¬ 
κουν τη μεγιστοποίηση της ακτινοβολίας του στο εσωτε¬ 
ρικό και διεθνώς. Η διάδοση του έργου του Πανεπιστημί¬ 
ου προωθείται με την ανάπτυξη σχέσεων με Εκπαιδευτικά 
και Ερευνητικά Ιδρύματα και με άλλους παρεμφερείς Ορ¬ 
γανισμούς του εσωτερικού και του εξωτερικού, με τη δη¬ 
μιουργία κοινών προγραμμάτων και μέσω επισκέψεων 
σπουδαστών, μελών Δ.Ε.Π. και διοικητικών στελεχών για 
ανταλλαγή εμπειριών και για τη σύσφιξη των διακρατικών 
σχέσεων. Η αφοσίωση στο καθήκον, η ανιδιοτέλεια, και 
γενικότερα η συμβολή των μελών της πανεπιστημιακής 
κοινότητας στην προώθηση της αποστολής και στην προ¬ 
βολή του Πανεπιστημίου αναγνωρίζεται και επιβραβεύε¬ 
ται. 

Με αποφάσεις της Συγκλήτου, του Πρυτανικού Συμβου¬ 
λίου και του Πρύτανη ορίζεται η διεξαγωγή τελετών, εορ¬ 
τών και άλλων εκδηλώσεων. Την οργάνωση αυτών αναλαμ¬ 
βάνει το Τμήμα Δημοσίων Σχέσεων του Πανεπιστημίου. 

Στο Πανεπιστήμιο πραγματοποιούνται, επίσης, εκδηλώ¬ 
σεις των Τμημάτων, όπως διαλέξεις, συνέδρια, ημερίδες 


κ.ά. Την ευθύνη διεξαγωγής των εκδηλώσεων αυτών φέρει 
το Τμήμα ή, κατά περίπτωση, κατόπιν εντολής του Πρύτα¬ 
νη, το Τμήμα Δημοσίων Σχέσεων. 

Κάθε χρόνο πραγματοποιούνται οι ακόλουθες εκδηλώ¬ 
σεις: 

Τελετή εορτασμού της εθνικής επετείου της 28ης 
Οκτωβρίου 1940 και της εθνικής επετείου της 25ης Μαρ¬ 
τίου 1821. 

Ο κεντρικός ομιλητής της εκδήλωσης μπορεί να είναι 
μέλος Δ.Ε.Π. του Πανεπιστημίου ή εξέχουσα προσωπικό¬ 
τητα εκτός Πανεπιστημίου. Τον ομιλητή ορίζει το Πρυτα- 
νικό Συμβούλιο του Πανεπιστημίου. 

Υποδοχή πρωτοετών φοιτητών Τμήματος 

Με την έναρξη του ακαδημαϊκού έτους, κατά το μήνα 
Οκτώβριο, πραγματοποιείται εκδήλωση υποδοχής των 
νεοεισαχθέντων φοιτητών από κάθε Τμήμα του Ιδρύμα¬ 
τος. Η εκδήλωση αυτή περιλαμβάνει χαιρετισμό του Πρύ¬ 
τανη και παρουσίαση του Τμήματος από τον Πρόεδρο. 

Ορκωμοσία πρωτοετών φοιτητών 

Τον καθιερωμένο όρκο εκφωνεί ο φοιτητής που αναδεί- 
χθηκε πρώτος σε όλα τα Τμήματα του Πανεπιστημίου βά¬ 
σει των Πανελληνίων εξετάσεων. Σε περίπτωση ισοβαθ¬ 
μίας γίνεται κλήρωση. Κατά τη διάρκεια της εκδήλωσης 
δίνονται τιμητικοί έπαινοι στους πέντε (5) πρώτους φοιτη¬ 
τές κάθε Τμήματος. Την απονομή των επαίνων κάνουν οι 
Πρόεδροι των Τμημάτων. 

Λειτο υ ργία και μνη μόσυ νο για τη ν ανάπαυ ση των ψ υχών 
του Διδακτικού και του Διοικητικού Προσωπικού του Πα¬ 
νεπιστημίου 

Κατά τον εορτασμό των Τριών Ιεραρχών, πραγματοποι¬ 
είται ετησίως λειτουργία και μνημόσυνο για την ανάπαυ¬ 
ση των ψυχών του Διδακτικού και του Διοικητικού Προ¬ 
σωπικού του Πανεπιστημίου. 

Ορκωμοσίες πτυχιούχων και μεταπτυχιακών φοιτητών 

Οι τελετές αυτές γίνονται τρεις (3) φορές το χρόνο, στο 
τέλοςτωντριών (3) εξεταστικών περιόδων. Οιημέρες ορ¬ 
κωμοσίας καθορίζονται στο ακαδημαϊκό ημερολόγιο. 

Οι ορκωμοσίες πτυχιούχων και μεταπτυχιακών φοιτητών 
μπορούν να οργανώνονται ταυτόχρονα, εφόσον αυτό είναι 
εφικτό. 

Εκδηλώσεις Ιδρυμάτων που λειτουργούν στο πλαίσιο του 
Πανεπιστημίου 

Κάθε χρόνο πραγματοποιείται εκδήλωση κατά τη διάρ¬ 
κεια της οποίας απονέμονται υποτροφίες των Ιδρυμάτων. 

Άλλες Εκδηλώσεις 

Το Πανεπιστήμιο μπορεί να οργανώνει και διάφορες εκ¬ 
δηλώσεις όχι απαραίτητα σε ετήσια βάση, όπως: 

• εκδηλώσεις προς τιμήν αποχωρησάντων Καθηγητών 
του Πανεπιστημίου, 

• αναγορεύσεις Επίτιμων Διδακτόρων, 

• αθλητικές γιορτές, 

• κοινωνικές εκδηλώσεις για τα μέλη της πανεπιστημια¬ 
κής κοινότητας, 

• πολιτιστικές εκδηλώσεις, 

• προγράμματα για τα παιδιά των μελών της πανεπιστη¬ 
μιακής κοινότητας, 

• συνέδρια, 

• επετειακές εκδηλώσεις του Πανεπιστημίου (για παρά¬ 
δειγμα, εκδήλωση για την επέτειο ίδρυσης του Πανεπιστη¬ 
μίου), 

• συνόδους Πρυτάνεων, 

• εγκαίνια χώρων του Πανεπιστημίου, 

• Ημέρες Επαγγελματικού Προσανατολισμού. 

II. Εκδόσεις 

Το Πανεπιστήμιο εκδίδει διάφορα έντυπα προκειμένου 
να ενημερώσει το ευρύτερο κοινό για τα προγράμματα 
σπουδών και τις δραστηριότητέςτου, όπως: 

• οδηγό προπτυχιακών σπουδών για τους μαθητές του 
Λυκείου, 

• ενημερωτικό έντυπο μεταπτυχιακών σπουδών, 

• αγγλόφωνο ενημερωτικό έντυπο του Πανεπιστημίου, 

• διοικητικές επετηρίδες, 

• ενημερωτικά έντυπα διάφορων μονάδων του Πανεπι¬ 
στημίου, όπως, για παράδειγμα, ενημερωτικό έντυπο της 
Βιβλιοθήκης, ενημερωτικό έντυπο του Γραφείου Διασύνδε¬ 
σης, ενημερωτικό έντυπο για τα εκπαιδευτικά προγράμμα¬ 
τα ανταλλαγής φοιτητών, σχεδιαγράμματα των χώρων του 
Πανεπιστημίου, 

• έντυπα που αφορούν διάφορες εκδηλώσεις που έχει 
πραγματοποιήσει το Πανεπιστήμιο, 

• επετηρίδα του επιστημονικού προσωπικού του Πανεπι¬ 
στημίου, 

• επετηρίδα των αποφοίτων των μεταπτυχιακών προ¬ 
γραμμάτων του Πανεπιστημίου. 

Άρθρο 79 

Οικονομικά Θέματα 

Το Πανεπιστήμιο, μέσω των αρμόδιων οργάνων του, κρί¬ 
νει και αποφασίζει για τις δαπάνες που θεωρεί απαραίτητες 
για την εξυπηρέτηση των σκοπώντου. Ο έλεγχοςτρίτων αρ- 
κείται στην νομιμότητα της εκκαθάρισης και των δικαιολο- 
γητικών. 

Οικονομικές ενισχύσεις του Πανεπιστημίου ή επιχορηγή¬ 
σεις προς νομικά πρόσωπα ή μέλη του φυσικά πρόσωπα πα¬ 
ρέχονται με απόφαση των αρμόδιων οργάνων του Πανεπι¬ 
στημίου σε περίπτωση έκτακτων γεγονότων, ανάλογα με 
τον προϋπολογισμό του Ιδρύματος. 

Οι δαπάνες που αφορούν παντός είδους εκδηλώσεις του 
Πανεπιστημίου ή συμμετοχή του σε εκδηλώσεις άλλων φο¬ 
ρέων μπορούν να βαρύνουν μερικά ή ολικά τον προϋπολο¬ 
γισμό του Ιδρύματος ύστερα από απόφαση του Πρυτανικού 


Συμβουλίου ή της Εφορείας Λέσχης, όταν εξυπηρετούν 
τους σκοπούς της. 

Με εντολή του Πρύτανη μπορούν να εκτελούνται άμεσα 
σε εξαιρετικές περιπτώσεις προμήθειες και εργασίες στο 
Πανεπιστήμιο μέχρι ποσού που ορίζεται κάθε φορά για τις 
απευθείας προμήθειες ή εργασίες στο Δημόσιο. Η εντολή 
αυτή ανακοινώνεται σε επόμενο Πρυτανικό Συμβούλιο. 

Το είδος, το ύψος και η διαδικασία είσπραξης των εσόδων 
του Πανεπιστημίου αποφασίζονται από το αρμόδιο όργανο. 
Τα έσοδα εγγράφονται στον προϋπολογισμό και εισάγονται 
στο Ταμείο του Πανεπιστημίου. Ταμειακά υπόλοιπα τηρού¬ 
νται σε οποιαδήποτε Τράπεζα με κριτήρια την πιο ωφέλιμη 
διαχείριση και τη μεγαλύτερη δυνατή φερεγγυότητα για το 
Πανεπιστήμιο. 

Σε έκτακτες ή κατεπείγουσες περιπτώσεις είναι δυνατόν, 
με εντολή του Πρύτανη, να αναλαμβάνονται μικροποσά (μέ¬ 
χρι ορίου ενός (1) εκατομμυρίου δραχμών( από το ταμείο 
του Πανεπιστημίου, τα οποία ενταλματοποιούνται εκ των 
υστέρων στο όνομα του Ταμείου με την προσκόμιση εξο¬ 
φλητικών νόμιμων αποδείξεων. Τα έξοδα αυτά ανακοινώνο¬ 
νται σε επόμενη συνεδρίαση του Πρυτανικού Συμβουλίου. 

Το αρμόδιο όργανο του Πανεπιστημίου καθορίζει τους 
όρους και τις προϋποθέσεις απασχόλησης των προσλαμ- 
βανομένων με συμβάσεις ιδιωτικού δικαίου έργου ή εργα¬ 
σίας ορισμένου χρόνου με πλήρη ή μερική απασχόληση, ή 
ωρομίσθιου προσωπικού για την κάλυψη έκτακτων ανα¬ 
γκών του Πανεπιστημίου. Οι ως άνω προσλήψεις γίνονται 
κατ' εξαίρεση των κειμένων διατάξεων περί προσλήψεων 
στο Δημόσιο. 

Άρθρο 80 

Έναρξη Ισχύος του Εσωτερικού Κανονισμού 

Ο παρών Εσωτερικός Κανονισμός ισχύει από τη δημοσί¬ 
ευσή του στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

